**МОНГОЛ УЛСЫН ИХ ХУРЛЫН 2012 ОНЫ ХАВРЫН ЭЭЛЖИТ ЧУУЛГАНЫ**

**2012 ОНЫ 05 ДУГААР САРЫН 22-НИЙ ӨДӨР МЯГМАР ГАРИГ/-ИЙН**

**НЭГДСЭН ХУРАЛДААНААР ХЭЛЭЛЦЭХ АСУУДАЛ**

**10.45 цагаас:**

***1.Монгол Улсын нэгдсэн төсвийн 2013 оны төсвийн хүрээний мэдэгдэл, 2014-2015 оны төсвийн төсөөллийн тухай хуулийн төсөл*** /*эцсийн хэлэлцүүлэг*/

* Төсвийн байнгын хорооны санал, дүгнэлтийг Улсын Их Хурлын гишүүн **О.ЧУЛУУНБАТ** танилцуулна.

***2.Инновацийн тухай болон холбогдох бусад хуульд нэмэлт, өөрчлөлт оруулах тухай хуулийн төсөл /****эцсийн хэлэлцүүлэг****/.***

* Нийгмийн бодлого, боловсрол, соёл, шинжлэх ухааны байнгын хорооны танилцуулгыг Улсын Их Хурлын гишүүн **С.БЯМБАЦОГТ** танилцуулна.
* Төсвийн байнгын хорооны танилцуулгыг **Ц.СЭДВАНЧИГ** танилцуулна.

***3.Монгол Улсын төрөөс баримтлах соёлын бодлогыг шинэчлэн батлах тухай Улсын Их Хурлын тогтоолын төсөл /эцсийн хэлэлцүүлэг/.***

* Нийгмийн бодлого, боловсрол, соёл, шинжлэх ухааны байнгын хорооны танилцуулгыг Улсын Их Хурлын гишүүн **Х.БАДАМСҮРЭН** танилцуулна.

***4.Шүүхийн захиргааны тухай, Төрийн албаны тухай хуульд нэмэлт оруулах тухай хуулийн төсөл /эцсийн хэлэлцүүлэг/***

* Хууль зүйн байнгын хорооны танилцуулгыг Улсын Их Хурлын гишүүн **Д.ОДБАЯР** танилцуулна.

***5.Шүүхийн иргэдийн төлөөлөгчийн эрх зүйн байдлын тухай болон түүнийг дагалдан гарах бусад хуулийн төсөл /эцсийн хэлэлцүүлэг/***

* Хууль зүйн байнгын хорооны танилцуулгыг Улсын Их Хурлын гишүүн **Д.ОДБАЯР** танилцуулна.

***6.Эвлэрүүлэн зуучлалын тухай болон түүнийг дагалдан гарах бусад хуулийн төсөл /эцсийн хэлэлцүүлэг/***

* Хууль зүйн байнгын хорооны танилцуулгыг Улсын Их Хурлын гишүүн **Д.ОДБАЯР** танилцуулна.

***7.Авлигатай тэмцэх газрын зохион байгуулалтын бүтэц орон тоог шинэчлэн батлах тухай Улсын Их Хурлын тогтоолын төсөл.***

* Хууль зүйн байнгын хорооны танилцуулгыг Улсын Их Хурлын гишүүн **Д.ОДБАЯР** танилцуулна.

***8.Донорын тухай хуульд нэмэлт, өөрчлөлт оруулах тухай хуулийн төсөл /анхны хэлэлцүүлэг/***

* Нийгмийн бодлого, боловсрол, соёл, шинжлэх ухааны байнгын хорооны танилцуулгыг Улсын Их Хурлын гишүүн **С.ЛАМБАА** танилцуулна.

***9.Улсын Их Хурлын гишүүн Г.Баярсайхан нараас өргөн мэдүүлсэн Зарим газар нутгийг улсын тусгай хамгаалалтад авах тухай Улсын Их Хурлын тогтоолын төсөл /хэлэлцэх эсэх/***

* Байгаль орчин, хүнс, хөдөө, аж ахуйн байнгын хорооноос гаргасан санал, дүгнэлтийг Улсын Их Хурлын гишүүн **Ц.СЭДВАНЧИГ** танилцуулна.

***10.Засгийн газраас өргөн мэдүүлсэн Зарим газар нутгийг улсын тусгай хамгаалалтад авах тухай Улсын Их Хурлын тогтоолын төсөл /хэлэлцэх эсэх/***

* Байгаль орчин, хүнс, хөдөө, аж ахуйн байнгын хорооноос гаргасан санал, дүгнэлтийг Улсын Их Хурлын гишүүн **Д.БАЛДАН-ОЧИР** танилцуулна.

***11.Монгол Улсын Их Хурлын тухай хуульд өөрчлөлт оруулах тухай, Монгол Улсын Их Хурлын Чуулганы хуралдааны дэгийн тухай хуульд нэмэлт, өөрчлөлт оруулах тухай хуулийн төслүүд /анхны хэлэлцүүлэг/***

* Төрийн байгуулалтын байнгын хорооноос гаргасан санал, дүгнэлтийг Улсын Их Хурлын гишүүн **З.ЭНХБОЛД** танилцуулна.

***12.Монгол Улсын засгийн газраас өргөн мэдүүлсэн Нэмэгдсэн өртгийн албан татварын тухай болон холбогдох бусад хуульд нэмэлт, өөрчлөлт оруулах тухай хуулийн төсөл /хэлэлцэх эсэх/***

* Төсвийн байнгын хорооноос гаргасан санал, дүгнэлтийг Улсын Их Хурлын гишүүн **Д.ДАМБА-ОЧИР** танилцуулав.

***13.П.Алтангэрэл нарын өргөн мэдүүлсэн Нэмэгдсэн өртгийн албан татварын тухай хуулийн төсөл /хэлэлцэх эсэх/.***

* Төсвийн байнгын хорооноос гаргасан санал, дүгнэлтийг Улсын Их Хурлын гишүүн **Ц.СЭДВАНЧИГ** танилцуулна.

***14.Хөгжлийн бодлого, төлөвлөлтийн тухай хуулийн төсөл болон холбогдох бусад хууль, тогтоолын төсөл /хэлэлцэх эсэх/***

* Эдийн засгийн байнгын хорооноос гаргасан санал, дүгнэлтийг Улсын Их Хурлын гишүүн **Ц.БАЛДАН-ОЧИР** танилцуулна.

***Монгол Улсын Их Хурлын 2012 оны хаврын ээлжит чуулганы 05 дугаар сарын 22-ны өдөр /Мягмар гариг/-ийн хуралдаан 15 цаг 40 минутад Төрийн ордны чуулганы нэгдсэн хуралдааны танхимд эхлэв.***

Улсын Их Хурлын дарга Д.Дэмбэрэл ирц, хэлэлцэх асуудлын дарааллыг танилцуулж, хуралдааныг даргалав.

*Үдээс өмнөх хуралдаанд ирвэл зохих 76 гишүүнээс 48 гишүүн ирж, 63.1 хувийн ирцтэй байв. Үүнд:*

***Чөлөөтэй:*** *С.Батболд,Ц.Баярсайхан, .*

***Өвчтэй:*** *С.Баяр, Ж.Энхбаяр.*

***Тасалсан:*** *Н.Алтанхуяг, Д.Арвин, Б.Батбаяр, Н.Батбаяр, С.Баярцогт,Л.Гантөмөр, Ц.Даваасүрэн, Ц.Дашдорж, Д.Загджав, Д.Зоригт, Ц.Нямдорж, Д.Оюунхорол Ч.Улаан, О.Чулуунбат, Ц.Шинэбаяр, Б.Чойжилсүрэн, Ч.Хүрэлбаатар, С.Эрдэнэ.*

***Нэг. Монгол Улсын 2013 оны төсвийн хүрээний мэдэгдэл, 2014-2015 оны төсвийн төсөөллийн тухай хуулийн төсөл /****эцсийн хэлэлцүүлэг****/.***

Хэлэлцэж буй асуудалтай холбогдуулан чуулганы хуралдаанд Сангийн сайд Д.Хаянхярваа, мөн яамны Төсвийн бодлогын газрын дарга Б.Батжаргал, Хууль, эрх зүйн газрын дарга Б.Ганбат, Орлогын хэлтсийн дарга Ж.Ганбат, Татварын ерөнхий газрын хэлтсийн дарга Б.Эрдэнэбаатар, Төсвийн хөрөнгө оруулалтын хэлтсийн дарга М.Батгэрэл, Хүний хөгжил сангийн ажлын албаны дарга О.Хуягцогт, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, зөвлөх Э.Түвшинжаргал, Нийгмийн бодлого, боловсрол, соёл, шинжлэх ухааны байнгын хорооны референт Р.Болормаа нарын бүрэлдэхүүнтэй ажлын хэсэг байлцав.

Хуулийн төслийн эцсийн хэлэлцүүлэгтэй холбогдуулан Төсвийн байнгын хорооноос гаргасан танилцуулгыг Улсын Их Хурлын гишүүн Р.Амаржаргал гишүүн танилцуулав.

Байнгын хорооны танилцуулгатайхолбогдуулан Улсын Их Хурлын гишүүдээс асуулт, санал гараагүй болно.

**Д.Дэмбэрэл:**Монгол Улсын 2013 оны төсвийн хүрээний мэдэгдэл, 2014-2015 оны төсвийн төсөөллийн тухай хуулийг баталъя.

 Зөвшөөрсөн 22

 Татгалзсан 20

 Бүгд 42

66.7 хувийн саналаар хууль батлагдлаа.

Улсын Их Хурлын гишүүд дээрх хуулийн эцсийн найруулгыг сонсов. (11:05)

*Уг асуудлыг 11цаг 05 минутад хэлэлцэж дуусав.*

***Хоёр. Инновацийн тухай хууль болон холбогдох бусад хуульд нэмэлт, өөрчлөлт оруулах тухай хуулийн төслүүд /****эцсийн хэлэлцүүлэг****/.***

Хэлэлцэж буй асуудалтай холбогдуулан чуулганы хуралдаанд Боловсрол, соёл, шинжлэх ухааны сайд Ё.Отгонбаяр, Үндэсний хөгжил, шинэтгэлийн хорооны Шинэтгэлийн бодлогын газрын дарга Б.Ганбат, Боловсрол, соёл, шинжлэх ухааны техникийн газрын дарга Ө.Сүхбаатар, Шинжлэх ухааны академийн технологийн үндэсний зөвлөлийн нарийн бичгийн дарга Т.Сувдмаа, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, зөвлөх Э.Түвшинжаргал, Нийгмийн бодлого, боловсрол, соёл, шинжлэх ухааны байнгын хорооны зөвлөх Л.Лхагвасүрэн, референт Р.Болормаа, Төсвийн байнгын хорооны зөвлөх Ё.Мөнхбаатар, референт Ё.Энхсайхан нарын бүрэлдэхүүнтэй ажлын хэсэг байлцав.

Хуулийн төслийн эцсийн хэлэлцүүлэгтэй холбогдууланНийгмийн бодлого, боловсрол, соёл, шинжлэх ухааны байнгын хорооноос гаргасан танилцуулгыг Улсын Их Хурлын гишүүн С.Бямбацогт, Төсвийн байнгын хорооноос гаргасан танилцуулгыг Улсын Их Хурлын гишүүн Ц.Сэдванчиг нар танилцуулав.

Байнгын хороодын танилцуулгатай холбогдуулан Улсын Их Хурлын гишүүдээс асуулт, санал гараагүй болно.

**Д.Дэмбэрэл:** 1.Инновацийн тухай хуулийн төслийг баталъя.

Зөвшөөрсөн: 31

 Татгалзсан: 10

 Бүгд: 42

75.6 хувийн саналаар хууль батлагдлаа.

2.Монгол Улсын Засгийн газрын тухай хуульд өөрчлөлт оруулах тухай хуульд өөрчлөлт оруулах тухай хуулийн төслийг баталъя.

Зөвшөөрсөн: 24

 Татгалзсан: 17

 Бүгд: 41

58.5 хувийн саналаар хууль батлагдлаа.

3.Дээд боловсролын тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 26

 Татгалзсан: 15

 Бүгд: 41

63.4 хувийн саналаар хууль батлагдлаа.

4.Гадаадын хөрөнгө оруулалтын тухай хуульд нэмэлт, өөрчлөлт оруулах тухай хуулийг баталъя.

Зөвшөөрсөн: 28

 Татгалзсан: 13

 Бүгд: 41

68.3 хувийн саналаар хууль батлагдлаа.

5.Ажиллах хүч гадаадад гаргах, гадаадаас ажиллах хүч, мэргэжилтэн авах тухай хуулийн төслийг баталъя.

Зөвшөөрсөн: 28

 Татгалзсан: 13

 Бүгд: 41

61.0 хувийн саналаар хууль батлагдлаа.

6.Гадаадын иргэний эрх зүйн байдлын тухай хуульд нэмэлт өөрчлөлт оруулах тухай хуулийг баталъя.

Зөвшөөрсөн: 28

 Татгалзсан: 12

 Бүгд: 40

70.0 хувийн саналаар хууль батлагдлаа.

7.Шинжлэх ухаан технологийн тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 28

 Татгалзсан: 12

 Бүгд: 40

70.0 хувийн саналаар хууль батлагдлаа.

8.Төрийн болон орон нутгийн тухай хуульд нэмэлт, өөрчлөлт оруулах тухай хуулийг баталъя.

Зөвшөөрсөн: 29

 Татгалзсан: 12

 Бүгд: 41

70.7 хувийн саналаар хууль батлагдлаа.

9.Захиргааны хариуцлагын тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 32

 Татгалзсан: 9

 Бүгд: 41

78.0 хувийн саналаар хууль батлагдлаа.

10.Хуулийн төсөл буцаах тухай Улсын Их Хурлын тогтоолын төслийг баталъя.

Зөвшөөрсөн: 33

 Татгалзсан: 8

 Бүгд: 41

80.5 хувийн саналаар хууль батлагдлаа.

11.Нэмэгдсэн өртгийн албан татварын тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 32

 Татгалзсан: 9

 Бүгд: 41

78.0 хувийн саналаар хууль батлагдлаа.

12.Засгийн газрын тусгай сангийн тухай хуульд нэмэлт өөрчлөлт оруулах тухай хуулийн төслийг баталъя.

Зөвшөөрсөн: 31

 Татгалзсан: 10

 Бүгд: 41

75.6 хувийн саналаар хууль батлагдлаа.

13.Төрийн болон орон нутгийн өмчийн хөрөнгөөр бараа ажил үйлчилгээ худалдан авах тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 31

 Татгалзсан: 9

 Бүгд: 41

75.6 хувийн саналаар хууль батлагдлаа.

14.Гаалийн тариф, гаалийн татварын тухай хуульд нэмэлт өөрчлөлт оруулах тухай хуулийн төслийг баталъя.

Зөвшөөрсөн: 30

 Татгалзсан: 11

 Бүгд: 41

73.2 хувийн саналаар хууль батлагдлаа.

15.Гаалийн болон нэмэгдсэн өртгийн албан татвараас чөлөөлөх тухай хуулийг баталъя.

Зөвшөөрсөн: 31

 Татгалзсан: 10

 Бүгд: 41

78.0 хувийн саналаар хууль батлагдлаа.

16. Аж ахуйн нэгжийн орлогын албан татварын тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 32

 Татгалзсан: 11

 Бүгд: 43

74.4 хувийн саналаар хууль батлагдлаа.

17. Газрын төлбөрийн тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 28

 Татгалзсан: 9

 Бүгд: 42

66.7 хувийн саналаар хууль батлагдлаа.

18. Патентын тухай хуульд нэмэлт өөрчлөлт оруулах тухай хуулийн төслийг баталъя.

Зөвшөөрсөн: 28

 Татгалзсан: 13

 Бүгд: 41

66.7 хувийн саналаар хууль батлагдлаа.

*Уг асуудлыг 11цаг 25 минутад хэлэлцэж дуусав.*

***Гурав.”Монгол Улсын төрөөс баримтлах соёлын бодлогыг шинэчлэн батлах тухай” Улсын Их Хурлын тогтоолын төсөл /****эцсийн хэлэлцүүлэг****/.***

Хэлэлцэж буй асуудалтай холбогдуулан чуулганы хуралдаанд Боловсрол, соёл, шинжлэх ухааны сайд Ё.Отгонбаяр, мөн яамны Соёл, урлагийн бодлогын газрын дарга Б.Наранзун, орлогч дарга Ц.Жаргалсайхан, Монголын урлагийн зөвлөлийн тэргүүн Н.Жанцанноров, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, зөвлөх Э.Түвшинжаргал, Нийгмийн бодлого, боловсрол, соёл, шинжлэх ухааны байнгын хорооны зөвлөх Л.Лхагвасүрэн, референт П.Тогоо нарын бүрэлдэхүүнтэй ажлын хэсэг байлцав.

 Хуулийн төслийн эцсийн хэлэлцүүлэгтэй холбогдуулан Нийгмийн бодлого, боловсрол, соёл, шинжлэх ухааны байнгын хорооноос гаргасан танилцуулгыг Улсын Их Хурлын гишүүн Х.Бадамсүрэн танилцуулав.

Байнгын хорооны танилцуулгатай холбогдуулан Улсын Их Хурлын гишүүн Р.Рашийн асуусан асуултад ажлын хэсгээс Ё.Отгонбаяр хариулав.

**Д.Дэмбэрэл:**-“”Монгол Улсын төрөөс баримтлах соёлын бодлогыг шинэчлэн батлах тухай Улсын Их Хурлын тогтоолын төслийг баталъя.

Зөвшөөрсөн: 32

 Татгалзсан: 12

 Бүгд: 44

72.7 хувийн саналаар хууль батлагдлаа.

*Уг асуудлыг 11цаг 30 минутад хэлэлцэж дуусав.*

***Дөрөв. Шүүхийн захиргааны тухай хуулийн хуулийн төсөл /****эцсийн хэлэлцүүлэг****/.***

Хэлэлцэж буй асуудалтай холбогдуулан Монгол Улсын Ерөнхийлөгчийн ахлах зөвлөх П.Цагаан, Шүүхийн ерөнхий зөвлөлийн гүйцэтгэх нарийн бичгийн дарга Н.Ганбаяр, Нийслэлийн шүүхийн Иргэний танхимын тэргүүн П.Золзаяа, Улсын ерөнхий прокурорын газрын Мэдээлэл, дүн шинжилгээ, судалгааны төвийн дарга Г.Ганзориг, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, зөвлөх Ж.Энхбаяр, Хууль зүйн байнгын хорооны зөвлөх Б.Баасандорж, референт Г.Нямдэлгэр нарын бүрэлдэхүүнтэй ажлын хэсэг байлцав.

Хуулийн төслийн эцсийн хэлэлцүүлэгтэй холбогдуулан Хууль зүйн байнгын хорооноос гаргасан танилцуулгыг Улсын Их Хурлын гишүүн Д.Одбаяр танилцуулав.

Байнгын хорооны танилцуулгатай холбогдуулан Улсын Их Хурлын гишүүдээс асуулт, санал гараагүй болно.

**Д.Дэмбэрэл:**-Хуралдаанаас гаргасан шийдвэртэй холбогдуулан Захиргааны шүүхэд гомдол гаргаж болно гэсэн Байнгын хорооны саналыг дэмжье.

Зөвшөөрсөн: 37

 Татгалзсан: 6

 Бүгд: 43

86.0 хувийн саналаар санал дэмжигдлээ.

Улсын Их Хурлын дарга Д.Дэмбэрэл, Ерөнхийлөгчийн Тамгын газрын дарга Д.Баттулгын “Иргэний эрүүл мэндийн даатгалын тухай хуульд нэмэлт, өөрчлөлт оруулах тухай хуулийн төслийг татан авч байгаа тухай” албан бичгийг танилцуулав.

Шүүхийн захиргааны тухай хуулийн төслийг баталъя.

Зөвшөөрсөн: 34

 Татгалзсан: 9

 Бүгд: 43

79.1 хувийн саналаар хууль батлагдлаа.

*Уг асуудлыг 11 цаг 35 минутад хэлэлцэж дуусав.*

***Тав. Шүүхийн иргэдийн төлөөлөгчийн эрх зүйн байдлын тухай хуулийн төсөл /****эцсийн хэлэлцүүлэг****/.***

Хэлэлцэж буй асуудалтай холбогдуулан Монгол Улсын Ерөнхийлөгчийн ахлах зөвлөх П.Цагаан, Шүүхийн ерөнхий зөвлөлийн гүйцэтгэх нарийн бичгийн дарга Н.Ганбаяр, Нийслэлийн шүүхийн Иргэний танхимын тэргүүн П.Золзаяа, Улсын ерөнхий прокурорын газрын Мэдээлэл, дүн шинжилгээ, судалгааны төвийн дарга Г.Ганзориг, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал,Ч.Ариунхур, Я.Хишигт, Хууль зүйн байнгын хорооны зөвлөх Б.Баасандорж, референт Г.Нямдэлгэр нарын бүрэлдэхүүнтэй ажлын хэсэг байлцав.

Хуулийн төслийн эцсийн хэлэлцүүлэгтэй холбогдуулан Хууль зүйн байнгын хорооноос гаргасан танилцуулгыг Улсын Их Хурлын гишүүн Д.Одбаяр танилцуулав.

Байнгын хорооны танилцуулгатай холбогдуулан гишүүдээс асуулт болон саналтай гишүүн гараагүй болно.

Улсын Их Хурлын дарга Д.Дэмбэрэлхуулийн төсөлтэй холбогдуулж зарчмын зөрүүтэй саналаар санал хураалт явуулав.

**Д.Дэмбэрэл:**-Улсын Их Хурлын гишүүн Д.Одбаяр, Ц.Мөнх-Оргил, Ж.Сүхбаатар, Х.Тэмүүжин, С.Эрдэнэ нарын гаргасан төслийн 3 дугаар зүйлийн 3.1 дэх хэсгийн "эрүү, иргэн, захиргааны хэргийн" гэснийг хасах саналыг дэмжье.

Зөвшөөрсөн: 31

 Татгалзсан: 14

 Бүгд: 45

68.9 хувийн саналаар хууль батлагдлаа.

Иргэний хэрэг шүүхэд хянан шийдвэрлэх тухай, Захиргааны хэрэг хянан шийдвэрлэх тухай, Эрүүгийн байцаан шийтгэх тухай хуульд нэмэлт, өөрчлөлт оруулах тухай хуулийн төслүүдийг хууль санаачлагчид нь буцаах тухай Байнгын хорооны саналыг дэмжье.

Зөвшөөрсөн: 34

 Татгалзсан: 10

 Бүгд: 44

77.3 хувийн саналаар хууль батлагдлаа.

“Хууль хэрэгжүүлэх зарим арга хэмжээний тухай” Улсын Их Хурлын тогтоолыг баталъя.

Зөвшөөрсөн: 37

 Татгалзсан: 7

 Бүгд: 44

84.1 хувийн саналаар хууль батлагдлаа.

Шүүхийн иргэдийн төлөөлөгчийн эрх зүйн байдлын тухай хуулийн төслийг баталъя.

Зөвшөөрсөн: 37

 Татгалзсан: 7

 Бүгд: 44

84.1 хувийн саналаар хууль батлагдлаа.

*Уг асуудлыг 11 цаг 45 минутад хэлэлцэж дуусав.*

***Зургаа. Эвлэрүүлэн зуучлалын тухай хуулийн төсөл /****эцсийн хэлэлцүүлэг/.*

Хэлэлцэж буй асуудалтай холбогдуулан Монгол Улсын Ерөнхийлөгчийн ахлах зөвлөх П.Цагаан, Шүүхийн ерөнхий зөвлөлийн гүйцэтгэх нарийн бичгийн дарга Н.Ганбаяр, Нийслэлийн шүүхийн Иргэний танхимын тэргүүн П.Золзаяа, Улсын ерөнхий прокурорын газрын Мэдээлэл, дүн шинжилгээ, судалгааны төвийн дарга Г.Ганзориг, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, зөвлөх Ч.Ариунхур, Я.Хишигт, Хууль зүйн байнгын хорооны зөвлөх Б.Баасандорж, референт Г.Нямдэлгэр нарын бүрэлдэхүүнтэй ажлын хэсэг байлцав.

Хуулийн төслийн эцсийн хэлэлцүүлэгтэй холбогдуулан Хууль зүйн байнгын хорооны танилцуулгыг Улсын Их Хурлын гишүүн Д.Одбаяр танилцуулав.

Танилцуулгатай холбогдуулан гишүүдээс асуулт болон саналтай гишүүн гараагүй болно.

Эвлэрүүлэн зуучлалын тухай хуулийн төслийг дагалдан батлагдах хуулийн төслийн талаарх саналын томъёолол.

**Д.Дэмбэрэл:**-Төслийн 2 дугаар зүйлийн арга хэмжээнд эвлэрүүлэн зуучлагчийн туслалцааг түлхүү ашиглах явдал хамаарна гэснийг арга хэмжээг эвлэрүүлэн зуучлагчаар дамжуулан хэрэгжүүлнэ гэж өөрчлөх саналыг дэмжье.

Зөвшөөрсөн: 38

 Татгалзсан: 7

 Бүгд: 45

84.4 хувийн саналаар санал дэмжигдлээ.

Улсын Их Хурлын дарга Д.Дэмбэрэл *“*Тэмдэгтийн хураамжийн тухай хуульд нэмэлт өөрчлөлт оруулах тухай” хуулийн төслийн талаарх зарчмын зөрүүтэй саналыг танилцуулж санал хураалт явуулав.

 Улсын тэмдэгтийн хураамж нь дор дурдсан агуулгатай 5.1.44 дэх заалт 71дугаар зүйл тус тус нэмэх.

1/5 дугаар зүйлийн 5.1.44 дэх заалт

5.1.44. шүүх дэх эвлэрүүлэн зуучлагчийн дэмжлэгтэйгээр эрх зүйн маргаан зохицуулах,

2/71 дугаар зүйл.

71 Дугаар зүйл. Шүүх дэх эвлэрүүлэн зуучлагчийн дэмжлэгтэйгээр эрх зүйн маргаан зохицуулахад хураах тэмдэгтийн хураамж

711.Эвлэрүүлэн зуучлалын журмаар маргааны зохицуулахаар шүүх дэх эвлэрүүлэн зуучлагчид өргөдөл гаргахад 30 мянган төгрөгийн тэмдэгтийн хураамж хураана гэсэн заалтыг дэмжье.

Зөвшөөрсөн: 33

 Татгалзсан: 12

 Бүгд: 45

73.3 хувийн саналаар хууль батлагдлаа.

Эвлэрүүлэн зуучлалын тухай хуулийн төслийг баталъя.

Зөвшөөрсөн: 33

 Татгалзсан: 12

 Бүгд: 45

73.3 хувийн саналаар хууль батлагдлаа.

Арбитрын тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 29

 Татгалзсан: 16

 Бүгд: 45

64.4 хувийн саналаар хууль батлагдлаа.

Гэр бүлийн тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 29

 Татгалзсан: 16

 Бүгд: 45

64.4 хувийн саналаар хууль батлагдлаа.

Хөдөлмөрийн тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 38

 Татгалзсан: 7

 Бүгд: 45

84.4 хувийн саналаар хууль батлагдлаа.

Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 34

 Татгалзсан: 11

 Бүгд: 45

75.6 хувийн саналаар хууль батлагдлаа.

Өмгөөллийн тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 37

 Татгалзсан: 8

 Бүгд: 45

82.2 хувийн саналаар хууль батлагдлаа.

Хуулийн төсөл буцаах тухай Улсын Их Хурлын тогтоолын төслийг баталъя.

Зөвшөөрсөн: 37

 Татгалзсан: 8

 Бүгд: 45

82.2 хувийн саналаар тогтоол батлагдлаа.

*Уг асуудлыг 12цаг 05 минутад хэлэлцэж дуусав.*

***Долоо. “Авлигатай тэмцэх газрын бүтэц, орон тоог шинэчлэн батлах тухай” Улсын Их Хурлын тогтоолын төсөл /****хэлэлцэх эсэх****/.***

Хэлэлцэж буй асуудалтай холбогдуулан Авлигатай тэмцэх газрын дарга Н.Ганболд, тус газрын Тамгын хэлтсийн дарга Ч.Өнөрбаяр, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, ахлах зөвлөх Н.Тунгалаг, Хууль зүйн байнгын хорооны зөвлөх Б.Баасандорж, референт Г.Нямдэлгэр нарын бүрэлдэхүүнтэй ажлын хэсэг байлцав.

Тогтоолын төслийн талаарх Хууль зүйн байнгын хорооны санал, дүгнэлтийг Улсын Их Хурлын гишүүн Д.Одбаяр танилцуулав.

Танилцуулгатай холбогдуулан гишүүдээс асуулт болон саналтай гишүүн гараагүй болно.

*Улсын Их Хурлын дарга Д.Дэмбэрэл дээрх тогтоолын төсөлтэй холбоотой зарчмын зөрүүтэй саналуудыг уншиж, санал хураалт явуулав.*

Төслийн 2 дахь заалтын тогтоож хавсралтаар баталсугай гэснийг тогтоосугай гэж өөрчлөх саналыг дэмжье.

Зөвшөөрсөн: 33

 Татгалзсан: 12

 Бүгд: 45

73.3 хувийн саналаар санал дэмжигдлээ.

“Авлигатай тэмцэх газрын зохион байгуулалтын бүтэц, орон тоог шинэчлэн батлах тухай” Улсын Их Хурлын тогтоолын төслийг баталъя.

Зөвшөөрсөн: 34

 Татгалзсан: 10

 Бүгд: 44

77.3 хувийн саналаар тогтоол батлагдлаа.

“Авлигатай тэмцэх газрын зохион байгуулалтын бүтэц, орон тоог шинэчлэн батлах тухай” Улсын Их Хурлын тогтоолын төслийн эцсийн найруулгыг уншиж танилцуулав.

Эцсийн найруулгатай холбогдуулан гишүүдээс асуулт, санал гараагүй болно.

 Улсын Их Хурлын гишүүд дээрх тогтоолын эцсийн найруулгыг сонсов.(12:05)

*Уг асуудлыг 12цаг 05 минутад хэлэлцэж дуусав.*

***Найм. Донорын тухай хуульд өөрчлөлт оруулах тухай хуулийн төсөл /****анхны хэлэлцүүлэг****/***

Хэлэлцэж буй асуудалтай холбогдуулан Эрүүл мэндийн дэд сайд Ж.Цолмон, тус яамны Эмнэлгийн тусламж үйлчилгээний орлогч дарга Я.Амаржаргал, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, зөвлөх Н.Тунгалаг, Нийгмийн бодлого, боловсрол, соёл, шинжлэх ухааны байнгын хорооны референт П.Тогоо нарын бүрэлдэхүүнтэй ажлын хэсэг байлцав.

Хуулийн төслийн талаар Нийгмийн бодлого, боловсрол, соёл, шинжлэх ухааны байнгын хорооноос гаргасан санал, дүгнэлтийг Улсын Их Хурлын гишүүн С.Ламбаа танилцуулав.

Байнгын хорооны санал, дүгнэлттэй холбогдуулан гишүүдээс асуулт болон санал гараагүй болно.

*Улсын Их Хурлын дарга Д.Дэмбэрэл дээрх хуулийн төсөлтэй холбоотой зарчмын зөрүүтэй саналуудыг уншиж, санал хураалт явуулав.*

1.Төслийн 3 дугаар зүйлийн 13 дахь хэсгийн буюу Донорын тухай хуулийн 18 дугаар зүйлийн 18.1.2-ын "10.1,10.2-ыг зөрчсөн бол" гэсний дараа "албан тушаалтныг нэг сарын хөдөлмөрийн хөлсний доод хэмжээг 10-25 дахин нэмэгдүүлсэнтэй тэнцэх хэмжээний төгрөгөөр, аж ахуйн нэгж, байгууллагыг хөдөлмөрийн хөлсний доод хэмжээг 25-50 дахин нэмэгдүүлсэнтэй тэнцэх хэмжээний төгрөгөөр торгох" гэж нэмэх саналыг дэмжье.

Зөвшөөрсөн: 25

 Татгалзсан: 17

 Бүгд: 42

59.5 хувийн саналаар санал дэмжигдлээ.

2.Төслийн 3 дугаар зүйлийн 13 дахь хэсгийн буюу Донорын тухай хуулийн 18 дугаар зүйлийн 18.1.3-ын "60 дахин" гэснийг "5 дахин", "75 дахин" гэснийг "10-25 дахин", "100 дахин" гэснийг "25-50 дахин" гэж тус тус өөрчлөх саналыг дэмжье.

Зөвшөөрсөн: 27

 Татгалзсан: 15

 Бүгд: 42

59.5 хувийн саналаар санал дэмжигдлээ.

**3.** Төслийн 3 дугаар зүйлийн 13 дахь хэсгийн буюу Донорын тухай хуулийн
18 дугаар зүйлийн 18.1.4-ийн "60 дахин" гэснийг "25 дахин"гэж, "80 дахин" гэснийг
"50 дахин" гэж тус тус өөрчлөх саналыг дэмжье.

Зөвшөөрсөн: 35

 Татгалзсан: 8

 Бүгд: 43

81.4 хувийн саналаар санал дэмжигдлээ.

4.Төслийн 3 дугаар зүйлийн 13 дахь хэсгийн буюу Донорын тухай хуулийн 18
дугаар зүйлийн 18.1.5-ын "150 дахин" гэснийг "25 дахин" гэж, "170 дахин" гэснийг
"50 дахин" гэж тус тус өөрчлөх саналыг дэмжье.

Зөвшөөрсөн: 33

 Татгалзсан: 8

 Бүгд: 42

78.6 хувийн саналаар санал дэмжигдлээ.

5.Төслийн 3 дугаар зүйлийн 12 буюу Донорын тухай хуулийн 15 дугаар
зүйлийн 15.1-ийн "хөнгөлөлттэй үзүүлэх" гэсний дараа "жилд нэг удаа эрүүл
мэндийн үзлэгт үнэ төлбөргүй хамруулах" гэж нэмэх саналыг дэмжье.

Зөвшөөрсөн: 32

 Татгалзсан: 10

 Бүгд: 42

76.2 хувийн саналаар санал дэмжигдлээ.

*Улсын Их Хурлын дарга Д.Дэмбэрэл дээрх хуулийн төсөлтэй холбоотой найруулгын саналуудыг уншиж, санал хураалт явуулав.*

1.Төслийн 1 дүгээр зүйлийн 2 буюу Донорын тухай хуулийн 14 дүгээр зүйлийн 3 дахь хэсгийн "донорын сургалт, сурталчилгаа, донор элсүүлэх үйл ажиллагааг дэмжин туслах үүрэг хүлээнэ" гэснийг "донорын эгнээг өргөжүүлэх үйл ажиллагаа, донорын үйлсийг сурталчлах, тэдгээрт зориулсан сургалт явуулахад дэмжлэг үзүүлнэ." гэж найруулах;

2.Төслийн 1 дүгээр зүйлийн 3 дахь хэсгээс буюу Донорын тухай хуулийн 171 дугаар зүйлийн гарчиг болон мөн зүйлийн 1, 2 дахь хэсгийн "онцгой байдлын" гэснийг хасах;

З.Төслийн 1 дүгээр зүйлийн 3 буюу Донорын тухай хуулийн 171 дугаар зүйлийн 171.2 дахь хэсгээс "бүр дэмжлэг үзүүлж" гэснийг хасах;

4.Төслийн 2 дугаар зүйлийн 2 дахь мөрний ",элэг" гэснийг "эрхтэн," гэж өөрчлөх;

5.Төслийн 2 дугаар зүйлийн 2 дахь мөрний "1.1" гэсний дараа ""дэх хэсгийн "хэрэглэхээр авах" гэж нэмэх;

6.Төслийн 2 дугаар зүйлийн ""баримтлан" гэсний дараа "яаралтай тусламжийн, гэмтэл, шүүх эмнэлгийн" гэж"" гэснийг ""шалгуурыг" гэсний дараа "тодорхойлсон Монгол Улсын стандартыг баримтлан"" гэж өөрчлөн найруулах;

7.Төслийн 3 дугаар зүйлийн 5 буюу Донорын тухай хуулийн 6 дугаар зүйлийн 6.3 дахь хэсгийн "эрүүл мэндийн нэмэлт" гэснийг "заавал даатгуулахаас бусад" гэж өөрчлөн найруулах;

8.Төслийн 3 дугаар зүйлийн 6 буюу Донорын тухай хуулийн 8 дугаар зүйлийн 8.1 дэх хэсгийг "Донорын цус, цусан бүтээгдэхүүн сэлбэх ажилбарыг магадлан итгэмжлэл бүхий эрүүл мэндийн байгууллагад шаардлага хангасан нөхцөлд Эрүүл мэндийн тухай хуулийн 25 дугаар зүйлийн 25.3-т заасны дагуу мэргэжлийн үйл ажиллагаа эрхлэх зөвшөөрөл авсан их эмч гүйцэтгэнэ." гэж найруулах;

9.Төслийн 3 дугаар зүйлийн 8 дахь хэсгийн буюу Донорын тухай хуулийн 9 дүгээр зүйлийн 9.1-ийн "ажлыг" гэснийг "ажилбарыг", "зөвшөөрөл" гэснийг "тусгай зөвшөөрөл" гэж өөрчлөх, мөн хэсгийн "магадлан итгэмжлэгдсэн" гэсний өмнө "Эрүүл мэндийн тухай хуулийн 22 дугаар зүйлд заасны дагуу" гэж нэмэх;

10.Төслийн 3 дугаар зүйлийн 8 дахь хэсгийн буюу Донорын тухай хуулийн 9 дүгээр зүйлийн 9.2-ыг "Мэргэжлийн багийн бүрэлдэхүүн, ажиллах журмыг холбогдох эрүүл мэндийн байгууллагын удирдлагын саналыг үндэслэн эрүүл мэндийн асуудал эрхэлсэн Засгийн газрын гишүүн батална." гэж өөрчлөн найруулах;

11.Төслийн 3 дугаар зүйлийн 11 дэх хэсэг буюу Донорын тухай хуулийн 13 дугаар зүйлийн 13.1-ийг "Ашиг олох зорилгоор цус, цусан бүтээгдэхүүн, эд, эрхтэн экспортлож, импортлохыг хориглоно." Гэж өөрчлөн найруулах;

12.Төслийн 3 дугаар зүйлийн 12 буюу Донорын тухай хуулийн 15 дугаар зүйлийн 15.1 дэх хэсэгт "Энэ заалт Ахмад настны нийгмийн хамгааллын тухай хуулийн 5 дугаар зүйлийн 5.1.4-т заасан цусны донорт хамаарахгүй." гэж нэмэх;

13.Төслийн 3 дугаар зүйлийн 13 дахь хэсгийн буюу Донорын тухай хуулийн 18 дугаар зүйлийн 18.1.4-ийн "11.6" гэснийг "11.7" гэж өөрчлөх;

14.Төслийн 4 дүгээр зүйлээс "4 дүгээр зүйлийн гарчгийг "Донорын үйл ажиллагаанд тавих шаардлага" гэж", мөн зүйлээс "хуулийн 11.7 дахь хэсгийн дугаарыг ""11.6" гэж" гэснийг тус тус хасах;

15.Төсөлд Донорын тухай хуулийн 12.1 дэх хэсэгт заасан Эрүүл мэндийн тухай хуулийн ишлэл буюу "18.2-т" гэснийг "19.2-т" гэж өөрчилсөн тухай нэмэлт оруулах Улсын Их Хурлын гишүүн З.Алтай, П.Алтангэрэл, Г.Баярсайхан, Д.Дондог, С.Ламбаа нарын гаргасан саналыг дэмжье.

Зөвшөөрсөн: 32

 Татгалзсан: 11

 Бүгд: 43

74.4 хувийн саналаар санал дэмжигдлээ.

Хуулийн төсөлтэй холбогдуулан Улсын Их Хурлын гишүүн Р.Гончигдорж асуулт асууж, санал хэлэв.

Улсын Их Хурлын гишүүний асуусан асуултад ажлын хэсгээс зөвлөх Н.Тунгалаг зөвлөх хариулж, тайлбар хийв.

Найруулгын шинжтэй саналуудыг эцсийн найруулгын үед тодорхой болгохыг Улсын Их Хурлын дарга Д.Дэмбэрэл ажлын хэсэгт үүрэг болгов.

Байнгын хороогоор дэмжигдээгүй Донорын тухай хуулийн 15 дугаар зүйлийн 15.2-ыг "Донорыг урамшуулах, алдагдсан эрч хүчийг нөхөн сэргээх үүднээс байгууллага, хамт олон донорт хөдөлмөрийн хөлсний доод хэмжээний 15%-тай тэнцэхүйц мөнгөн тусламж үзүүлнэ" гэж Улсын Их Хурлын гишүүн Д.Очирбатын гаргасан саналыг дэмжих боломжгүй.

Зөвшөөрсөн: 33

 Татгалзсан: 10

 Бүгд: 43

76.7 хувийн саналаар санал дэмжигдлээ.

*Уг асуудлыг 12 цаг 28 минутад хэлэлцэж дуусав.*

***Ес. Улсын Их Хурлын гишүүн Г.Баярсайхан нараас өргөн мэдүүлсэн “Зарим газар нутгийг улсын тусгай хамгаалалтанд авах тухай” Улсын Их Хурлын тогтоол /****анхны хэлэлцүүлэг****/***

Хэлэлцэж буй асуудалтай холбогдуулан Байгаль орчин, аялал жуулчлалын сайд Д.Цогтбаатар, мөн яамны Тусгай хамгаалалттай нутгийн удирдлагын газрын дарга А.Намхай, тус газрын орлогч дарга Г.Энхтайван, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, зөвлөх М.Элбэгдорж, Байгаль орчин, хүнс, хөдөө аж ахуйн байнгын хорооны зөвлөх Б.Мөнхцэцэг, референт Б.Баярмаа нарын бүрэлдэхүүнтэй ажлын хэсэг байлцав.

Тогтоолын төслийн анхны хэлэлцүүлэгтэй холбогдуулан Байгаль орчин, хүнс, хөдөө аж ахуйн байнгын хорооноос гаргасан санал, дүгнэлтийг Улсын Их Хурлын гишүүн Ц.Сэдванчиг танилцуулав.

Байнгын хорооны санал, дүгнэлттэй холбогдуулан гишүүдээс асуулт болон санал гараагүй болно.

Хуулийн төслийг анхны хэлэлцүүлгээр батлах горимын саналыг дэмжье.

Зөвшөөрсөн: 31

 Татгалзсан: 11

 Бүгд: 42

73.8 хувийн саналаар санал дэмжигдлээ.

“Зарим газар нутгийг Улсын тусгай хамгаалалтанд авах тухай” Улсын Их Хурлын тогтоолын төслийг баталъя.

Зөвшөөрсөн: 34

 Татгалзсан: 8

 Бүгд: 42

81.0 хувийн саналаар санал дэмжигдлээ.

Улсын Их Хурлын гишүүн Г.Баярсайхан нараас өргөн мэдүүлсэн “Зарим газар нутгийн улсын тусгай хамгаалалтанд авах тухай” Улсын Их Хурлын тогтоолын эцсийн найруулгыг уншиж танилцуулав.

Эцсийн найруулгатай холбогдуулан гишүүдээс асуулт, санал гараагүй болно.

Улсын Их Хурлын гишүүд дээрх тогтоолын эцсийн найруулгыг сонсов.(12:32)

*Уг асуудлыг 12 цаг 32 минутад хэлэлцэж дуусав.*

***Арав.”Зарим газар нутгийг улсын тусгай хамгаалалтанд авах тухай” Улсын Их Хурлын тогтоолын төсөл /Засгийн газраас өргөн мэдүүлсэн, хэлэлцэх эсэх/***

Хэлэлцэж буй асуудалтай холбогдуулан Байгаль орчин, аялал жуулчлалын сайд Д.Цогтбаатар, мөн яамны Тусгай хамгаалалттай нутгийн удирдлагын газрын дарга А.Намхай, тус газрын орлогч дарга Г.Энхтайван, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, зөвлөх М.Элбэгдорж, Байгаль орчин, хүнс, хөдөө аж ахуйн байнгын хорооны зөвлөх Б.Мөнхцэцэг, референт Б.Баярмаа нарын бүрэлдэхүүнтэй ажлын хэсэг байлцав.

Хууль санаачлагчийн илтгэлийг Байгаль орчин, аялал жуулчлалын сайд Д.Цогтбаатар танилцуулав.

Тогтоолын төсөлтэй холбогдуулан Байгаль орчин, хүнс хөдөө аж ахуйн Байнгын хорооноос гаргасан санал, дүгнэлтийг Улсын Их Хурлын гишүүн Д.Балдан-Очир танилцуулав.

Илтгэлтэй холбогдуулан Улсын Их Хурлын гишүүн Э.Мөнх-Очир, Н.Энхболд, Д.Дондог гишүүний асуусан асуултад ажлын хэсгээс Д.Цогтбаатар хариулж, тайлбар хийв.

“Зарим газар нутгийг улсын тусгай хамгаалалтанд авах тухай” Улсын Их Хурлын тогтоолын төслийг хэлэлцэх нь зүйтэй.

Зөвшөөрсөн: 26

 Татгалзсан: 16

 Бүгд: 42

61.9 хувийн саналаар санал дэмжигдлээ.

*Уг асуудлыг 12 цаг 50 минутад хэлэлцэж дуусав.*

***Арван нэг. Монгол Улсын Их Хурлын тухай хуульд нэмэлт, өөрчлөлт оруулах тухай Улсын Их Хурлын чуулганы дэгийн тухай хуульд өөрчлөлт оруулах тухай хуулийн төсөл /****эцсийн хэлэлцүүлэг****/.***

Хэлэлцэж буй асуудалтай холбогдуулан Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, Төрийн байгуулалтын байнгын хорооны зөвлөх О.Тунгалаг, референт З.Нямцогт нарын бүрэлдэхүүнтэй ажлын хэсэг байлцав.

Хуулийн төслийн эцсийн хэлэлцүүлэгтэй холбогдуулан Төрийн байгуулалтын байнгын хорооноос гаргасан танилцуулгыг Улсын Их Хурлын гишүүн З.Энхболд танилцуулав.

Байнгын хорооны танилцуулгатай холбогдуулан гишүүдээс асуулт гараагүй болно.

Улсын Их Хурлын гишүүн Н.Энхболд горимын санал гаргав.

Хуулийн төслийг дахин эцсийн хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлэв.

*Уг асуудлыг 12 цаг 53 минутад хэлэлцэж дуусав.*

***Арван хоёр. Нэмэгдсэн өртгийн албан татварын тухай хууль болон холбогдох бусад хуульд нэмэлт, өөрчлөлт оруулах тухай” Засгийн газраас өргөн мэдүүлсэн хуулийн төсөл /****хэлэлцэх эсэх****/.***

Хэлэлцэж буй асуудалтай холбогдуулан Сангийн сайд Д.Хаянхярваа, мөн яамны Төсвийн бодлогын газрын дарга Б.Батжаргал, Хууль, эрх зүйн газрын дарга Б.Ганбат, Орлогын хэлтсийн дарга Ж.Ганбат, Татварын ерөнхий газрын хэлтсийн дарга Б.Эрдэнэбаатар, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, Төсвийн байнгын хорооны зөвлөх Ё.Мөнхбаатар, референтЁ.Энхсайхан нарын бүрэлдэхүүнтэй ажлын хэсэг байлцав.

Хууль санаачлагчийн илтгэлийг Сангийн сайд Д.Хаянхярваа танилцуулав.

Хуулийн төслийг хэлэлцэх эсэх тухай асуудлаар Төсвийн байнгын хорооноос гаргасан санал, дүгнэлтийг Улсын Их Хурлын гишүүн Д.Дамба-Очир танилцуулав.

Байнгын хорооны санал, дүгнэлттэй холбогдуулан Улсын Их Хурлын гишүүн Р.Будын асуусан асуултад Д.Дамба-Очир хариулж, тайлбар хийв.

Нэмэгдсэн, өртгийн албан татварын тухай хуульд нэмэлт, өөрчлөлт оруулах тухай болон холбогдох бусад хуульд нэмэлт, өөрчлөлт оруулах тухай хуулийн төслүүдийг хэлэлцэх нь зүйтэй гэсэн Байнгын хорооны саналыг дэмжье.

Зөвшөөрсөн: 24

 Татгалзсан: 15

 Бүгд: 39

61.9 хувийн саналаар санал дэмжигдлээ.

Хуулийн төслийг анхны хэлэлцүүлэгт бэлтгүүлэхээр Төсвийн байнгын хороонд шилжүүлэв.

***Үдээс өмнөх хуралдаан 13 цаг 10 минутад завсарлав.***

Улсын Их Хурлын дэд дарга Н.Энхболд ирц танилцуулж, хуралдааныг даргалав.

*Үдээс хойшхи хуралдаан**15 цаг 25 минутад эхэлж****,*** *ирвэл зохих 76 гишүүнээс 42 гишүүн ирж, 55.2 хувийн ирцтэй байв. Үүнд:*

***Чөлөөтэй:*** *С.Батболд, Ц.Баярсайхан, .*

***Өвчтэй:*** *С.Баяр, Ж.Энхбаяр.*

***Тасалсан:*** *Н.Алтанхуяг, Д.Балдан-Очир, Су.Батболд, Х.Баттулга, Г.Баярсайхан, С.Бямбацогт, Н.Батбаяр, С.Баярцогт, Л.Гансүх, Р.Гончигдорж, Л.Гүндалай, Ц.Даваасүрэн, Д.Одбаяр, Д.Очирбат, С.Оюун, Д.Оюунхорол, Ш.Сайхансамбуу, Д.Тэрбишдагва, Ч.Улаан, О.Чулуунбат, Ц.Шинэбаяр, Б.Чойжилсүрэн, Ч.Хүрэлбаатар, Д.Энхбат, З.Энхболд, С.Эрдэнэ.*

***Арван гурав. Улсын Их Хурлын гишүүн П.Алтангэрэл нараас өргөн мэдүүлсэн “Нэмэгдсэн өртгийн албан татварын тухай хуульд өөрчлөлт оруулах тухай” хуулийн төсөл /****хэлэлцэх эсэх****/.***

Хэлэлцэж буй асуудалтай холбогдуулан Сангийн сайд Д.Хаянхярваа, мөн яамны Төсвийн бодлогын газрын дарга Б.Батжаргал, Хууль, эрх зүйн газрын дарга Б.Ганбат, Орлогын хэлтсийн дарга Ж.Ганбат, Татварын ерөнхий газрын хэлтсийн дарга Б.Эрдэнэбаатар, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, Төсвийн байнгын хорооны зөвлөх Ё.Мөнхбаатар, референт Ё.Энхсайхан нарын бүрэлдэхүүнтэй ажлын хэсэг байлцав.

Хууль санаачлагчийн илтгэлийг Я.Батсуурь, хуулийн төслийг хэлэлцэх эсэх тухай асуудлаар Төсвийн байнгын хорооноос гаргасан санал, дүгнэлтийг Улсын Их Хурлын гишүүн Ц.Сэдванчиг нар танилцуулав.

Хууль санаачлагчийн илтгэл, Байнгын хорооны санал, дүгнэлттэй холбогдуулан Улсын Их Хурлын гишүүдээс асуулт, санал гараагүй болно.

**Д.Дэмбэрэл:**-Нэмэгдсэн өртгийн албан татварын тухай хуульд өөрчлөлт оруулах тухай хуулийн төслийг хэлэлцэх нь зүйтэй гэсэн Байнгын хорооны саналыг дэмжье.

Зөвшөөрсөн: 23

 Татгалзсан: 9

 Бүгд: 42

54.8 хувийн саналаар санал дэмжигдлээ.

Хуулийн төслүүдийг анхны хэлэлцүүлэгт бэлтгүүлэхээр Төсвийн байнгын хороонд шилжүүлэв.

*Уг асуудлыг 16 цаг 35 минутад хэлэлцэж дуусав.*

***Арван дөрөв. Хөгжлийн бодлого, төлөвлөлтийн тухай хуулийн төсөл /****Засгийн газраас өргөн мэдүүлсэн****,*** *хэлэлцэх эсэх****/.***

Хэлэлцэж буй асуудалтай холбогдуулан Үндэсний хөгжил, шинэтгэлийн хорооны дарга Ч.Хашчулуун, мөн хорооны орлогч дарга Л.Зориг, Салбарын хөгжил, хөрөнгө оруулалтын нэгдсэн бодлогын газрын дарга Б.Ганбаатар, Төрийн захиргааны удирдлагын газрын дарга Р.Жадамбаа, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, Эдийн засгийн байнгын хорооны зөвлөх Ж.Батсайхан, референт Д.Цэцэгмаа нарын бүрэлдэхүүнтэй ажлын хэсэг байлцав.

Хуулийн төслийг хэлэлцэх тухай асуудлаар хууль санаачлагчийн илтгэлийг Сангийн сайд Д.Хаянхярваа, Эдийн засгийн байнгын хорооноос гаргасан санал, дүгнэлтийг Улсын Их Хурлын гишүүн Ц.Баярсайхан нар танилцуулав.

Хууль санаачлагчийн илтгэл, Эдийн засгийн байнгын хорооны санал, дүгнэлттэй холбогдуулж Улсын Их Хурлын гишүүн Э.Бат-Үүл, Ц.Батбаяр, Р.Раш нарын асуусан асуултад ажлын хэсгээс Ч.Хашчулуун хариулж, тайлбар хийв.

Улсын Их Хурлын гишүүн Ц.Мөнх-Оргил, Р.Раш, Д.Лүндээжанцан, Э.Бат-Үүл нар санал хэлэв.

**Н.Энхболд:**-Хөгжлийн бодлого, төлөвлөлтийн тухай хуулийн төслийг хэлэлцэх нь зүйтэй гэсэн Байнгын хорооны саналыг дэмжье.

Зөвшөөрсөн: 28

 Татгалзсан: 14

 Бүгд: 42

66.7 хувийн саналаар санал дэмжигдлээ.

Хуулийн төслийг анхны хэлэлцүүлэгт бэлтгүүлэхээр Эдийн засгийн байнгын хороонд шилжүүлэв.

*Уг асуудлыг 16 цаг 28 минутад хэлэлцэж дуусав.*

***Арван тав. Донорын тухай хуульд нэмэлт, өөрчлөлт оруулах тухай хуулийн төсөл /****эцсийн хэлэлцүүлэг****/.***

Хэлэлцэж буй асуудалтай холбогдуулан Эрүүл мэндийн дэд сайд Ж.Цолмон, мөн яамны Эмнэлгийн тусламж үйлчилгээний газрын орлогч дарга Р.Амаржаргал, Улсын Их Хурлын Тамгын газрын Эрх зүй, хууль тогтоомжийн хэлтсийн дарга Д.Насанжаргал, Нийгмийн бодлого, боловсрол, соёл, шинжлэх ухааны байнгын хорооны зөвлөх Л.Лхагвасүрэн, референт П.Тогоо нарын бүрэлдэхүүнтэй ажлын хэсэг байлцав.

Хуулийн төслийн эцсийн хэлэлцүүлэгт бэлтгэсэн талаар Нийгмийн бодлого, боловсрол, соёл, шинжлэх ухааны байнгын хорооноос гаргасан танилцуулгыг Улсын Их Хурлын гишүүн С.Ламбаа танилцуулав.

Байнгын хорооны танилцуулгатай холбогдуулж Улсын Их Хурлын гишүүдээс асуулт болон санал гараагүй болно.

Донорын тухай хуульд нэмэлт, өөрчлөлт оруулах тухай хуулийн төслийг баталъя.

Зөвшөөрсөн: 29

 Татгалзсан: 13

 Бүгд: 42

69.0 хувийн саналаар хууль батлагдав.

Улсын Их Хурлын дэд дарга Н.Энхболд Донорын тухай хуульд нэмэлт, өөрчлөлт оруулах тухай хуулийн төслийн эцсийн найруулгыг уншиж танилцуулав.

Эцсийн найруулгатай холбогдуулан гишүүдээс асуулт, санал гараагүй болно.

Эцсийн найруулгатай холбогдуулж С.Ламбаа гишүүн үг хэлэв.

Улсын Их Хурлын гишүүд дээрх хуулийн төслийн эцсийн найруулгыг сонсов.(18:35)

**Бусад.**14.15-14.20 цагт Улсын Их Хурлын гишүүн Д.Арвиний урилгаар Монгол Улсын Их сургуулийн Хууль зүйн сургуулийн нэгдүгээр ангийн оюутнууд, 14.20-14:25 цагт Д.Зоригт гишүүний урилгаар Чингэлтэй дүүргийн иргэдийн төлөөлөл, 03:40-03:45 цагт С.Эрдэнэ гишүүний урилгаар Техникийн Их сургуулийн оюутнууд, Баянгол дүүргийн их, дээд сургуулиудын оюутны холбоо, зөвлөлийн төлөөлөл, сурагчид, иргэд Төрийн ордон, Улсын Их Хурлын чуулганы нэгдсэн хуралдааны үйл ажиллагаатай танилцав /нэрсийг хавсаргав/.

Улсын Их Хурлын дарга Д.Дэмбэрэл ***“Байгаль орчныг хамгаалах тухай хуульд нэмэлт, өөрчлөлт оруулах тухай, Байгалийн нөөц ашигласны төлбөрийн тухай, Улсын тэмдэгтийн тухай хуульд нэмэлт, өөрчлөлт оруулах тухай, Байгалийн ургамал ашигласны төлбөрийн тухай хуулийг хүчингүй болсонд тооцох тухай, Ойгоос хэрэглээний мод, түлээ бэлтгэхэд ашигласны тухай хуулийг хүчингүй болсонд тооцох тухай, Байгалийн нөөц ашигласны төлбөрийн орлогоос байгаль орчныг хамгаалах, байгалийн нөөцийг нөхөн сэргээх арга хэмжээнд зарцуулах хөрөнгийн хувь хэмжээний тухай, Ус, рашааны нөөц ашигласны төлбөрийн тухай хууль хүчингүй болсонд тооцох тухай, хуулийг хүчингүй болсонд тооцох тухай, Агнуурын нөөц ашигласны төлбөр ан амьтан агнах барих зөвшөөрлийн хураамжийн тухай хууль хүчингүй болох тухай, Байгаль орчинд нөлөөлөх байдлын үнэлгээний тухай хуулийн шинэчилсэн найруулга, Ашигт малтмалын тухай хуульд нэмэлт оруулах тухай, Газрын тухай хуульд нэмэлт, өөрчлөлт оруулах тухай, Хөрс хамгаалах цөлжилтөөс сэргийлэх тухай, Хог хаягдлын тухай, Төсвийн тухай хуульд нэмэлт өөрчлөлт оруулах тухай, Ахуйн болон үйлдвэрийн хог хаягдлын тухай хуулийг хүчингүй болсонд тооцох тухай, Аюултай хог хаягдлын импорт, хил дамжуулан тээвэрлэлтийг хориглох, экспортлох тухай хуулийг хүчингүй болсонд тооцох тухай, Зарим нийлэг хальсан уутны хэрэглээг хориглох тухай хуулийг хүчингүй болсонд тооцох тухай, Татварын ерөнхий хуульд нэмэлт, өөрчлөлт оруулах тухай, Ойн тухай хууль шинэчилсэн найруулга, Ой хээрийг түймрээс хамгаалах тухай хуулийг хүчингүй болсонд тооцох тухай, Ойн тухай хуулийг хүчингүй болсонд тооцох тухай, Галын аюулгүй байдлын тухай хуульд нэмэлт, өөрчлөлт оруулах тухай, Гамшгаас хамгаалах тухай хуульд нэмэлт, өөрчлөлт оруулах тухай, Агаарын тухай, Нийслэлийн агаарын бохирдлыг бууруулах тухай хуулийг хүчингүй болсонд тооцох тухай, Нийслэлийн агаарын бохирдлын тухай хуулийг хүчингүй болсонд тооцох тухай, Агаарын бохирдлын төлбөрийн тухай хуульд нэмэлт, өөрчлөлт оруулах тухай, Амьтны тухай, Ан агнуурын тухай хуулийг хүчингүй болсонд тооцох тухай, Амьтны аймгийн тухай хуулийг хүчингүй болсонд тооцох тухай, Аж ахуйн үйл ажиллагааны тусгай зөвшөөрлийн тухай хуульд нэмэлт оруулах тухай, Рашааны тухай хуулийг хүчингүй болсонд тооцох тухай, Усны тухай хуулийг хүчингүй болсонд тооцох тухай, Аж ахуйн нэгжийн албан татварт өөрчлөлт оруулах тухай, Засгийн газрын тусгай сангийн тухай хуульд нэмэлт оруулах тухай, Ус бохирдуулсны төлбөрийн тухай, Төсвийн тухай хуульд нэмэлт оруулах тухай, Нийтийн албанд нийтийн болон хувийн ашиг сонирхлыг зохицуулах, хувийн ашиг сонирхлын зөрчлөөс урьдчилан сэргийлэх тухай хуульд нэмэлт, өөрчлөлт оруулах тухай, Авлигын эсрэг хуульд нэмэлт, өөрчлөлт оруулах тухай, Эрүүгийн байцаан шийтгэх тухай хуульд нэмэлт оруулах тухай, Монгол Улсын иргэнд газар өмчлүүлэх тухай хуульд өөрчлөлт оруулах тухай, Монгол Улсын иргэнд газар өмчлүүлэх тухай хуулийн дагаж мөрдөх журмын тухай хуульд өөрчлөлт оруулах тухай, Монгол Улсын Эдийн засаг, нийгмийг 2013 онд хөгжүүлэх тухай Улсын Их Хурлын тогтоолын төсөл, Зарим байгалийн цогцолбор газрын хилийн заагт өөрчлөлт оруулах тухай”*** Монгол Улсын хууль, тогтоолуудын эцсийн найруулгыг уншиж танилцуулав.

Эцсийн найруулгатай холбогдуулан Улсын Их Хурлын гишүүдээс асуулт, санал гараагүй болно.

Улсын Их Хурлын гишүүд дээрх хууль, тогтоолуудын эцсийн найруулгыг сонсов.(11:00)

***Хуралдаан 18 цаг 40 минутад өндөрлөв.***

# УЛСЫН ИХ ХУРЛЫН 2012 ОНЫ ХАВРЫН ЭЭЛЖИТ

# ЧУУЛГАНЫ 2012 ОНЫ 05 ДУГААР САРЫН 22-НИЙ

# ӨДРИЙН ХУРАЛДААНЫ ДЭЛГЭРЭНГҮЙ

# ТЭМДЭГЛЭЛ

 **Д.Дэмбэрэл:** -Гишүүдийн энэ өдрийн амар амгаланг айлтгъя. Улсын Их Хурлын хаврын ээлжит чуулганы 2012 оны 5 дугаар сарын 22-ны нэгдсэн хуралдааны ирц хангагдсан байна. Хуралдааныг нээснийг мэдэгдье.

Чуулганы хуралдаанаар хэлэлцэх асуудлыг танилцуулъя.

1.Монгол Улсын 2013 оны төсвийн хүрээний мэдэгдэл, 2014-2015 оны төсвийн төсөөллийн тухай хуулийн төсөл /эцсийн хэлэлцүүлэг/

2.Инновацийн тухай болон холбогдох бусад хуульд нэмэлт, өөрчлөлт оруулах тухай хуулийн төслийн эцсийн хэлэлцүүлэг.

3. Монгол Улсын төрөөс баримтлах соёлын бодлогыг шинэчлэн батлах тухай Улсын Их Хурлын тогтоолын /эцсийн хэлэлцүүлэг/

4.Шүүхийн захиргааны тухай хуулийн /эцсийн хэлэлцүүлэг/

5.Шүүхийн иргэдийн төлөөлөгчийн эрх зүйн байдлын тухай хуулийн төсөл /эцсийн хэлэлцүүлэг

6.Эвлэрүүлэн зуучлалын тухай хуулийн /эцсийн хэлэлцүүлэг/

7.Авлигатай тэмцэх газрын зохион байгуулалтын бүтэц орон тоог шинэчлэн батлах тухай Улсын Их Хурлын тогтоолын төсөл.

8.Донорын тухай хуульд нэмэлт, өөрчлөлт оруулах тухай хуулийн төсөл /анхны хэлэлцүүлэг/

9.Зарим газар нутгийг улсын тусгай хамгаалалтад авах тухай Улсын Их Хурлын тогтоолын төсөл

10.Монгол Улсын Их Хурлын тухай хуульд өөрчлөлт оруулах тухай, Монгол Улсын Чуулганы хуралдааны дэгийн тухай хуульд нэмэлт, өөрчлөлт оруулах тухай хуулийн төслүүд

11.Зарим газар нутгийг улсын тусгай хамгаалалтад авах тухай Улсын Их Хурлын тогтоолын төсөл.

12.Нэмэгдсэн өртгийн албан татварын тухай хуульд нэмэлт, өөрчлөлт оруулах

13.Холбогдох бусад хуульд нэмэлт, өөрчлөлт оруулах тухай хуулийн төсөл. Энэ Засгийн газрын өргөн мэдүүлсэн байгаа.

14.Хөгжлийн бодлого, төлөвлөлтийн тухай хуулийн төсөл

15.Батлагдсан хууль, тогтоолын эцсийн найруулга сонсох зэрэг асуудлууд байна.

Юуны өмнө зарим хуулиудын эцсийн найруулгыг гишүүдэд сонсгоё.

Байгаль орчныг хамгаалах тухай хуульд нэмэлт, өөрчлөлт оруулах тухай хуулийн эцсийн найруулгыг сонсъё.

Саналтай гишүүн байна уу? Алга байна.

Байгалийн нөөц ашигласны төлбөрийн тухай хуулийн шинэчилсэн найруулга за алга байна.

Улсын тэмдэгтийн Улсын тэмдэгтийн хураамжаас чөлөөлөх тухай хуульд өөрчлөлт оруулах тухай хуулийн эцсийн найруулга саналтай гишүүн байна уу? Алга байна.

Байгалийн ургамал ашигласны төлбөрийн тухай хуулийг хүчингүй болсонд тооцох тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулгыг сонслоо.

Ойгоос хэрэглээний мод, түлээ бэлтгэхэд ашигласны тухай хуулийг хүчингүй болсонд тооцох тухай хуулийн эцсийн найруулгыг сонъё. Саналтай гишүүн байна уу? Алга байна. Эцсийн найруулгыг сонслоо.

Байгалийн нөөц ашигласны төлбөрийн орлогоос байгаль орчныг хамгаалах, байгалийн нөөцийг нөхөн сэргээх арга хэмжээнд зарцуулах хөрөнгийн хувь хэмжээний тухай хуулийг хүчингүй болсонд тооцох тухай хуулийн эцсийн найруулгыг сонсъё. Эцсийн найруулгын саналтай гишүүн байна уу? Алга байна.

 Ус, рашааны нөөц ашигласны төлбөрийн тухай хууль хүчингүй болсонд тооцох тухай хуулийг хүчингүй болсонд тооцох тухай хуулийн эцсийн найруулга. Саналтай гишүүн байна уу? Алга байна. Эцсийн найруулгыг сонслоо.

Агнуурын нөөц ашигласны төлбөр ан амьтан агнах барих зөвшөөрлийн хураамжийн тухай хууль хүчингүй болох тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулгыг сонслоо.

Байгаль орчинд нөлөөлөх байдлын үнэлгээний тухай хуулийн шинэчилсэн найруулгын байгаа. Эцсийн найруулгын саналтай гишүүн байна уу. Алга байна.

Ашигт малтмалын тухай хуульд нэмэлт, өөрчлөлт оруулах тухай хуулийн эцсийн найруулгыг сонсъё. Саналтай гишүүн байна уу? Алга байна.

Газрын тухай хуульд нэмэлт, өөрчлөлт оруулах тухай хуулийн эцсийн найруулгыг сонсъё. Эцсийн найруулгын саналтай гишүүн байна уу? Алга байна. Эцсийн найруулга сонслоо.

Хөрс хамгаалах цөлжилтөөс сэргийлэх тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулгыг сонслоо.

Хог хаягдлын тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулгыг сонслоо.

Төсвийн тухай хуульд нэмэлт өөрчлөлт оруулах тухай хуулийн эцсийн найруулгыг сонсъё саналтай гишүүн байна уу. Алга байна. Эцсийн найруулгыг сонслоо.

Ахуйн болон үйлдвэрийн хог хаягдлын тухай хуулийг хүчингүй болсонд тооцох тухай хуулийн эцсийн найруулгын сонсъё. Саналтай гишүүн байна уу? За алга байна эцсийн найруулгыг сонслоо.

Аюултай хог хаягдлын импорт, хил дамжуулан тээвэрлэлтийг хориглох, экспортлох тухай хуулийг хүчингүй болсонд тооцох тухай хуулийн эцсийн найруулгыг сонсъё. Саналтай гишүүн байна уу? Алга байна.

Зарим нийлэг хальсан уутны хэрэглээг хориглох тухай хуулийг хүчингүй болсонд тооцох тухай хуулийн эцсийн найруулгыг сонсъё. Саналтай гишүүн байна уу? Алга байна.

Татварын ерөнхий хуульд нэмэлт, өөрчлөлт оруулах тухай хуулийн эцсийн найруулгыг сонсъё саналтай гишүүн байна уу? Алга байна. Эцсийн найруулгыг сонслоо.

Ойн тухай хууль байгаа шинэчилсэн найруулга. Эцсийн найруулга сонслоо.

Ой хээрийг түймрээс хамгаалах тухай хуулийг хүчингүй болсонд тооцох тухай хуулийн эцсийн найруулгын талаар саналтай гишүүн байна уу? Алга байна. Эцсийн найруулгыг сонслоо.

Ойн тухай хуулийг хүчингүй болсонд тооцох тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулга сонслоо.

Галын аюулгүй байдалд нэмэлт, өөрчлөлт оруулах тухай хуулийн эцсийн найруулгыг сонсъё саналтай гишүүн байна уу? Алга байна. Эцсийн найруулгыг сонслоо.

Гамшгаас хамгаалах тухай хуульд нэмэлт, өөрчлөлт оруулах тухай хуулийн эцсийн найруулгыг сонсъё саналтай гишүүн байна уу? Алга байна. Эцсийн найруулгыг сонслоо.

Агаарын тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулгыг сонслоо.

Нийслэлийн агаарын бохирдлыг бууруулах тухай хуулийг хүчингүй болсонд тооцох тухай хуулийн эцсийн найруулгыг сонсъё. Саналтай гишүүн байна уу? Алга байна эцсийн найруулгыг сонслоо.

Нийслэлийн агаарын бохирдлын тухай хуулийг хүчингүй болсонд тооцох тухай хуулийн эцсийн найруулгын саналтай гишүүн байна уу? Алга байна. Эцсийн найруулгыг сонслоо.

Агаарын бохирдлын тухай хуульд нэмэлт, өөрчлөлт оруулах тухай хуулийн эцсийн найруулгыг сонсъё саналтай гишүүн байна уу? Алга байна. Эцсийн найруулгыг сонслоо.

Амьтны тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулгыг сонслоо.

Ан агнуурын тухай хуулийг хүчингүй болсонд тооцох тухай хуулийн эцсийн найруулгыг сонсъё. Саналтай гишүүн байна уу. Саналтай гишүүн байна уу? Алга байна. Эцсийн найруулгыг сонслоо.

Амьтны аймгийн тухай хуулийг хүчингүй болсонд тооцох тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулгыг сонслоо.

Аж ахуйн үйл ажиллагааны тусгай зөвшөөрлийн тухай хуульд өөрчлөлт оруулах тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулгыг сонслоо.

Усны тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулгыг сонслоо.

Рашааны тухай хуулийг хүчингүй болсонд тооцох тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулгыг сонслоо.

Усны тухай хуулийг хүчингүй болсонд тооцох тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулгыг сонслоо.

Аж ахуйн нэгжийн албан татварт өөрчлөлт оруулах тухай хуулийн эцсийн найруулга байна уу? саналтай гишүүн байна уу? Алга байна.

Засгийн газрын тусгай сангийн тухай хуульд нэмэлт, өөрчлөлт оруулах тухай хуулийн эцсийн найруулгыг сонсъё. Саналтай гишүүн байна уу? Алга байна.

Ус бохирдуулсны төлбөрийн тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулга сонслоо.

Төсвийн тухай хуульд нэмэлт, өөрчлөлт оруулах тухай хуулийн эцсийн найруулгын саналтай гишүүн байна уу? Алга байна. Эцсийн найруулгыг сонслоо.

Нийтийн албанд нийтийн болон хувийн ашиг сонирхлыг зохицуулах, хувийн ашиг сонирхлын зөрчлөөс урьдчилан сэргийлэх тухай хуульд нэмэлт, өөрчлөлт оруулах тухай хуулийн эцсийн найруулгын саналтай гишүүн байна уу? Алга байна. Эцсийн найруулгыг сонслоо.

Авлигын эсрэг хуульд нэмэлт, өөрчлөлт оруулах тухай хуулийн эцсийн найруулгын талаар саналтай гишүүн байна уу? Алга байна. Эцсийн найруулгыг сонслоо.

Эрүүгийн байцаан шийтгэх тухай хуульд нэмэлт, өөрчлөлт оруулах тухай хуулийн эцсийн найруулгыг сонсъё. Саналтай гишүүн байна уу? Алга байна. Эцсийн найруулгыг сонслоо.

Монгол Улсын иргэнд газар өмчлүүлэх тухай хуульд нэмэлт, өөрчлөлт оруулах тухай хуулийн эцсийн найруулгыг сонсъё. Саналтай гишүүн байна уу? Алга байна.

Монгол Улсын иргэнд газар өмчлүүлэх тухай хуулийн дагаж мөрдөх журмын тухай хуульд нэмэлт, өөрчлөлт оруулах тухай хуулийн эцсийн найруулгыг сонсъё. Саналтай гишүүн байна уу, Алга байна. Эцсийн найруулгыг сонслоо.

Монгол Улсын Эдийн засаг, нийгмийг 2013 онд хөгжүүлэх тухай Улсын Их Хурлын тогтоолын төслийн эцсийн найруулгын талаар саналтай гишүүн байна уу? Алга байна. Эцсийн найруулгыг сонслоо.

Зарим байгалийн цогцолбор газрын хилийн заагт өөрчлөлт оруулах тухай хуулийн эцсийн найруулгын саналтай гишүүн байна уу? Алга байна. Эцсийн найруулгыг сонслоо.

Тамгын газар, Байнгын хорооны ажилтнууд энэ хуулиудын эцсийн найруулгыг сонссоны дагуу сайтар нягталж эцэслэн ёсчлуулах арга хэмжээ авъя.

Эрхэм гишүүдээ хэлэлцэх асуудалдаа оръё.

За гишүүд санал хураалт нилээд явагдана шүү.

Монгол Улсын 2013 оны төсвийн хүрээний мэдэгдэл 2014-2015 оны төсвийн төсөөллийн тухай хуулийн эцсийн хэлэлцүүлгийг хийе. Төсвийн байнгын хорооны санал, дүгнэлтийг Улсын Их Хурлын гишүүн Р.Амаржаргал гишүүн танилцуулна. Р.Амаржаргал гишүүнийг индэрт урьж байна.

Улсын Их Хурлын дарга, эрхэм гишүүд ээ, Монгол Улсын Засгийн газраас 2012 оны 04 дүгээр сарын 30-ний өдөр Улсын Их Хуралд өргөн мэдүүлсэн Монгол Улсын нэгдсэн төсвийн 2013 оны төсвийн хүрээний мэдэгдэл, 2014, 2015 оны төсвийн төсөөллийн тухай хуулийн анхны хэлэлцүүлгийг Улсын Их Хурлын чуулганы 2012 оны 05 дугаар сарын 18-ны өдрийн нэгдсэн хуралдаанаар хийж хуулийн төслийг эцсийн хэлэлцүүлэгт бэлтгүүлэхээр Төсвийн байнгын хороонд шилжүүлсэн билээ. Төсвийн байнгын хороо Монгол Улсын нэгдсэн төсвийн 2013 оны төсвийн хүрээний мэдэгдэл 2014, 2015 оны төсвийн төсөөллийн тухай хуулийн төслийн эцсийн хэлэлцүүлгийг 2012 оны 05 дугаар сарын 21-ний өдрийн хуралдаанаараа хийлээ.

Улсын Их Хурлын гишүүн Батбаяр, Ганхуяг нар төслийн анхны хэлэлцүүлгийн үед 2013 оны төсвийн хүрээний мэдэгдэл дэх дотоодын нийт бүтээгдэхүүний бодит өсөлтийн хэмжээ 19% гэснийг 15 болгох, төсвийн алдагдал 2 хувь гэснийг 0 хувь болгох санал дэвшүүлснийг чуулганы нэгдсэн хуралдаанд оролцсон гишүүдийн олонх нь дэмжээгүй болно. Иймээс Монгол Улсын нэгдсэн төсвийн 2013 оны төсвийн хүрээний мэдэгдэл, 2014, 2015 оны төсвийн төсөөллийн тухай хуулийн төслийг Засгийн газраас өргөн мэдүүлсэн хувилбараар нь батлах нь зүйтэй гэж Байнгын хороо үзлээ. Төслийн эцсийн хувилбарыг та бүхэнд тараасан болно. Монгол Улсын 2013 оны төсвийн хүрээний мэдэгдэл 2014, 2015 оны төсвийн төсөөллийн тухай хуулийн төслийг хэлэлцэн баталж өгөхийг хүсье.

 Анхаарал тавьсанд баярлалаа.

**Д.Дэмбэрэл:**-Р.Амаржаргал гишүүнд баярлалаа. Байнгын хорооны танилцуулгаас асуух асуулттай гишүүн байна уу? Алга байна.

Чуулганы хуралдаанд Сангийн сайд Д.Хаянхярваагаас гадна Б.Батжаргал Сангийн яамны Төсвийн бодлогын газрын дарга, Б.Ганбат Сангийн яамны Хууль, эрх зүйн газрын дарга, Ж.Ганбат Сангийн яамны Орлогын хэлтсийн дарга, Б.Эрдэнэбаатар Татварын ерөнхий газрын хэлтсийн дарга, М.Батгэрэл Сангийн яамны Төсвийн хөрөнгө оруулалтын хэлтсийн дарга, О.Хуягцогт Хүний хөгжил сангийн ажлын албаны дарга нар оролцож байна.

Асуулт алга бол гишүүд ээ, хуулийн төслийг батлах санал хураалтыг явуулъя. Гишүүд санал хураалтанд бэлдье.

Монгол Улсын 2013 оны төсвийн хүрээний мэдэгдэл, 2014-2015 оны төсвийн төсөөллийн тухай хуулийн төслийг баталъя гэсэн санал хураалтыг явуулж байна.

Санал хураалтанд 42 гишүүн оролцож 22 гишүүн зөвшөөрч 66,7 хувийн саналаар хууль батлагдлаа.

Монгол Улсын 2013 оны төсвийн хүрээний мэдэгдэл 2014-2015 оны төсвийн төсөөллийн тухай хуулийн төсөл баталлаа. Энэ хуулийн төслийн талаар гишүүд та нарт тарсан байгааг ажиглаж байна уу? Эцэслээд эцсийн найруулгыг сонсвол яах бол харж байна уу? За тэгвэл энэ хуулийн эцсийн найруулгыг сонслоо. Бүр мөсөн гараас гаргалаа.

Эрхэм гишүүд ээ 2013 оны төсвийн хүрээний мэдэгдэл 2014-2015 оны төсвийн төсөөлөл та бидний ажиллагааны цаашдын чухал чиглэл байгаа юм шүү. Энд том том асуудлууд орсон байгаа. Дотоодын нийт бүтээгдэхүүний бодит өсөлтийн хэмжээ 19 хувьд хүрнэ. Энэ бол 2013 онд ийм ажлын үр дүнд хүрэх юм гэж та бидний хийсэн ажлын үр дүнд ийм томоохон зорилтыг хэрэгжүүлэх боломж бүрдэж байна. За нэгдсэн төсвийн тэнцвэржүүлсэн орлогын хэмжээ 7.4 их наяд болж байна. Монгол Улсын түүхэнд сонсогдож байгаагүй тийм их тоонд Монгол Улсын төсвийн орлого хүрэх болж байна. Энэ бол та бидний явуулсан 4 жилийн ажлын эцсийн үр дүнгийн хувьд гарч байгаа тоо баримт юм. Энийг бол ард иргэдэд сайтар ойлгож таниулвал чухал зүйл юм шүү. Гишүүдэд баярлалаа. Ийм их том үр дүнтэй сайхан төсвийн хүрээний мэдэгдэл төсөөлөл баталж өгч байна.

Дараагийн асуудалд оръё.

***Инновацийн тухай хууль болон холбогдох бусад хуульд нэмэлт, өөрчлөлт оруулах тухай хуулийн төсөл /****эцсийн хэлэлцүүлэг/****.***

Нийгмийн бодлого, боловсрол, соёл, шинжлэх ухааны байнгын хорооны танилцуулгыг Улсын Их Хурлын гишүүн С.Бямбацогт танилцуулна. С.Бямбацогт гишүүнийг индэрт урьж байна.

Улсын Их Хурлын дарга, эрхэм гишүүд ээ,

Монгол Улсын Их Хурлын 2012 оны 05 дугаар сарын 17 –ны өдрийн чуулганы нэгдсэн хуралдаанаар Инновацийн тухай хуулийн төсөл болон холбогдох бусад хуульд нэмэлт, өөрчлөлт оруулах тухай хуулийн төслүүдийн анхны хэлэлцүүлгийг хийж, эцсийн хэлэлцүүлэгт хэлэлцүүлэхээр Нийгмийн бодлого, боловсрол, соёл, шинжлэх ухааны байнгын хороонд шилжүүлсэн билээ. Тус байнгын хороо 2012 оны 05 дугаар сарын 21-ны өдрийн хуралдаанаараа Инновацийн тухай хуулийн төсөл болон бусад холбогдох хуульд нэмэлт өөрчлөлт оруулах тухай хуулийн төслүүдийг эцсийн хэлэлцүүлэгт хийж бэлтгэсэн тухай асуудлыг хэлэлцээд Монгол Улсын чуулганы хуралдааны дэгийн тухай хуулийн 23.1.1-д заасны дагуу анхны хэлэлцүүлгээр дэмжигдсэн саналуудыг төсөлд нэмж тусгасан эцсийн хувилбарын төсөл болон дараах танилцуулгыг нэгдсэн хуралдаанд оруулж байна.

Нэг анхны хэлэлцүүлгээр дэмжигдсэн саналыг төсөлд тусгаж холбогдох өөрчлөлтийг хийсэн талаарх асуудлыг багцлан авч үзвэл:

1.Хуулийн төсөлд зөвхөн инновацийн үйл ажиллагааг зохицуулах бус үндэсний инновацийн тогтолцоог цогцоор нь бүрдүүлэхэд чиглэсэн бөгөөд Инновацийн удирдлагын тогтолцоог бүрдүүлэх, инновацийн асуудал хариуцсан төрийн захиргааны байгууллага болон үйл ажиллагаанд нь оролцогч бусад байгууллагын орон нутгийн эрх үүргийг тодорхойлж өгсөн.

2.Инновацийн дэд бүтцийг хөгжүүлэх, Шинжлэх ухааны паркийг байгуулах, түүний удирдлага болон үйл ажиллагаатай холбогдсон харилцааг зохицуулж Инновацийн үйлдвэрлэлийг дагнан эрхлэх Старт-ап буюу гарааны компанийн талаар, Тэдгээрийн үйл ажиллагааг дэмжихэд чиглэсэн эдийн засгийн хөшүүрэг дэмжлэгийн хэлбэр төрлийн.

3.Инновацийн төсөл, үйл ажиллагаа болон дэд бүтэц, бүтээн байгуулалтыг хөрөнгө оруулалт, санхүүгийн аргаар дэмжихэд чиглэсэн венч хөрөнгө оруулалтын компани, Засгийн газрын тусгай сан болох инновацийн санг бий болгох талаар тусгасан.

4.Төсвийн хөрөнгөөр хийгдсэн судалгаа, шинжилгээний ажлын үр дүнд бий болсон оюуны өмчийг эдийн засгийн эргэлтэд оруулах ашиглах асуудлыг зохицуулах зорилгоор тодорхой нөхцөл шаардлагын дагуу их сургууль, эрдэм шинжилгээний байгууллагууд нь дэргэдээ гарааны компани байгуулах, өөрсдийн бий болгосон оюуны өмчөөрөө аж ахуйн үйл ажиллагаа явуулах эрхийг нээж өгсөн.

Нэгдсэн хуралдаан хураалгах санал байхгүй бөгөөд Хууль, Улсын Их Хурлын бусад шийдвэрийн төсөл боловсруулах, өргөн мэдүүлэх журмын тухай хуульд нийцүүлэн агуулга, зарчмыг алдагдуулахгүйгээр венч сан нь хязгаарлагдмал хариуцлагатай компани хэлбэртэй байна гэж тодорхойлсонтой уялдуулан хуулийн төслийн холбогдох заалтуудын венч сан гэснийг венч хөрөнгө оруулалтын компани гэж найруулгын өөрчлөлт хийснийг тэмдэглэж байна.

Инновацийн тухай хуулийн төсөл болон холбогдох бусад хуульд нэмэлт, өөрчлөлт оруулах тухай хуулийн төслүүдийн эцсийн хувилбарыг та бүхэнд тараасан болно.

Улсын Их Хурлын дарга эрхэм гишүүд ээ,

Инновацийн тухай, Монгол Улсын Засгийн газрын тухай хуульд өөрчлөлт оруулах тухай, Дээд боловсролын тухай хуульд нэмэлт, өөрчлөлт оруулах тухай, Гадаадын хөрөнгө оруулалтын тухай хуульд нэмэлт оруулах тухай, Ажиллах хүч гадаадад гаргах, гадаадаас ажиллах хүч, мэргэжилтэн авах тухай хуульд өөрчлөлт оруулах тухай, Гадаадын иргэний эрх зүйн байдлын тухай хуульд нэмэлт оруулах тухай, Шинжлэх ухаан, технологийн тухай хуульд өөрчлөлт оруулах тухай, Төрийн болон орон нутгийн өмчийн тухай хуульд нэмэлт өөрчлөлт оруулах тухай, Захиргааны хариуцлагын тухай хуульд нэмэлт оруулах тухай хуулийн төслүүдийн эцсийн хэлэлцүүлгийг хийж, хэлэлцэн баталж өгөхийг Та бүхнээс хүсье.

Анхаарал тавьсанд баярлалаа.

**Д.Дэмбэрэл:**-За С.Бямбацогт гишүүнд баярлалаа.

Төсвийн байнгын хорооны танилцуулгыг Улсын Их Хурлын гишүүн Ц.Сэдванчиг танилцуулна. Ц.Сэдванчиг гишүүнийг индэрт урьж байна.

Улсын Их Хурлын дарга, эрхэм гишүүд ээ,

Монгол Улсын Их Хурлын 2012 оны 05 дугаар сарын 17-ны өдрийн чуулганы нэгдсэн хуралдаанаар Инновацийн тухай хуулийн төсөлтэй хамт өргөн мэдүүлсэн холбогдох бусад хуульд нэмэлт, өөрчлөлт оруулах тухай хуулийн төслүүдийн анхны хэлэлцүүлгийг хийж, эцсийн хэлэлцүүлэгт бэлтгүүлэхээр Төсвийн байнгын хороонд шилжүүлсэн билээ.

Тус Байнгын хороо 2012 оны 05 дугаар сарын 21-ний өдрийн хуралдаанаараа Инновацийн тухай хуулийн төсөлтэй хамт өргөн мэдүүлсэн холбогдох бусад хуульд нэмэлт, өөрчлөлт оруулах тухай хуулийн төслүүдийг эцсийн хэлэлцүүлэгт бэлтгэсэн тухай асуудлыг хэлэлцээд Монгол Улсын чуулганы хуралдааны дэгийн тухай хуулийн 23.1.1-д заасны дагуу анхны хэлэлцүүлгээр дэмжигдсэн саналуудыг төсөлд нэмж тусгасан эцсийн хувилбарын төсөл болон дараах танилцуулгыг нэгдсэн хуралдаанд оруулж байна.

Анхны хэлэлцүүлгээр дэмжигдсэн саналыг төсөлд тусгаж холбогдох өөрчлөлтийг хийсэн талаарх асуудлыг багцлан авч үзвэл:

1.3асгийн газрын тусгай сангийн тухай хуульд Инновацийн сан гэсэн эх үүсвэрийнх нь зонхилох хэсгийг төсвийн хөрөнгөөр бүрдүүлэх шинэ санг бий болгож, түүнийг хэрхэн зарцуулах болон ямар төсөл, хөтөлбөрийг санхүүжүүлэхийг зохицуулж өгсөн бөгөөд Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуульд захиалагч тендерийн үнэлгээ хийхдээ инновацийн бүтээгдэхүүн үйлдвэрлэгч дотоодын аж ахуйн нэгжид давуу эрх олгохоор, Гаалийн тариф, гаалийн татварын тухай болон Нэмэгдсэн өртгийн албан татварын хуульд гаалийн татвараас чөлөөлөгдөх барааны жагсаалтад инновацийн төслөөр дотоод, гадаадын зах зээлд шинэ бараа, бүтээгдэхүүний үйлдвэрлэл явуулахад шаардлагатай дотоодод үйлдвэрлэдэггүй түүхий эд материал, урвалж бодисыг оруулахаар тусгасан.

2.Гарааны компанийг шинээр байгуулан улсын бүртгэлд бүртгүүлснээс хойш 3 жилийн хугацаанд инновацийн бүтээгдэхүүний үйлдвэрлэл явуулахад шаардлагатай тоног төхөөрөмжийг импортоор оруулахад гаалийн болон нэмэгдсэн өртгийн албан татвараас, дотоодод шинээр үйлдвэрлэсэн инновацийн бүтээгдэхүүн, ажил үйлчилгээний борлуулалтын орлогыг нэмэгдсэн өртгийн албан татвараас болон аж ахуйн нэгжийн орлогын албан татвараас, мөн алслагдсан суурин газар, орон нутагт өндөр технологийн үйлдвэр явуулах иргэн, аж ахуйн нэгж, байгууллагыг газар эзэмшиж, ашигласны төлбөрөөс эхний 5 жилд 100 хувь, дараагийн 5 жилд 50 хувиар тус тус газрын төлбөрөөс чөлөөлж байхаар оруулсан.

Хуулийн төслийн агуулга, зарчмыг алдагдуулахгүйгээр найрлага, үг хэллэг, техникийн шинжтэй өөрчлөлтүүдийг Хууль, Улсын Их Хурлын бусад шийдвэрийн төсөл боловсруулах, өргөн мэдүүлэх журмын тухай хуульд нийцүүлэн хийснийг тэмдэглэж байна.

Инновацийн тухай хуулийн төсөл болон холбогдох бусад хуульд нэмэлт, өөрчлөлт оруулах тухай хуулийн төслүүдийн эцсийн хувилбарыг Та бүхэнд тараасан болно.

Улсын Их Хурлын дарга, эрхэм гишүүдээ,

Засгийн газрын тусгай сангийн тухай хуульд нэмэлт оруулах тухай, Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуульд нэмэлт оруулах тухай, Гаалийн тариф, гаалийн татварын тухай хуульд нэмэлт оруулах тухай, Нэмэгдсэн өртгийн албан татварын тухай хуульд нэмэлт оруулах тухай, Гаалийн болон нэмэгдсэн өртгийн албан татвараас чөлөөлөх тухай, Аж ахуйн нэгжийн орлогын албан татварын тухай хуульд нэмэлт оруулах тухай, Газрын төлбөрийн тухай хуульд нэмэлт оруулах тухай, Патентийн тухай хуульд нэмэлт оруулах тухай хуулийн төслүүдийн эцсийн хэлэлцүүлгийг хийж, хэлэлцэн баталж өгөхийг Та бүхнээс хүсье.

Анхаарал тавьсанд баярлалаа.

**Д.Дэмбэрэл:**-Танилцуулгаас асуух асуулттай гишүүн байна уу. Алга байна. Чуулганы хуралдаанд Ё.Отгонбаяр Боловсрол, соёл, шинжлэх ухааны сайд, Б.Ганбат Үндэсний хөгжил шинэтгэлийн хорооны Шинэтгэлийн бодлогын газрын дарга, Ө.Сүхбаатар Боловсрол, соёл, шинжлэх ухааны техникийн газрын дарга, Т.Сувдмаа Шинжлэх ухааны академын технологийн үндэсний зөвлөлийн нарийн бичгийн дарга нар оролцож байна. Асуулт алга байна тийм учраас санал хураалт явуулна. Гишүүд санал хураалтанд бэлдье.

Инновацийн тухай хуулийн төслийг баталъя гэсэн санал хураалт явуулж байна.

41 гишүүн санал хураалтанд оролцож 31 гишүүн зөвшөөрч 75,6 хувийн саналаар хууль батлагдлаа.

Монгол Улсын Засгийн газрын тухай хуульд өөрчлөлт оруулах тухай хуульд өөрчлөлт оруулах тухай хуулийн төслийг баталъя гэсэн санал хураалт явуулъя.

41 гишүүн санал хураалтанд оролцож 24 гишүүн зөвшөөрч 58,5 хувийн саналаар хууль батлагдлаа.

Дээд боловсролын тухай хуульд нэмэлт, өөрчлөлт оруулах тухай хуулийн төслийг баталъя.

41 гишүүн санал хураалтанд оролцож 26 гишүүн зөвшөөрч 63.4 хувийн саналаар хууль батлагдлаа.

Гадаадын хөрөнгө оруулалтын тухай хуульд нэмэлт, өөрчлөлт оруулах тухай хуулийг баталъя.

41 гишүүн санал хураалтанд оролцож 28 гишүүн зөвшөөрч 68.3 хувийн саналаар хууль батлагдлаа.

Ажиллах хүч гадаадад гаргах, гадаадаас ажиллах хүч, мэргэжилтэн авах тухай хуулийн төслийг баталъя.

41 гишүүн санал хураалтанд оролцож 25 гишүүн зөвшөөрч 61.0 хувийн саналаар хууль батлагдлаа.

Гадаадын иргэний эрх зүйн байдлын тухай хуульд нэмэлт өөрчлөлт оруулах тухай хуулийг баталъя.

40 гишүүн санал хураалтанд оролцож 28 гишүүн зөвшөөрч 70.0 хувийн саналаар хууль батлагдлаа.

Шинжлэх ухаан технологийн туахй хуульд нэмлэт, өөрчлөлт оруулах тухай хуулийн төслийг баталъя.

40 гишүүн санал хураалтанд оролцож 28 гишүүн зөвшөөрч 70.0 хувийн саналаар хууль батлагдлаа.

Төрийн болон орон нутгийн тухай хуульд нэмэлт, өөрчлөлт оруулах тухай хуулийг баталъя.

41 гишүүн санал хураалтанд оролцож 29 гишүүн зөвшөөрч 70.7 хувийн саналаар хууль батлагдлаа.

Захиргааны хариуцлагын тухай хуульд нэмэлт, өөрчлөлт оруулах тухай хуулийн төслийг баталъя.

41 гишүүн санал хураалтанд оролцож 32 гишүүн зөвшөөрч 78.0 хувийн саналаар хууль батлагдлаа.

Хуулийн төсөл буцаах тухай Улсын Их Хурлын тогтоолын төслийг баталъя.

41 гишүүн санал хураалтанд оролцож 33 гишүүн зөвшөөрч 80.5 хувийн саналаар тогтоол батлагдлаа.

Нэмэгдсэн өртгийн албан татварын тухай хуульд нэмэлт, өөрчлөлт оруулах тухай хуулийн төслийг баталъя.

41 гишүүн санал хураалтанд оролцож 32 гишүүн зөвшөөрч 78.0 хувийн саналаар хууль батлагдлаа.

Засгийн газрын тусгай сангийн тухай хуульд нэмэлт өөрчлөлт оруулах тухай хуулийн төслийг баталъя.

41 гишүүн санал хураалтанд оролцож 31 гишүүн зөвшөөрч 75.6 хувийн саналаар хууль батлагдлаа.

Төрийн болон орон нутгийн өмчийн хөрөнгөөр бараа ажил үйлчилгээ худалдан авах тухай хуульд нэмэлт, өөрчлөлт оруулах тухай хуулийн төслийг баталъя.

41 гишүүн санал хураалтанд оролцож 31 гишүүн зөвшөөрч 75.6 хувийн саналаар хууль батлагдлаа.

Гаалийн тариф, гаалийн татварын тухай хуульд нэмэлт өөрчлөлт оруулах тухай хуулийн төслийг баталъя.

41 гишүүн санал хураалтанд оролцож 30 гишүүн зөвшөөрч 73.2 хувийн саналаар хууль батлагдлаа.

Гаалийн болон нэмэгдсэн өртгийн албан татвараас чөлөөлөх тухай хуулийг баталъя.

41 гишүүн санал хураалтанд оролцож 31 гишүүн зөвшөөрч 78.0 хувийн саналаар хууль батлагдлаа.

Аж ахуйн нэгжийн орлогын албан татварын тухай хуульд нэмэлт, өөрчлөлт оруулах тухай хуулийн төслийг баталъя.

43 гишүүн санал хураалтанд оролцож 32 гишүүн зөвшөөрч 74.4 хувийн саналаар хууль батлагдлаа.

Газрын төлбөрийн тухай хуульд нэмэлт, өөрчлөлт оруулах тухай хуулийн төслийг баталъя.

42 гишүүн санал хураалтанд оролцож 28 гишүүн зөвшөөрч 66.7 хувийн саналаар хууль батлагдлаа.

Патентын тухай хуульд нэмэлт өөрчлөлт оруулах тухай хуулийн төслийг баталъя

42 гишүүн санал хураалтанд оролцож 28 гишүүн зөвшөөрч 66.7 хувийн саналаар хууль батлагдлаа.

Инновацийн хууль гэсэн хуулийг бид нар олон сараар үргэлжлүүлэн хэлэлцэж нилээд багц шинж чанартай ийм хуулийг баталлаа. Манай зарим гишүүн бараг инноваци нэртэй болох шахсан байх. Шинжлэх ухаан техникийн ололтыг нэвтрүүлэх цаашид Монгол Улсын хөгжлийн бас нэг чиглэл энд харагдаж байгаа байх. Энэхүү багц хуулийг батлуулахад ихээхэн хүч чармайлт гаргасан ажлын хэсгийнхэн болон Боловсрол, соёл, шинжлэх ухааны яамны ажилтан ажлын хэсгийнхэн гишүүд та бүхэнд талархал илэрхийлж байна.

Дараагийн асуудалд оръё.

 ***“Монгол Улсын төрөөс баримтлах соёлын бодлогыг шинэчлэн батлах тухай” Улсын Их Хурлын тогтоолын төслийн /****эцсийн хэлэлцүүлэг****/.***

Нийгмийн бодлого, боловсрол, соёл, шинжлэх ухааны Байнгын хорооны санал, дүгнэлтийг Улсын Их Хурлын гишүүн Х.Бадамсүрэн танилцуулна. Х.Бадамсүрэн гишүүнийг индэрт урьж байна.

Улсын Их Хурлын дарга, эрхэм гишүүд ээ,.

Монгол Улсын Засгийн газраас 2011 оны 3 дугаар сарын 25-ны өдөр Улсын Их Хуралд өргөн мэдүүлсэн "Монгол Улсын төрөөс баримтлах соёлын бодлогыг шинэчлэн батлах тухай" Улсын Их Хурлын тогтоолын төслийн анхны хэлэлцүүлгийг Улсын Их Хурал 2012 оны 5 дугаар сарын 18-ны өдрийн нэгдсэн хуралдаанаараа хийж, эцсийн хэлэлцүүлэгт бэлтгүүлэхээр тус Байнгын хороонд шилжүүлсэн билээ.

"Монгол Улсын төрөөс баримтлах соёлын бодлогыг шинэчлэн батлах тухай" Улсын Их Хурлын тогтоолын төслийг эцсийн хэлэлцүүлэгт бэлтгэсэн тухай асуудлыг Нийгмийн бодлого, боловсрол, соёл, шинжлэх ухааны байнгын хорооны хуралдаанаар 2012 оны 5 дугаар сарын 21-ний өдөр хэлэлцэж нэгдсэн хуралдааны анхны хэлэлцүүлгээр олонхын дэмжлэг авсан дараах саналыг төсөлд тусгалаа.

Тухайлбал, төслийн холбогдох заалтад утга зохиол, урлагийн бүтээл зохиогчийн эрхийг хүндэтгэн хамгаалах тухай, түүнчлэн монгол үндэсний соёлыг дэлхий нийтэд сурталчлан таниулах нэг арга хэмжээ болгон соёлын аялал жуулчлалыг хөгжүүлэх талаар идэвхтэй үйл ажиллагаа явуулах асуудлыг зохицуулав. Мөн ашигт малтмалын болон газрын тосны хайгуул, судалгаа хийх байгууллага нь тухайн газар түүх, соёлын дурсгалт зүйлийн урьдчилсан хайгуул, тандалт, судалгаа хийлгэж байхаар төсөлд оруулсан болно.

Түүнчлэн тогтоолын төсөлд хууль тогтоомжийн бичлэгийн болон техникийн, хэл зүйн найруулгын зарим засвар хийж, төслийн эцсийн хэлэлцүүлэгт бэлтгэсэн хувилбарыг Та бүхэнд тараасан болно.

Улсын Их Хурлын эрхэм гишүүд ээ,

"Төрөөс соёлын талаар баримтлах бодлого батлах тухай" Улсын Их Хурлын тогтоолын төслийг хэлэлцэн баталж өгөхийг хүсье.

Анхаарал тавьсанд баярлалаа.

 **Д.Дэмбэрэл:**-Байнгын хорооны санал, дүгнэлтээс асуух асуулттай гишүүн байна уу? За Р.Раш гишүүн асуулт тавина.

 **Р.Раш:**-Ер нь Монгол Үндэстнийг авч яваа одоо энэ юм бол нүүдлийн соёл иргэншил түүний тээгч нь бол манай үндэсний мал аж ахуй шүү дээ тэгж бид нар Үндсэн хуулиндаа тусгаж оруулсан. Тэгээд энэ нүүдлийн соёл иргэншлийн талаар энэ бодлогын тогтоолд хэр тусгалаа олж байна вэ гэдэг асуудал. Бусад оронд бол ихэвчлэн тосгон дээр суурилж хөгжсөн байдаг. Манайх бол дэлхий дээр ганцаараа байгаа ийм өвөрмөц.

**Д.Дэмбэрэл:**- Чуулганы хуралдаанд Ё.Отгонбаяр Боловсрол, соёл, шинжлэх ухааны яамны сайд, мөн яамны Соёл урлагийн бодлогын газрын дарга Б.Наран зун, мөн яамны Соёл урлагийн бодлогын газрын орлогч дарга Ц.Жаргалсайхан, Монголын урлагийн зөвлөлийн тэргүүн Н.Жанцанноров нар оролцож байна.

 Нүүдлийн соёл иргэншлийн туссан байдлын талаар Ё.Отгонбаяр сайд.

**Ё.Отгонбаяр:**-Р.Раш гишүүний асуултад хариулъя. Энэ төрөөс соёлын талаар баримтлах бодлогын зарчим гэдэг дээр Монгол үндэсний уламжлалт хөгжүүлэх зарчмыг тусгаж өгсөн байгаа. Монгол үндэстэн үндэсний цөөнхийн өв, соёлын түүх, ёс заншлыг тэгш хүндэтгэн хадгалж, хамгаалах Монголын үндэсний уламжлалт соёл илрэх бусад үндэстний соёлд уусган замхарах өв уламжлал, ёс заншил алдрах оюун санаа ядууран доройтохоос бүх талаар сэргэмжлэх гэх мэтээр нүүдлийн соёл иргэншлээ бидний хэлж байгаа зүйл гэж ойлгож байгаа. Бодлогын зарчим болгож тусгаж өгсөн гэдгийг хэлье.

**Д.Дэмбэрэл:**-За Р.Раш.

 **Р.Раш:**-Зүгээр би энэ дээр үнэхээр л одоо Монгол гэдэг улс үндэстэн энэ ертөнцөд мөнх байхын үндэс нүүдэл гэдэг үгээ хавчуулчихаж болоогүй юм уу гэдэг юмыг л би тодруулсан юм.

**Д.Дэмбэрэл:**-За яахав найруулгын үед нүүдлийн соёл, иргэншил гэсэн юутайгаар найруулга хийх юм байвал харчихаарай. За тэгье. Гишүүдэд баярлалаа. Санал хураая.

Монгол Улсын төрөөс баримтлах соёлын бодлогыг шинэчлэн батлах тухай тогтоолын төслийг баталъя гэсэн санал хураалтыг явуулъя.

Соёлын бодлогыг баталъя.

44 гишүүн санал хураалтанд оролцож 32 гишүүн зөвшөөрч 72.7 хувийн саналаар тогтоол батлагдлаа.

Саяын хэлсэн редакцын юм байна уу бодоод эцсийн найруулгыг тараая.

Дараагийн асуудалд оръё.

***Шүүхийн захиргааны тухай хуулийн*** */эцсийн хэлэлцүүлэг/*

Хууль зүйн байнгын хорооны танилцуулгыг Улсын Их Хурлын гишүүн Д.Одбаяр.

Д.Одбаяр даргыг индэрт урьж байна.

Улсын Их Хурлын дарга, эрхэм гишүүд ээ.

Монгол Улсын Ерөнхийлөгчөөс өргөн мэдүүлсэн Шүүхийн захиргааны тухай, Төрийн албаны тухай хуульд нэмэлт оруулах тухай хуулийн төслийн анхны хэлэлцүүлгийг 2012 оны 5 дугаар сарын 18-ны өдрийн нэгдсэн хуралдаанаар хэлэлцэж, эцсийн хэлэлцүүлэгт бэлтгүүлэхээр Хууль зүйн байнгын хороонд шилжүүлсний дагуу Байнгын хороо 2012 оны 5 дугаар сарын 21-ний өдрийн хуралдаанаараа уг хуулийн төслийн эцсийн хэлэлцүүлгийг хийж, гаргасан танилцуулгыг эрхэм гишүүд Та бүхэнд танилцуулж байна.

Монгол Улсын Их Хурлын чуулганы хуралдааны дэгийн тухай хуулийн 23.1.1-д заасны дагуу анхны хэлэлцүүлгээр олонхын дэмжлэг авсан санал нэг бүрийг төсөлд нэмж тусгасан. Тухайлбал, Улсын Их Хурал, Ерөнхийлөгч, Засгийн газар, Улсын дээд шүүхээс 5 жилийн хугацаатайгаар томилогдсон орон тооны 4 гишүүн, даргаас бүрдсэн Шүүхийн ерөнхий зөвлөлтэй байх, уг зөвлөл нь шүүхийн төсвийн төслийг төлөвлөн Улсын Их Хуралд шууд өргөн мэдүүлж байх, мөн шүүгчид сахилгын хариуцлага хүлээлгэх эсэхийг шийдвэрлэх чиг үүрэг бүхий Шүүхийн Ёс зүйн хороотой байх зохицуулалт хамаарна.

Монгол Улсын Их Хурлын чуулганы хуралдааны дэгийн тухай хуулийн 23.2.3-т заасны дагуу Байнгын хорооны гишүүд дахин санал хураалгах шаардлагатай гэж үзсэний дагуу холбогдох саналын томъёоллыг бэлтгэн эрхэм гишүүд Та бүхэнд тараасан.

Шүүхийн захиргааны тухай хуулийн төслийн эцсийн хэлэлцүүлгийг хийж, чуулганы нэгдсэн хуралдаанд оруулж батлуулах саналыг Байнгын хорооны хуралдаанд оролцсон гишүүдийн олонхи дэмжсэн.

Улсын Их Хурлын эрхэм гишүүд ээ,

Шүүхийн захиргааны тухай хуулийн төсөл болон дагалдан өргөн мэдүүлсэн Төрийн албаны тухай хуульд нэмэлт оруулах тухай хуулийн төслийг хэлэлцэн баталж өгөхийг Та бүхнээс хүсье.

Анхаарал тавьсанд баярлалаа.

**Д.Дэмбэрэл:**-Д.Одбаяр гишүүнд баярлалаа. Байнгын хорооны танилцуулгаас асуух, асуулттай гишүүн байна уу.

Алга байна. Гишүүдээ санал хураалт явуулах гээд байна. Суудалдаа сууя.

Зарчмын зөрөөтэй санал Байнгын хорооноос гарсан байна. Шүүхийн захиргааны тухай хуулийн төслийн талаарх зарчмын зөрүүтэй саналын томъёолол. Хууль зүйн байнгын хороогоор дэмжигдсэн.

Төслийн 15 дугаар зүйл дор дурдсан агуулгатай 15.3 дахь хэсгийг нэмэх.

15.3.Хуралдаанаас гаргасан шийдвэртэй холбогдуулан захиргааны шүүхэд гомдол гаргаж болно гэж Д.Одбаяр, Ц.Мөнх-Оргил, Ж.Сүхбаатар, Х.Тэмүүжин, С.Эрдэнэ гишүүн санал гаргасныг Байнгын хороо дэмжсэн байна. Байнгын хорооны саналаар санал хураалт явуулж байна.

43 гишүүн санал хураалтанд оролцож 37 гишүүн зөвшөөрч 86.0 хувийн саналаар санал дэмжигдлээ. Энэ санал Их Хурал дээр унасан байсан дахиж Байнгын хороо босгож байгаа юм байна. Зарчмын зөрөөтэй саналаар санал хураалт явуулж дууслаа.

За хуулийн төсөл эргүүлэн татах тухай.

 Шүүхийн шинэтгэлийг гүнзгийрүүлэх зорилтын хүрээнд Монгол Улсын Ерөнхийлөгчөөс шүүхийн шинэтгэлийн багц хуулийн төслийг санаачлан боловсруулан 11 сарын 06 сарын 29-ний өдөр Улсын Их Хуралд өргөн барьсан бөгөөд энэхүү багц хуулийн төслөөс Иргэний эрүүл мэндийн даатгалын тухай хуульд нэмэлт, өөрчлөлт оруулах тухай хуулийн төслийг Монгол Улсын Их Хурлын чуулганы хуралдааны дэгийн тухай хуулийн 17 дугаар зүйлийн 17.3-т заасны дагуу эгүүлэн татан авч байгаагаа үүгээр мэдэгдье гэж Монгол Улсын Ерөнхийлөгчийн Тамгын газрын дарга Д.Баттулга албан тоот ирүүлсэн байна. Энэ хуулийг татан авч байгаа юм байна. Хуулийн төслийг батлах санал хураалт явуулъя гишүүд ээ.

Шүүхийн захиргааны төслийг баталъя гэсэн санал хураалт явуулъя. Гишүүд ээ хууль баталж байна суудалдаа сууцгаая.

43 гишүүн санал хураалтанд оролцож 34 гишүүн зөвшөөрч 79.1 хувийн саналаар хууль батлагдлаа.

Төрийн албаны тухай хуульд нэмэлт, өөрчлөлт оруулах тухай хуулийн төслийг баталъя гэсэн санал хураалт явуулж байна.

43 гишүүн санал хураалтанд оролцож 28 гишүүн зөвшөөрч 65.1 хувийн саналаар хууль батлагдлаа.

Дараагийн хэлэлцэх асуудалд оръё.

***Шүүхийн иргэдийн төлөөлөгчдийн эрх зүйн байдлын тухай хуулийн төсөл /эцсийн хэлэлцүүлэг.***

Хууль зүйн байнгын хорооны санал, дүгнэлтийг Улсын Их Хурлын гишүүн Д.Одбаяр гишүүн танилцуулна. Д.Одбаяр даргыг индэрт урьж байна.

Улсын Их Хурлын дарга, эрхэм гишүүд ээ,

Улсын Их Хурал 2012 оны 5 дугаар сарын 18-ны өдрийн нэгдсэн хуралдаанаараа Шүүхийн иргэдийн төлөөлөгчийн эрх зүйн байдлын тухай хуулийн төсөл болон холбогдох бусад хуульд нэмэлт, өөрчлөлт оруулах тухай хуулийн төслүүдийн анхны хэлэлцүүлгийг хийж, эцсийн хэлэлцүүлэгт бэлтгүүлэхээр Хууль зүйн байнгын хороонд шилжүүлсэн билээ.

Хууль зүйн байнгын хороо 2012 оны 5 дугаар сарын 21-ний өдрийн хуралдаанаараа дээрх хуулийн төслүүдийг эцсийн хэлэлцүүлэгт бэлтгэж, Монгол Улсын чуулганы хуралдааны дэгийн тухай хуулийн 23.1.1-д заасны дагуу анхны хэлэлцүүлгээр дэмжигдсэн саналуудыг төсөлд нэмж тусгасан эцсийн хувилбарын төсөл болон дараах танилцуулгыг нэгдсэн хуралдаанд оруулж байна:

Нэг.Нэгдсэн хуралдааны анхны хэлэлцүүлгээр дэмжигдсэн хэрэг, маргааныг анхан шатны журмаар, бүрэлдэхүүнтэй шийдвэрлэх шүүх бүрэлдэхүүнд иргэдийн төлөөлөгч нэгийг оролцуулах, иргэдийн төлөөлөгч тангараг өргөх, шүүхийн Тамгын газар иргэдийн төлөөлөгчдийн нэрсийн дэд жагсаалтаас шүүх бүрэлдэхүүнд орох 1, нөөцөд 2 хүний нэрийг тохиолдлын журмаар хуваарилах, иргэдийн төлөөлөгч Шүүгчийн эрх зүйн байдлын тухай хуульд заасан нөлөөллийн мэдүүлэг бөглөх зэрэг саналыг хуулийн төсөлд нэмж тусгалаа. Хуулийг 2013 оны 7 дугаар сарын 1-ний өдрөөс эхлэн дагаж мөрдөнө.

Хоёр. Монгол Улсын Их Хурлын чуулганы хуралдааны дэгийн тухай хуулийн 23.2.2-т заасны дагуу эцсийн хэлэлцүүлэг санал хураалгахаар төслийн 3.1 дэх хэсгийн "эрүү, иргэн, захиргааны хэргийн" гэснийг 2012 оны 3 дугаар сарын 7-ны өдөр батлагдсан Шүүхийн тухай хуульд нийцүүлэн хасах саналыг Байнгын хороо дэмжиж нэгдсэн хуралдаанд санал хураалгахаар оруулж байна.

Гурав.Монгол Улсын чуулганы хуралдааны дэгийн тухай хуулийн 22.5-д заасны дагуу Иргэний хэрэг шүүхэд хянан шийдвэрлэх тухай, Захиргааны хэрэг хянан шийдвэрлэх тухай, Эрүүгийн байцаан шийтгэх тухай хуульд нэмэлт, өөрчлөлт оруулах тухай хуулийн төслүүдийг хууль санаачлагчид нь буцаах, Шүүхийн иргэдийн төлөөлөгчийн эрх зүйн байдлын тухай хуульд нийцүүлэн эдгээр хуулиудад нэмэлт, өөрчлөлт оруулах хуулийн төслийг боловсруулж, Улсын Их Хуралд 2013 оны 2 дугаар сарын 1-ний дотор өргөн мэдүүлэхийг Засгийн газарт үүрэг болгох асуудлаар Хууль хэрэгжүүлэх зарим арга хэмжээний тухай Улсын Их Хурлын тогтоолын төсөл батлах саналыг нэгдсэн хуралдаанд тус тус оруулж байна.

Улсын Их Хурлын эрхэм гишүүд ээ,

Шүүхийн иргэдийн төлөөлөгчийн эрх зүйн байдлын тухай болон түүнийг дагалдан гарах бусад хуулийн төслүүдийн эцсийн хэлэлцүүлгийг хийж, Шүүхийн иргэдийн төлөөлөгчийн эрх зүйн байдлын тухай хуулийн төсөл, Хуулийн төсөл буцаах тухай, Хууль хэрэгжүүлэх зарим арга хэмжээний тухай Улсын Их Хурлын тогтоолын төслүүдийг тус тус баталж өгөхийг хүсье.

Анхаарал тавьсанд баярлалаа.

**Д.Дэмбэрэл:**-Танилцуулгаас асуух асуулттай гишүүн байна уу? Танилцуулгаас. Алга байна. Хэлэлцэж байгаа асуудлаар П.Цагаан Монгол Улсын Ерөнхийлөгчийн хуулийн бодлогын зөвлөх, Шүүхийн ерөнхий зөвлөлийн гүйцэтгэх нарийн бичгийн дарга Н.Ганбаяр, Нийслэлийн шүүхийн иргэний танхимын тэргүүн П.Золзаяа, Улсын ерөнхий прокурорын газрын мэдээлэл, дүн шинжилгээ, судалгааны төвийн дарга Г.Ганзориг нар чуулганы хуралдаанд оролцож байна.

Байнгын хороо зарчмын зөрүүтэй санал гаргасан байна. Зарчмын зөрөөтэй саналаар санал хураалт явуулъя.

Иргэний хэргийг шүүхэд хянан шийдвэрлэх тухай, Захиргааны хэргийг хянан шийдвэрлэх тухай, Эрүүгийн байцаан шийтгэх тухай хуульд нэмэлт, өөрчлөлт оруулах тухай хуулийн төслүүдийн талаарх зарчмын зөрүүтэй саналын томъёолол байна. Эхнийхийг нь эхлээд хураалгъя.

Шүүхийн иргэдийн төлөөлөгчдийн эрх зүйн байдлын тухай хуулийн төслийн талаар зарчмын зөрүүтэй саналын томъёолол байгаа юм байна.

Төслийн 3 дугаар зүйлийн 3.1 дэх хэсгийн "эрүү, иргэн, захиргааны хэргийн" гэснийг хасах саналыг Улсын Их Хурлын гишүүн Д.Одбаяр, Ц.Мөнх-Оргил, Ж.Сүхбаатар, Х.Тэмүүжин, С.Эрдэнэ гаргасны Байнгын хороод дэмжсэн байна. Дэмжье гэсэн санал хураалт явуулъя.

45 гишүүн санал хураалтанд оролцож 31 гишүүн зөвшөөрч 68.9 хувийн саналаар санал дэмжигдлээ.

Иргэний хэрэг шүүхэд хянан шийдвэрлэх тухай, Захиргааны хэрэг хянан шийдвэрлэх тухай, Эрүүгийн байцаан шийтгэх тухай хуульд нэмэлт, өөрчлөлт оруулах тухай хуулийн төслүүдийн талаарх зарчмын зөрүүтэй санал байна.

Иргэний хэрэг шүүхэд хянан шийдвэрлэх тухай, Захиргааны хэрэг хянан шийдвэрлэх тухай, Эрүүгийн байцаан шийтгэх тухай хуульд нэмэлт, өөрчлөлт оруулах тухай хуулийн төслүүдийг хууль санаачлагчид нь буцаая гэсэн саналыг Байнгын хороо дэмжсэн байна. Байнгын хорооны саналыг дэмжье гэсэн санал хураалт явуулж байна.

44 гишүүн санал хураалтанд оролцож 34 гишүүн зөвшөөрч 77.3 хувийн саналаар эдгээр хуулийн төслийг буцаах нь зүйтэй гэж үзлээ.

2 дахь санал байна хууль хэрэгжүүлэх зарим арга хэмжээний тухай Улсын Их Хурлын тогтоолыг Байнгын хороо оруулж байгаа. Тогтоолыг баталъя гэх юм уу. Тогтоолыг баталъя гэсэн санал хураалт явуулъя.

Хууль хэрэгжүүлэх тогтоолыг баталж байна. Тогтоолыг харсан байх.

44 гишүүн санал хураалтанд оролцож 37 гишүүн зөвшөөрч 84,1 хувийн саналаар тогтоол батлагдаж байна.

Хуулийг баталчихсан шүү дээ. Зарчмын зөрүүтэй саналаар санал хураалт явуулчихсан. Шүүхийн иргэдийн төлөөлөгчдийн эрх зүйн байдлын тухай хуулийн төслийг баталъя гэсэн санал хураалт явуулъя. Яасан бэ?

44 гишүүн санал хураалтанд оролцож 37 гишүүн зөвшөөрч 84.1 хувийн саналаар хууль батлагдлаа.

Гишүүдэд баярлалаа. Дараагийн асуудалд оръё.

***Эвлэрүүлэн зуучлалын тухай хуулийн төсөл /эцсийн хэлэлцүүлэг/***

За байнгын хорооны дарга Д.Одбаяр танилцуулга хийнэ. Д.Одбаяр гишүүнийг индэрт урьж байна.

Улсын Их Хурлын дарга, эрхэм гишүүд ээ,

Монгол Улсын Ерөнхийлөгчөөс өргөн мэдүүлсэн Эвлэрүүлэн зуучлалын тухай хуулийн төслийн анхны хэлэлцүүлгийг 2012 оны 5 дугаар сарын 18-ны өдрийн нэгдсэн хуралдаанаар хэлэлцэж, эцсийн хэлэлцүүлэгт бэлтгүүлэхээр Хууль зүйн байнгын хороонд шилжүүлсний дагуу Байнгын хороо уг хуулийн төслийг эцсийн хэлэлцүүлэгт бэлтгэсэн танилцуулгыг Та бүхэнд танилцуулж байна.

Нэг.Монгол Улсын Их Хурлын чуулганы хуралдааны дэгийн тухай хуулийн 23.1.1-д заасны дагуу анхны хэлэлцүүлгээр олонхийн дэмжлэг авсан саналыг төсөлд нэмж тусгаснаас гадна хууль тогтоомжийн техникийн шаардлагын дагуу зүйл, заалтын зарим дугаарыг өөрчилж, эцсийн хувилбарын төслийг бэлтгэлээ. Тухайлбал, шүүх гэрлэгчдийг эвлэрүүлэх арга хэмжээг эвлэрүүлэн зуучлагчаар дамжуулан хэрэгжүүлэх, иргэний хэрэг үүсгэснээс хойш шүүх зохистой гэж үзэж эвлэрүүлэн зуучлал хэрэглэхийг санал болгох, шүүх дэх.эвлэрүүлэн зуучлагчаар дамжуулан талууд эвлэрсэн бол уг эвлэрлийн гэрээг шүүгч захирамжаар баталгаажуулах, талууд эвлэрүүлэн зуучлалыг сонгосон, уг ажиллагаанд оролцсон байдал нь хөөн хэлэлцэх хугацааг сэргээх, эсхүл тасалдах үндэслэл болох зэрэг асуудлыг төслийн холбогдох заалтад тусгав.

Мөн төсөлд эвлэрүүлэн зуучлал дуусгавар болох, зуучлагчийг сонгох, эвлэрлийн гүйцэтгэлийг хангах зэрэг зүйлийг тусгасан болно.

Хоёр.Нэгдсэн хуралдааны анхны хэлэлцүүлгээр гишүүдийн олонхи дэмжсэн зарчмын зөрүүтэй саналтай холбогдуулан Улсын тэмдэгтийн хураамжийн тухай хуульд нэмэлт оруулах тухай хуулийн төслийг Монгол Улсын Их Хурлын чуулганы хуралдааны дэгийн тухай хуулийн 23.5-д заасны дагуу боловсруулж, хуулийн төсөлтэй хамтад нь хэлэлцүүлэх саналыг Байнгын хорооноос оруулж болно.

Улсын тэмдэгтийн хураамжийн тухай хуулийн 5 дугаар зүйлд "шүүх дэх эвлэрүүлэн зуучлагчийн дэмжлэгтэйгээр эрх зүйн маргаан зохицуулах;" гэсэн агуулгатай 5.1.44 дэх заалт нэмэх, мөн хуульд "Шүүх дэх эвлэрүүлэн зуучлагчийн дэмжлэгтэйгээр эрх зүйн маргаан зохицуулахад хураах тэмдэгтийн хураамж" гэсэн 71 дугаар зүйл нэмэх ажлын хэсгийн саналыг Байнгын хорооны гишүүдийн олонх дэмжсэн болно.

 Гурав.Эвлэрүүлэн зуучлалын тухай хуулийг 2013 оны 7 дугаар сарын 01-ний өдрөөс эхлэн дагаж мөрдөхөөр төсөлд тусгасан.

Дөрөв.Хуулийн төслийг дагалдан батлагдах Гэр бүлийн тухай хуульд нэмэлт, өөрчлөлт оруулах тухай хуулийн төслийн 2 дугаар зүйлийн "арга хэмжээнд эвлэрүүлэн зуучлагчийн туслалцааг түлхүү ашиглах явдал хамаарна" гэснийг "арга хэмжээг эвлэрүүлэн зуучлагчаар дамжуулан хэрэгжүүлнэ" гэж өөрчлөх ажлын хэсгийн саналыг Байнгын хороо дэмжиж, чуулганы нэгдсэн хуралдаанд оруулж байна.

Хуулийн төслийн эцсийн хувилбар болон зарчмын зөрүүтэй саналын томьёоллыг та бүхэнд тараасан болно.

Улсын Их Хурлын эрхэм гишүүд ээ,

Эвлэрүүлэн зуучлалын тухай хуулийн төсөл болон дагалдан өргөн мэдүүлсэн Хөдөлмөрийн тухай, Арбитрын тухай, Өмгөөллийн тухай, Улсын тэмдэгтийн хураамжийн тухай хуульд нэмэлт оруулах, Гэр бүлийн тухай хуульд нэмэлт, өөрчлөлт оруулах тухай хуулийн төслийг хэлэлцэн баталж өгөхийг Та бүхнээс хүсье.

Анхаарал тавьсанд баярлалаа.

 **Д.Дэмбэрэл:**-За Д.Одбаяр даргад баярлалаа байнгын хорооны танилцуулгаас асуух асуулт байна уу? Алга байна.

 Байнгын хорооноос зарчмын зөрүүтэй саналын томъёолол оруулж байгаа юм байна санал хураалт явуулъя.

Эвлэрүүлэн зуучлалын тухай хуулийн төслийг дагаллдан батлагдах хуулийн төслийн талаарх томъёолол байна.

Гэр бүлийн тухай хуульд нэмэлт, өөрчлөлт оруулах тухай хуулийн төслийн талаар.

1.Төслийн 2 дугаар зүйлийн арга хэмжээнд эвлэрүүлэн зуучлагчийн туслалцааг түлхүү ашиглах арга хэмжээг хамаарна гэснийг арга хэмжээг эвлэрүүлэн зуучлагчаар дамжуулан хэрэгжүүлнэ гэснийг өөрчлөх санал Байнгын хорооноос оруулж байна. Энэ саналыг дэмжье.

45 гишүүн санал хураалтанд оролцож 38 гишүүн зөвшөөрч 84.4 хувийн саналаар санал дэмжигдлээ.

Тэмдэгтийн хураамжийн тухай хуульд д нэмэлт өөрчлөлт оруулах тухай хуулийн төслийн талаарх зарчмын зөрүүтэй санал байна.

Улсын тэмдэгтийн хураамж нь дор дурдсан агуулгатай 5.1.44 дэх заалт 71 дугаар зүйл тус тус нэмэх.

1/5 дугаар зүйлийн 5.1.44 дэх заалт

5.1.44. шүүх дэх эвлэрүүлэн зуучлагчийн дэмжлэгтэйгээр эрх зүйн маргаан зохицуулах,

2/71  дугаар зүйл.

71 Дугаар зүйл. Шүүх дэх эвлэрүүлэн зуучлагчийн дэмжлэгтэйгээр эрх зүйн маргаан зохицуулахад хураах тэмдэгтийн хураамж

711.Эвлэрүүлэн зуучлалын журмаар маргааны зохицуулахаар шүүх дэх эвлэрүүлэн зуучлагчид өргөдөл гаргахад 30 мянган төгрөгийн тэмдэгтийн хураамж хураана гэсэн заалтыг дэмжье гэсэн санал хураалт явуулж байна.

45 гишүүн санал хураалтанд оролцож 33 гишүүн зөвшөөрч 73.3 хувийн саналаар санал дэмжигдлээ.

Хууль батлах ажилд оръё. Зарчмын зөрүүтэй саналаар санал хураалт дуусгалаа.

Эвлэрүүлэн зуучлалын тухай хуулийн төслийг баталъя.

45 гишүүн санал хураалтанд оролцож 33 гишүүн зөвшөөрч 73.3 хувийн саналаар хууль батлагдлаа.

Арбитрын тухай хуульд нэмэлт, өөрчлөлт оруулах тухай хуулийн төслийг баталъя.

45 гишүүн санал хураалтанд оролцож 29 гишүүн зөвшөөрч 64.4 хувийн саналаар хууль батлагдлаа.

Гэр бүлийн тухай хуульд нэмэлт, өөрчлөлт оруулах тухай хуулийн төслийг баталъя.

45 гишүүн санал хураалтанд оролцож 29 гишүүн зөвшөөрч 64.4 хувийн саналаар хууль батлагдлаа.

Хөдөлмөрийн тухай хуульд нэмэлт, өөрчлөлт оруулах тухай хуулийн төслийг баталъя.

45 гишүүн санал хураалтанд оролцож 38 гишүүн зөвшөөрч 84.4 хувийн саналаар хууль батлагдлаа.

Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн төслийг баталъя.

45 гишүүн санал хураалтанд оролцож 33 гишүүн зөвшөөрч 53.3 хувийн саналаар хууль батлагдлаа.

Гишүүд кнопоо орхиод яагаад босож яваад байна.

Улсын тэмдэгтийн хураамжийн тухай хуульд нэмэлт, өөрчлөлт оруулах тухай хуулийн төслийг баталъя.

45 гишүүн санал хураалтанд оролцож 34 гишүүн зөвшөөрч 75.6 хувийн саналаар хууль батлагдлаа.

Өмгөөлийн тухай хуульд нэмэлт, өөрчлөлт оруулах тухай хуулийн төслийг баталъя.

45 гишүүн санал хураалтанд оролцож 37 гишүүн зөвшөөрч 82.2 хувийн саналаар хууль батлагдлаа.

Хуулийн төсөл буцаах тухай Улсын Их Хурлын тогтоолын төслийг баталъя.

45 гишүүн санал хураалтанд оролцож 37 гишүүн зөвшөөрч 82.2 хувийн саналаар тогтоол батлагдлаа.

За гишүүдэд баярлалаа. Шүүхийн шинэчлэлтэй холбогдсон багц хуулиудыг батлан гаргаж байна. Ажлын хэсгийн гишүүдэд баярлалаа.

Дараагийн асуудалд оръё.

***Авлигатай тэмцэх газрын бүтэц, орон тоог шинэчлэн батлах тухай Улсын Их Хурлын тогтоолын төслийг хэлэлцье.***

Хууль зүйн байнгын хорооны санал, дүгнэлтийг Улсын Их Хурлын гишүүн Д.Одбаяр танилцуулна.

Хууль зүйн байнгын хорооны санал, дүгнэлтийг Улсын Их Хурлын гишүүн Д.Одбаяр танилцуулна. Д.Одбаяр гишүүнийг индэрт урьж байна.

Улсын Их Хурлын дарга, эрхэм гишүүд ээ,

Улсын Их Хурлын чуулганы 2012 оны 5 дугаар сарын 18-ны өдрийн нэгдсэн хуралдаанаар Авлигатай тэмцэх газрын зохион байгуулалтын бүтэц, орон тоог шинэчлэн батлах тухай Улсын Их Хурлын тогтоолын төслийг хэлэлцэж, Монгол Улсын Их Хурлын чуулганы хуралдааны дэгийн тухай хуулийн 361 дүгээр зүйлийн 361.3 дахь хэсэгт заасны дагуу уг асуудлыг дахин хэлэлцүүлэхээр Хууль зүйн байнгын хороонд шилжүүлсэн билээ.

Хууль зүйн байнгын хороо 2012 оны 05 дугаар сарын 21-ний өдрийн хуралдаанаараа дээрх тогтоолын төслийг хэлэлцэж, Авлигатай тэмцэх газрын зохион байгуулалтын бүтэц, орон тоог шинэчлэн батлах тухай Улсын Их Хурлын тогтоолын төслийг хуралдаанд оролцсон гишүүдийн олонхи чуулганы нэгдсэн хуралдаанаар хэлэлцүүлж батлуулах нь зүйтэй гэж үзсэн.

Улсын Их Хурлын эрхэм гишүүд ээ,

Авлигатай тэмцэх газрын зохион байгуулалтын бүтэц, орон тоог шинэчлэн батлах тухай Улсын Их Хурлын тогтоолын төслийн талаар Хууль зүйн байнгын хорооноос гаргасан санал, дүгнэлтийг хэлэлцэн баталж өгөхийг та бүхнээс та хүсье.

Анхаарал тавьсанд баярлалаа.

**Д.Дэмбэрэл:**-Д.Одбаяр гишүүнд баярлалаа.

За Байнгын хорооны танилцуулгаас асуух асуулт байна уу. Алга байна. Чуулганы хуралдаанд энэ асуудлаар Н.Ганболд Авлигатай тэмцэх газрын дарга, Ч.Өнөрбаяр Авлигатай тэмцэх газрын Тамгын хэлтсийн дарга нар оролцож байна.

Байнгын хорооноос энэ тогтоолд зарчмын зөрүүтэй саналын томъёолол оруулж байгаа юм байна. Төслийн 2 дахь заалтын тогтоож хавсралтаар баталсугай гэснийг тогтоосугай гэж өөрчлөх саналыг оруулж байгаа юм байна. Байнгын хорооны саналаар санал хураалт явуулъя. Тогтоосугай гэж өөрчилж байна.

45 гишүүн санал хураалтанд оролцож 33 гишүүн зөвшөөрч 73,3 хувийн саналаар санал дэмжигдлээ. Одоо тогтоолоо батлах санал хураалт явуулъя.

Авлигатай тэмцэх газрын зохион байгуулалтын бүтэц, орон тоог шинэчлэн батлах тухай Улсын Их Хурлын тогтоолын төслийг баталъя.

44 гишүүн санал хураалтанд оролцож 34 гишүүн зөвшөөрч 77,3 хувийн саналаар тогтоол батлагдлаа. Тогтоолын төсөл та нар дээр байгаа байх. Сая ганцхан баталсугай гэсэн өөрчлөлтөөс өөр санал байгаагүй. Энэ тогтоолын эцсийн найруулгад саналтай гишүүн байна уу. Алга байна. Эцсийн найруулгыг сонслоо. Авлигтай тэмцэх газрын орон тоо, бүтэц, зохион байгуулалтын талаар бид Улсын Их Хурал тогтоол гаргаж өглөө. Авлигатай тэмцэх газар соён гэгээрүүлэх хүмүүсд ойлгуулах ажлыг сайн зохион байгуулаарай. Ялангуяа тэр ашиг сонирхлын зөрчилтэй холбогдуулж та нар тэр зохион байгуулж байгаа семинар ярилцлагыг их зөв зохион байгуулаарай. Төрийн албан хаагчийг айлгаад байгаа ч юм шиг байдалтай бүх юмыг Авлигатай тэмцэх газар хамж аваад цөмийг нь өдөр тутам хянаад байх юм шиг тийм байдлын юмнууд яригдаад хууль маань жаахан бэрхшээлтэй тулгараад байгаа юм шиг харагдаж байгаа юм. Хууль ямраар ч гарч болно. Хуулийг зөв зохион байгуулах гэж юм байгаа шүү. Тэр зөв зохион байгуулах ажлыг хийнэ шүү. Авлигатай тэмцэх газар бол Төрийн албан хаагчдыг айлгадаг, сүрдүүлдэг юм болгоныг нь авч загнадаг тийм байгууллага биш шүү. Ач холбогдол багатай ёс зүйн холбогдолтой зүйлүүдийг ер нь байгууллага нь өөрөө дотооддоо ёс зүйн зөвлөл, комисс тэр дотоодын байгууллагад нь өгч шийдүүлж байгаарай. Хуулиар бидэнд эрх олгосон юм гээд л юм бүгдийг нь аваад л загнаад, тэгээд тэр хөрөнгө, орлогын мэдүүлгийн жижигхээн зүйлийг хүртэл барьж аваад төрийн албан хаагчдыг айлгаж сүрдүүлээд ингэж ажлыг зохион байгуулж болохгүй гэдгийг зориуд анхааруулж байна. За ингээд та нарт баярлалаа. Бүтэц орон тоо чинь нэмэгдэж байна. Бүтцээ зөв сайн ажиллуулж, сайн хүмүүсийг авч ажиллуулаарай. За баярлалаа.

**Н.Ганболд:**-Баярлалаа, эрхэм гишүүд ээ.

За дараагийн асуудалд оръё.

***Донорын тухай хуульд өөрчлөлт оруулах тухай хуулийн /анхны хэлэлцүүлэг/.***

Нийгмийн бодлого, боловсрол, соёл, шинжлэх ухааны байнгын хорооны санал, дүгнэлтийг Улсын Их Хурлын гишүүн С.Ламбаа уншиж танилцуулна. С.Ламбаа гишүүнийг индэрт урьж байна.

Улсын Их Хурлын дарга, эрхэм гишүүд ээ,

Монгол Улсын Засгийн газраас 2012 оны 01 дүгээр сарын 20-ны өдөр Улсын Их Хуралд өргөн мэдүүлсэн Донорын тухай хуульд нэмэлт, өөрчлөлт оруулах тухай хуулийн төслийн хэлэлцэх эсэх асуудлыг Улсын Их Хурлын 2012 оны 5 дугаар сарын 18-ны өдрийн нэгдсэн хуралдаанаар шийдвэрлэж анхны хэлэлцүүлэгт бэлтгүүлэхээр Нийгмийн бодлого, боловсрол, соёл, шинжлэх ухааны байнгын хороонд шилжүүлсэн билээ.

Дээрх хуулийн төслийн анхны хэлэлцүүлгийг тус байнгын хороо 2012 оны 5 дугаар сарын 21-ны өдрийн хуралдаанаараа хийж гаргасан санал дүгнэлтийг та бүхэнд танилцуулж байна.

Байнгын хорооноос төслүүдийг анхны хэлэлцүүлэгт бэлтгүүлэх ажлын хэсгийг байгуулан ажиллуулж уг ажлын хэсгээс болон Улсын Их Хурлын гишүүдээс гаргасан зарчмын зөрүүтэй саналын томъёоллоор санал хураалаа.

Донорын тухай хуулийн төслийн анхны хэлэлцүүлгийг чуулганы нэгдсэн хуралдаанд оруулахыг Байнгын хорооны хуралдаанд оролцсон гишүүд санал нэгтэйгээр дэмжсэн болно.

Байнгын хорооны хуралдаанд дээр Улсын Их Хурлын гишүүн Д.Очирбат Донорын тухай хуулийн 15.2-т донорыг урамшуулах, алдагдсан эрч хүчийг нөхөн сэргээх үүднээс байгууллага, хамт олон, хувь хүн эд материал, санхүүгийн болон сэтгэлзүйн тусламж үзүүлж болно гэсэн зарчмын зөрүүтэй санал гаргасныг хуралдаанд оролцсон гишүүдийн олонх дэмжээгүй болно. Төслийн талаар гаргасан зарчмын зөрүүтэй саналын томъёоллыг тараасан болно.

Улсын Их Хурлын эрхэм гишүүд ээ, Донорын тухай хуульд нэмэлт, өөрчлөлт оруулах тухай хуулийн төслийн анхны хэлэлцүүлэгт бэлтгэсэн тухай Нийгмийн бодлого, боловсрол, соёл, шинжлэх ухааны байнгын хорооны санал, дүгнэлтийг хэлэлцэн шийдвэрлэж өгөхийг та бүхнээс хүсье.

Анхаарал тавьсанд баярлалаа.

**Д.Дэмбэрэл:**-С.Ламбаа гишүүнд баярлалаа. Донорын хуулийн танилцуулгаас асуух асуул байна уу? Алга байна.

Зарчмын зөрүүтэй саналын томъёоллуудаар санал хураалт явуулъя.

Донорын тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй санал.

Байнгын хороогоор дэмжигдсэн санал байна.

1.Төслийн 3 дугаар зүйлийн 13 дахь хэсгийн буюу Донорын тухай хуулийн 18 дугаар зүйлийн 18.1.2-ын "10.1,10.2-ыг зөрчсөн бол" гэсний дараа "албан тушаалтныг нэг сарын хөдөлмөрийн хөлсний доод хэмжээг 10-25 дахин нэмэгдүүлсэнтэй тэнцэх хэмжээний төгрөгөөр, аж ахуйн нэгж, байгууллагыг хөдөлмөрийн хөлсний доод хэмжээг 25-50 дахин нэмэгдүүлсэнтэй тэнцэх хэмжээний төгрөгөөр торгох" гэж нэмэх

Санал гаргасан: Улсын Их Хурлын гишүүн З.Алтай, П.Алтангэрэл, Г.Баярсайхан, Д.Дондог, С.Ламбаа гишүүн санал гаргасныг Байнгын хороо дэмжсэн байна. Байнгын хорооны саналаар дэмжье гэсэн санал хураалт явуулж байна.

42 гишүүн санал хураалтанд оролцож 25 гишүүн зөвшөөрч 59.5 хувийн саналаар санал дэмжигдлээ.

2.Төслийн 3 дугаар зүйлийн 13 дахь хэсгийн буюу Донорын тухай хуулийн 18 дугаар зүйлийн 18.1.3-ын "60 дахин" гэснийг "5 дахин", "75 дахин" гэснийг "10-25 дахин", "100 дахин" гэснийг "25-50 дахин" гэж тус тус өөрчлөх.

Саналыг дээрх гишүүд гаргаж байнгын хороо дэмжсэн байна. За дэмжье гэсэн санал хураалт явуулж байна.

42 гишүүн санал хураалтанд оролцож 27 гишүүн зөвшөөрч 64.3 хувийн саналаар санал дэмжигдлээ.

**3.** Төслийн 3 дугаар зүйлийн 13 дахь хэсгийн буюу Донорын тухай хуулийн
18 дугаар зүйлийн 18.1.4-ийн "60 дахин" гэснийг "25 дахин"гэж, "80 дахин" гэснийг
"50 дахин" гэж тус тус өөрчлөх гэсэн саналыг гишүүд гаргаж Байнгын хороогоор дэмжүүлсэн байна. Дэмжье гэсэн санал хураалт явуулж байна.

42 гишүүн санал хураалтанд оролцож 19 гишүүн зөвшөөрч 45.2 хувийн саналаар энэ санал дэмжигдэхгүй байна.

Тэр 80 дахин энэ тэр гэдэг хариуцлагын тогтолцоогоо жоохон бууруулаад л байгаа юм байна. Бүтсэнгүй дээ. Хүн дутаад байна гишүүдийг оруулъя.

3 дахь санал хураалт байгаа юм аа. 60 дахин гэснийг 25 дахин гэж "80 дахин" гэснийг "50 дахин" гэж бууруулах санал байсан юм л даа энэ саналыг хүчингүй гэж тооцож хүчингүй болгъё гэсэн санал хураалт явуулъя. Бланс алдагдаж байгаа учраас саяын санал хураалтыг хүчингүй гэсэн санал хураалт явуулаад үзье. Санал хураалтаар хүчингүй болохгүй бол түрүүчийн хураасан санал орох болно.

40 гишүүн санал хураалтанд оролцож 31 гишүүн зөвшөөрч 77.5 хувийн саналаар 3 дахь санал хураалтыг хүчингүй болгож байна.

Дахиад санал хураалт явуулъя. Байнгын хорооны оруулж байгаа саналыг дэмжье гэсэн санал хураалт явуулъя.

43 гишүүн санал хураалтанд оролцож 35 гишүүн зөвшөөрч 81.4 хувийн саналаар энэ санал дэмжигдлээ.

Гишүүд нэг нэгээрээ сугарч гараад цөөрөөд байна уу, үгүй юу.

4.Төслийн 3 дугаар зүйлийн 13 дахь хэсгийн буюу Донорын тухай хуулийн 18
дугаар зүйлийн 18.1.5-ын "150 дахин" гэснийг "25 дахин" гэж, "170 дахин" гэснийг
"50 дахин" гэж тус тус өөрчлөх саналыг нэр бүхий гишүүд гаргаж Байнгын хороо дэмжсэн байна.

Дэмжье гэсэн санал хураалт явуулъя.

42 гишүүн санал хураалтанд оролцож 33 гишүүн зөвшөөрч 78.6 хувийн саналаар санал дэмжигдлээ.

5.Төслийн 3 дугаар зүйлийн 12 буюу Донорын тухай хуулийн 15 дугаар
зүйлийн 15.1-ийн "хөнгөлөлттэй үзүүлэх" гэсний дараа ",жилд нэг удаа эрүүл
мэндийн үзлэгт үнэ төлбөргүй хамруулах" гэж нэмэх саналыг Д.Очирбат гишүүн гаргасан байна. Энэ саналыг Байнгын хороо дэмжсэн байна.

42 гишүүн санал хураалтанд оролцож 32 гишүүн зөвшөөрч 76.2 хувийн саналаар энэ санал дэмжигдлээ.

Найруулгын шинжтэй саналууд байгаа юм байна би уншаад өгье.

1.Төслийн 1 дүгээр зүйлийн 2 буюу Донорын тухай хуулийн 14 дүгээр зүйлийн 3 дахь хэсгийн "донорын сургалт, сурталчилгаа, донор элсүүлэх үйл ажиллагааг дэмжин туслах үүрэг хүлээнэ" гэснийг "донорын эгнээг өргөжүүлэх үйл ажиллагаа, донорын үйлсийг сурталчлах, тэдгээрт зориулсан сургалт явуулахад дэмжлэг үзүүлнэ." гэж найруулах

2.Төслийн 1 дүгээр зүйлийн 3 дахь хэсгээс буюу Донорын тухай хуулийн 171 дугаар зүйлийн гарчиг болон мөн зүйлийн 1, 2 дахь хэсгийн "онцгой байдлын" гэснийг хасах

З.Төслийн 1 дүгээр зүйлийн 3 буюу Донорын тухай хуулийн 171 дугаар зүйлийн 171.2 дахь хэсгээс "бүр дэмжлэг үзүүлж" гэснийг хасах

4.Төслийн 2 дугаар зүйлийн 2 дахь мөрний ",элэг" гэснийг "эрхтэн," гэж өөрчлөх

5.Төслийн 2 дугаар зүйлийн 2 дахь мөрний "1.1" гэсний дараа ""дэх хэсгийн "хэрэглэхээр авах" гэж нэмэх

6.Төслийн 2 дугаар зүйлийн ""баримтлан" гэсний дараа "яаралтай тусламжийн, гэмтэл, шүүх эмнэлгийн" гэж"" гэснийг ""шалгуурыг" гэсний дараа "тодорхойлсон Монгол Улсын стандартыг баримтлан"" гэж өөрчлөн найруулах

7.Төслийн 3 дугаар зүйлийн 5 буюу Донорын тухай хуулийн 6 дугаар зүйлийн 6.3 дахь хэсгийн "эрүүл мэндийн нэмэлт" гэснийг "заавал даатгуулахаас бусад" гэж өөрчлөн найруулах

8.Төслийн 3 дугаар зүйлийн 6 буюу Донорын тухай хуулийн 8 дугаар зүйлийн 8.1 дэх хэсгийг "Донорын цус, цусан бүтээгдэхүүн сэлбэх ажилбарыг магадлан итгэмжлэл бүхий эрүүл мэндийн байгууллагад шаардлага хангасан нөхцөлд Эрүүл мэндийн тухай хуулийн 25 дугаар зүйлийн 25.3-т заасны дагуу мэргэжлийн үйл ажиллагаа эрэхлэх зөвшөөрөл авсан их эмч гүйцэтгэнэ." гэж найруулах

9.Төслийн 3 дугаар зүйлийн 8 дахь хэсгийн буюу Донорын тухай хуулийн 9 дүгээр зүйлийн 9.1-ийн "ажлыг" гэснийг "ажилбарыг", "зөвшөөрөл" гэснийг "тусгай зөвшөөрөл" гэж өөрчлөх, мөн хэсгийн "магадлан итгэмжлэгдсэн" гэсний өмнө "Эрүүл мэндийн тухай хуулийн 22 дугаар зүйлд заасны дагуу" гэж нэмэх

10.Төслийн 3 дугаар зүйлийн 8 дахь хэсгийн буюу Донорын тухай хуулийн 9 дүгээр зүйлийн 9.2-ыг "Мэргэжлийн багийн бүрэлдэхүүн, ажиллах журмыг холбогдох эрүүл мэндийн байгууллагын удирдлагын саналыг үндэслэн эрүүл мэндийн асуудал эрхэлсэн Засгийн газрын гишүүн батална." гэж өөрчлөн найруулах

11.Төслийн 3 дугаар зүйлийн 11 дэх хэсэг буюу Донорын тухай хуулийн 13 дугаар зүйлийн 13.1-ийг "Ашиг олох зорилгоор цус, цусан бүтээгдэхүүн, эд, эрхтэн экспортлож, импортлохыг хориглоно." Гэж өөрчлөн найруулах

12.Төслийн 3 дугаар зүйлийн 12 буюу Донорын тухай хуулийн 15 дугаар зүйлийн 15.1 дэх хэсэгт "Энэ заалт Ахмад настны нийгмийн хамгааллын тухай хуулийн 5 дугаар зүйлийн 5.1.4-т заасан цусны донорт хамаарахгүй." гэж нэмэх

13.Төслийн 3 дугаар зүйлийн 13 дахь хэсгийн буюу Донорын тухай хуулийн 18 дугаар зүйлийн 18.1.4-ийн "11.6" гэснийг "11.7" гэж өөрчлөх

14.Төслийн 4 дүгээр зүйлээс "4 дүгээр зүйлийн гарчгийг "Донорын үйл ажиллагаанд тавих шаардлага" гэж", мөн зүйлээс "хуулийн 11.7 дахь хэсгийн дугаарыг ""11.6" гэж" гэснийг тус тус хасах

15.Төсөлд Донорын тухай хуулийн 12.1 дэх хэсэгт заасан Эрүүл мэндийн тухай хуулийн ишлэл буюу "18.2-т" гэснийг "19.2-т" гэж өөрчилсөн тухай нэмэлт оруулах Улсын Их Хурлын гишүүн З.Алтай, П.Алтангэрэл, Г.Баярсайхан, Д.Дондог, С.Ламбаа гишүүдийн гаргасан саналыг дэмжье гэсэн санал хураалт явуулъя.

За Р.Гончигдорж гишүүн.

**Р.Гончигдорж:**-Энэ найруулгын саналын 5, 6 дахь ерөөсөө ойлгогдохгүй юм. Төслийн 2 дугаар зүйлийн 2 дахь мөрний 1.1 гэсний дараа тэр хэсэг нэг тоо гарах юм уу, үгүй юу кавичикны хооронд дэх хэсгийн хэрэглэхээр авах гэж нэмэх.

2 дугаарт нь 6 нь төслийн 2 дугаар зүйлийн баримтлъя гэсний дараа яаралтай тусламжийн гэмтэл шүүх эмнэлгийн гэж гэснийг шалгуурыг гэсний дараа тодорхойлсон Монгол Улсын талаар баримтлан гэж өөрчлөн найруулах гээд уул нь бол 2 дугаар зүйлийн баримтлан гэсний дараа яаралтай тусламжийн гэмтлийн шүүх эмнэлгийн гэж гэсний гэдэг үг нь хэрэггүйгээр шалгуурыг гэсний дараа тодорхойлсон Монгол Улсын стандартыг баримтлан гэж тус тус өөрчлөн найруулахад ийм л байх гэж ойлгогдоод байх юм. Хэн хариулах вэ? Найруулгын шинжтэй санал гээд тэр нь өөрөө ойлгомжгүй болоод

**Д.Дэмбэрэл:**-Уншигдахдаа тэгээд байгаа юм текстэн дотроо орохоороо юу болж байна.

**Р.Гончигдорж:**-Текстэн дотроо оруулсан ч гэсэн 6 бол лав ийм биш, 5 бол лав ийм биш байгаад байна.

**Д.Дэмбэрэл:**-Тамгын газрын хуулийн зөлөхүүд 5, 6 чинь текстэн дээр яаж уншигдаж байгаа юм. Энэ дээр бол их муухай харагдаад байгаа юм. Ойлгомжгүй байгаа юм.

**Тунгалаг:**-Р.Гончигдорж гишүүний асуултад хариулъя. Энэ 1.1 дэх авах гэдэг заалтан дээр авах, авах гэсэн 2 үг байгаа юм тэрний хэрэглэхээр авах гэсний дараа шинжлэх гэж үг оруулж байгаа байхгүй юу.

**Р.Гончигдорж:**-Юу оруулж байгаа, чи нэг бүтнээр нь унш даа.

**Тунгалаг:**-Шинжлэх гэдэг нэмж оруулж байгаа юм.

**Р.Гончигдорж:**-Та нар ингэ дээ. Одоо байгаа заалтыг нэг уншаадах, дараа нь өөрчлөгдсөн заалтыг нь нэг уншаадахдаа. Байсан текстийг нь нэг уншаадах, тэгээд одоо найруулга хийсний дараах текстээ уншаадах.

**Тунгалаг:**-Одоо байгаа текст нь энэ байна энэ хуулийн зорилт нь бусдын эрүүл мэндийг сайжруулах, амь насыг аврахын тулд хүмүүнлэг сэтгэл, сайн дураараа цус эд, эрхтнээ үнэ төлбөргүй өгөх үнэгүй донорын эд эрхтэнг шилжүүлэн суулгах зорилгоор авах цус цусан бүтээгдэхүүн эд эрхтэнг эмчилгээний зориулалтаар хэрэглэхээр авах, боловсруулах хадгалах, тээвэрлэх, хэрэглэх, экспортлох, импортлох, донорын үйлсийг сурталчлах түүнд иргэдийг татан оролцуулахтай холбогдсон харилцааг зохицуулахад оршино гээд одоо байгаа хуулийн зохицуулалт байгаа юм.

Нэмэлтээр орж байгаа энэ хуулийн зохицуулалтуудыг уншъя. Энэ хуулийн зорилт нь бусдын эрүүл мэндийг сайжруулах амь насыг аврахын тулд хүмүүнлэг сэтгэлээр сайн дураараа цус эд эрхтнээ үнэ төлбөргүй өгөх амьгүй донорын эд эрхтэнг шилжүүлэн суулгах зорилгоор авах цус, цусан бүтээгдэхүүн эд эрхтэнг эмчилгээний зориулалтаар хэрэглэхээр авах шинжлэх, боловсруулах, хадгалах, тээвэрлэх, хэрэглэх экспортлох, импортлох донорын үйлсийг сурталчлах түүнд иргэдийг татан оролцуулахтай холбогдсон харилцааг зохицуулахад оршино гэсэн.

**Р.Гончигдорж:**-Наад дотор чинь1.1 гэсэн юм алга байна шүү дээ. Төслийн 2 дугаар зүйлийн 1.1 гэсний дараа гэж нэг юм оруулах гээд байгаа шүү дээ.

**Тунгалаг:**-Тэрийг нь шинжлэх гэдэг үгийг оруулах гэж байгаа юм. 1.1 гэдэг нь заалтынхаа дугаарыг хэлээд байгаа юм.

 **Р.Гончигдорж:**-Уншсан юманд чинь 1.1 гэдэг үг огт алга байна.

**Д.Дэмбэрэл:**-За энийг эцсийн найруулгын үед маш ойлгомжтой болгож оруулж ир. Эцсийн найруулга дээр ойлгомжгүй юмнуудаа ойлгомжтой болгоод ир. Та нар өнөөдөр сайн суугаарай маргааш эцсийн найруулга сонсъё. Тэгэхдээ оруулаад ир.

Эцсийн хэлэлцүүлэгт үү. Найруулгын саналыг дэмжье гэсэн санал хураалт явуулъя. Бүхэлд нь дэмжье. Бүхэлдээ уншигдсан. Дотор нь байгаа юмнуудыг харахгүй бол болохгүй байна.

43 гишүүн санал хураалтанд оролцож 32 гишүүн зөвшөөрч 74.4 хувийн саналаар санал дэмжигдлээ.

Байнгын хороогоор дэмжигдээгүй санал

Донорын тухай хуулийн 15 дугаар зүйлийн 15.2-ыг "Донорыг урамшуулах, алдагдсан эрч хүчийг нөхөн сэргээх үүднээс байгууллага, хамт олон донорт хөдөлмөрийн хөлсний доод хэмжээний 15%-тай тэнцэхүйц мөнгөн тусламж үзүүлнэ" гэж Улсын Их Хурлын гишүүн Д.Очирбатын гаргасан саналыг Байнгын хороо дэмжээгүй байна.

За Байнгын хорооны саналыг саналаар дэмжих боломжгүй.

43 гишүүн санал хураалтанд оролцож 33 гишүүн зөвшөөрч 76.7 хувийн саналаар дэмжих боломжгүй гэж гишүүд үзлээ.

Энэ асуудлыг чуулганы хуралдаанаар хэлэлцэх үед Эрүүл мэндийн дэд сайд Цолмон, Эрүүл мэндийн яамны эмнэлгийн тусламж үйлчилгээний орлогч дарга Я.Амаржаргал чуулганы хуралдаанд оролцож байна.

За Донорын тухай хуулийн төслийг эцсийн хэлэлцүүлэгт бэлдүүлэхээр Нийгмийн бодлого, боловсрол, соёл, шинжлэх ухааны байнгын хороонд шилжүүллээ.

Та нар цаг гарвал өнөөдөр Байнгын хороод тэр нэг хурлуудаа эцэслээд хийгээд хийгээд аваад ир. Маргааш бид нар чуулганы хуралдааныг завсарлуулах. Ер нь үдээс өмнө ажлаа дуусгах бодолтой байна. Тэгж бодоод ажлаа зохицуулаад ороод ир.

2 Цагаас энийгээ хийнэ.

Дараагийн хэлэлцэх асуудал

***Улсын Их Хурлын гишүүн Г.Баярсайхан нараас өргөн мэдүүлсэн зарим газар нутгийн улсын тусгай хамгаалалтанд авах тухай Улсын Их Хурлын тогтоол /анхны хэлэлцүүлэг/***

Байгаль орчин, хүнс, хөдөө аж ахуйн Байнгын хорооны санал, дүгнэлтийг Улсын Их Хурлын гишүүн Ц.Сэдванчиг танилцуулна. Ц.Сэдванчиг гишүүнийг индэрт урьж байна.

Улсын Их Хурлын дарга, эрхэм гишүүд ээ.

Улсын Хурлын гишүүн Г.Баярсайхан, Д.Ганхуяг, Д.Очирбат нарын гишүүдээс өргөн мэдүүлсэн "Зарим газар нутгийг улсын тусгай хамгаалалтад авах тухай" Улсын Их Хурлын тогтоолын төслийн хэлэлцэх эсэх тухай асуудлыг 2012 оны 5 дугаар сарын 18-ны өдрийн Улсын Их Хурлын чуулганы нэгдсэн хуралдаанаар хийж анхны хэлэлцүүлэгт бэлтгүүлэхээр Байгаль орчин, хүнс, хөдөө аж ахуйн байнгын хороонд шилжүүлсэн билээ.

Төслийг Байнгын хорооны хуралдаанаар хэлэлцүүлэх үеэр Улсын Их Хурлын гишүүн Ц.Сэдванчиг тогтоолын төслийг анхны хэлэлцүүлгээр нь баталъя гэсэн горимын санал гаргасныг хуралдаанд оролцсон гишүүд санал нэгтэй дэмжсэн болно.

Улсын Их Хурлын эрхэм гишүүд ээ,

"Зарим газар нутгийг улсын тусгай хамгаалалтад авах тухай" Улсын Их Хурлын тогтоолын төслийн анхны хэлэлцүүлэг хийсэн талаарх Байгаль орчин, хүнс, хөдөө аж ахуйн байнгын хорооноос гаргасан санал, дүгнэлтийг хэлэлцэн, тогтоолын төслийг баталж өгөхийг хүсье.

ан

Анхаарал тавьсанд баярлалаа.

**Д.Дэмбэрэл:**-Ц.Сэдванчиг гишүүнд баярлалаа. Байнгын хорооноос санал, дүгнэлтээс асуух асуулттай гишүүн байна уу? Алга байна. Анхны хэлэлцүүлгээр баталъя гэсэн горимын санал Байнгын хороо оруулж байна. Горимын санал хураая.

Анхны хэлэлцүүлгээр нь баталъя.

42 гишүүн санал хураалтанд оролцож 31 гишүүн зөвшөөрч 73.8 хувийн саналаар анхны хэлэлцүүлгээр баталъя гэж гишүүд санал өглөө.

Горимын санал батлагдсан учраас Зарим газар нутгийг Улсын тусгай хамгаалалтанд авах тухай Улсын Их Хурлын тогтоолын төслийг баталъя гэсэн санал хураалт явуулъя.

42 гишүүн санал хураалтанд оролцож 34 гишүүн зөвшөөрч 81.0 хувийн саналаар санал дэмжигдлээ.

Энэ тогтоолыг хэлэлцэхэд Байгаль, орчин, аялал жуулчлалын сайд Д.Цогтбаатар, мөн яамны тусгай хамгаалалттай нутгийн удирдлагын газрын дарга А.Намхай, мөн яамны тусгай хамгаалалттай газрын орлогч дарга Г.Энхтайван нар оролцож байна.

Энэ тогтоолын эцсийн найруулгын саналаар саналтай гишүүн байна уу. Эцсийн найруулгын саналаар саналтай гишүүн байна уу. Алга байна. Эцсийн найруулгыг сонслоо.

За баярлалаа.

***Зарим газар нутгийг улсын тусгай хамгаалалтанд авах тухай Улсын Их Хурлын тогтоолын төсөл /Засгийн газраас өргөн мэдүүлсэн, хэлэлцэх эсэх/***

Зарим газар нутгийг Улсын тусгай хамгаалалтанд авах тухай Улсын Их Хурлын тогтоолын төсөл Засгийн газраас өргөн мэдүүлснийг үргэлжлүүлээд сонсъё. Мөн байгаль хамгаалахтай холбоотой юм байна. Хууль санаачлагчийн илтгэлийг Байгаль орчин аялал жуулчлалын сайд Д.Цогтбаатар танилцуулна.

Улсын Их Хурлын дарга аа, Улсын Их Хурлын эрхэм гишүүд ээ,

Монгол Улсын Их Хурлын 1998 оны 29 дүгээр тогтоолоор баталсан тусгай хамгаалалттай газар нутгийн Үндэсний хөтөлбөрийн 3.4 дэх заалт Монгол Улсын Их Хурлын 2008 оны 35 дугаар тогтоолоор баталсан. Монгол Улсын Засгийн газрын үйл ажиллагааны хөтөлбөрийн 3.14 дүгээр заалт. Улсын Их Хурлын удаа дараагийн тогтоолын холбогдох заалтууд Монгол орны эклогийн тэнцлийг хангах биологийн олон янз байдлыг хадгалан хамгаалах байгалийн аялал жуулчлалыг хөгжүүлэхэд онцгой ач холбогдол бүхий газар нутгаар Улсын тусгай хамгаалалттай газар нутгийн сүлжээг өргөтгөх ажлыг эрчимжүүүлэх тухай зорилтыг дэвшүүлэн тавьсан. Энэхүү зорилтыг хэрэгжүүлэх ажлын хүрээнд Хан Хэнтийн нурууны дархан цаазат газрын талбайн хэмжээг Сэлэнгэ аймгийн Ерөө, Хүдэр, Төв аймгийн Эрдэнэ сумдын газар нутгаар өргөтгөж Улсын тусгай хамгаалалттай газар нутгийн сүлжээнд дархан цаазат газрын ангиллаар Дундговь аймгийн Гурвансайхан сумын нутагт орших Их Газрын чулууны Байгалийн нөөц газрын талбайн хэмжээг Гурвансайхан, Говь-Угтаал сумдын зарим газар нутгаар өргөтгөж ангилал дээшлүүлэн Эх газрын чулууны байгалийн цогцолборт газар болгохоор Улсын Их Хурлын тогтоолын төсөлд тусгалаа. Үүнээс гадна тогтоолын төсөл дараах газар нутгийг Улсын тусгай хамгаалалтанд шинээр нэмж авахаар тусгалаа.

Үүнд:

1.Баянхонгор аймгийн Жаргалант сумын нутагт орших Заг Байдрагийн голын эхийн сав нутаг, Баян-Өлгий аймгийн дэлүүн сумын нутагт орших Чигэртэйн голын ай сав нутаг, Хэнтий аймгийн Мөрөн сумын нутагт орших Өндөр хаан уул тэдгээрийн орчмын газар нутгуудыг Байгалийн цогцолборт газрын ангиллаар

2.Говь-Алтай аймгийн Халиун, Цээл сумдын нутгийг дамнан орших Хар Азаргын нуруу, Баянхонгор аймгийн Хүрээмарал сумын нутагт орших Хүрээ мандал уул, Сүхбаатар аймгийн Сүхбаатар Мөнххаан сумдын нутгийг дамнан орших Баянцагааны тал Хэнтий аймгийн Дархан сумын нутагт орших Дархан-Уул болон мөн аймгийн Дэлгэрхаан сумын нутагт орших Хэрлэн тооно уул, Увс аймгийн Хяргас сумын нутагт орших, Булган хангайн уул тэдгээрийн орчмын газар нутгуудыг Байгалийн нөөц газрын ангиллаар

3.Увс аймгийн давст сумын нутагт орших Мөнгөт цахир уул, Сүхбаатар аймгийн Сүхбаатар сумын нутагт орших Дархан хаан уул, Хэнтий аймгийн Өмнөдэлгэр сумын нутагт орших Хангал нуур мөн аймгийн Батширээт сумын нутагт орших Биндэръяа хан уул тэдгээрийн орчмын газар нутгуудыг байгалийн дурсгалт газрын ангиллаар тус тус улсын тусгай хамгаалалтанд авахаар төлөвлөж Улсын Их Хурлын хуралдаанд хэлэлцүүлэхээр оруулж байна. Эдгээр газар нутгийн байгалийн бүс, бүслүүрийн хэв шинжийг төлөөлж чадах экосистемийн онцлог, ландшафтын унаган төрх байдлаа хадгалж үлдсэн зэрэг үндсэн шалгуур үзүүлэлтийг харгалзан үзсэнээс гадна холбогдох аймаг сумдын Иргэдийн төлөөлөгчдийн хурлын тэргүүлэгчдийн шийдвэр, Эрдэм шинжилгээний байгууллага, Эрдэмтдийн судалгааны ажлын үр дүнд дүгнэлтийг үндэслэн боловсруулсны гадна, иргэдийн санал хүсэлтийг харгалзан үзсэн болно. Улсын тусгай хамгаалалтад авч буй газар нутгийг хамгаалах зүй зохистой ашиглах асуудлыг Байгаль орчин аялал жуулчлалын яам холбогдох аймаг, сумдын Засаг дарга нартай хамтран хэрэгжүүлдэг хэдий ч энэ удаагийн хамгаалалтанд авч байгаа газар нутгуудын тухайд Эх газрын чулууны байгалийн цогцолборт газраас бусад газар нутгийг хамгаалахад тусгайд нь шинээр хамгаалалтын захиргааг тус бүрд нь байгуулах шаардлагагүй бөгөөд Улсын төсөвт нэмэгдэл ачаалал төдийлөн үүсгэхгүйгээр шийдэж болно хэмээн үзэж байна. Тогтоолын төсөлд тусгагдсан нэр бүхий газруудыг Улсын тусгай хамгаалалтад авснаар байгалийн болон хүний үйл ажиллагааны нөлөөллийн улмаас байгаль орчин доройтож экосистемийн тэнцвэрт байдал алдагдах явдлыг багасгаж улмаар ан амьтныг өсгөн үржүүлэх орогнон амьдрах тохиромжтой нөхцлийг бүрдүүлэхийн зэрэгцээ байгалийн бусад баялгийг зүй зохистой ашиглах нөхөн сэргээх тэдгээртэй холбогдолтой гарч буй янз бүрийн хууль бус үйлдэл зөрчлийг таслан зогсоох байгалийн унаган төрхийг хадгалан хамгаалахад ач холбогдолтойгоос гадна ногоон эдийн засгийн баримжаатай бүс нутгийн тогтвортой хөгжлийг хангахад чухал алхам болно. Энэхүү асуудлыг хэлэлцэж зохих шийдвэр гаргаж өгөхийг хүсье.

За Д.Цогтбаатар сайдад баярлалаа.

Байнгын хорооны санал, дүгнэлтийг сонсъё.

Байгаль орчин, хүнс хөдөө аж ахуйн Байнгын хорооны санал, дүгнэлтийг Улсын Их Хурлын гишүүн Д.Балдан-Очир. Д.Балдан-Очир даргыг индэрт урьж байна.

Улсын Их Хурлын дарга, эрхэм гишүүд ээ.

Монгол Улсын Засгийн газраас "Зарим газар нутгийг улсын тусгай хамгаалалтад авах тухай" Улсын Их Хурлын тогтоолын төслийг 2012 оны 5 дугаар сарын 14-ний өдөр Улсын Их Хуралд өргөн мэдүүлсэн билээ.

Дээрх тогтоолын төслийн хэлэлцэх эсэх тухай асуудлыг Байгаль орчин, хүнс, хөдөө, аж ахуйн байнгын хорооны 2012 оны 5 дугаар сарын 21-ний өдрийн хуралдаанаар хэлэлцээд дараах санал, дүгнэлт гаргасныг Та бүхэнд танилцуулж байна.

Монгол Улсын Их Хурлын 1998 оны 29 дүгээр тогтоолоор баталсан "Тусгай хамгаалалттай газар нутгийн үндэсний хөтөлбөр", Монгол Улсын Их Хурлаас 2008 онд баталсан Монгол Улсын Засгийн газрын үйл ажиллагааны мөрийн хөтөлбөрт улсын тусгай хамгаалалттай газар нутгийн сүлжээг өргөтгөх ажлыг эрчимжүүлж, нийт газар нутгийн 30-аас доошгүй хувьд хүргэх тухай зорилтуудыг дэвшүүлсэн юм. Энэ зорилтыг хэрэгжүүлэхээр Сэлэнгэ, Төв, Говь-Алтай, Баянхонгор, Баян-Өлгий, Хэнтий, Дундговь, Баянхонгор, Сүхбаатар, Увс аймгийн нэр бүхий 456841 га газар нутгийг дархан цаазат газар нутаг болгон өргөтгөх, 656177 га газар нутгийг байгалийн дурсгалт газрын, 351355 га газар нутгийг байгалийн нөөц газрын, 16665 га газар нутгийг байгалийн дурсгалт газрын ангиллаар тус тус улсын тусгай хамгаалалттай газар нутгийн сүлжээнд шинээр хамруулахаар төсөл санаачлагч нь тогтоолын төслийг боловсруулсан байна.

Тогтоолын төслийг Байнгын хорооны хуралдаанаар хэлэлцэх явцад Улсын Их Хурлын гишүүд төсөл санаачлагчаас асуулт, асууж хариулт авсан болно.

Байгаль орчин, хүнс хөдөө аж ахуйн байнгын хорооны хуралдаанаар "Зарим газар нутгийг улсын тусгай хамгаалалтад авах тухай" Улсын Их Хурлын тогтоолын төслийг Улсын Их Хурлын нэгдсэн хуралдаанаар хэлэлцүүлэх нь зүйтэй гэсэн саналаар санал хураахад хуралдаанд оролцсон Улсын Их Хурлын гишүүд санал нэгтэй дэмжсэн болно.

Улсын Их Хурлын эрхэм гишүүд ээ,

"Зарим газар нутгийг улсын тусгай хамгаалалтад авах тухай" Улсын Их Хурлын тогтоолын төслийн хэлэлцэх эсэх тухай асуудлаар гаргасан Байгаль орчин, хүнс хөдөө аж ахуйн байнгын хорооны санал, дүгнэлтийг хэлэлцэн шийдвэрлэж өгөхийг хүсье.

Анхаарал тавсан та бүхэнд баярлалаа.

**Д.Дэмбэрэл:**-За баярлалаа. Д.Балдан-Очир гишүүнд.

За хууль санаачлагчийн илтгэл болон Байнгын хорооны санал, дүгнэлтээс асуух асуулттай гишүүн байна уу кнопоо. Э.Мөнх-Очир гишүүн асуултаа тавья.

**Э.Мөнх-Очир:**-Хууль санаачлагч биш, Байнгын хорооныхноос биш яамныхнаас нэг юм тодруулчих гэсэн юм аа. Одоо энэ олон дархан цаазат тусгай хамгаалалттай газрууд байгуулагдаад байна тэд нарын захиргааны захиргаа бүрдүүлэлтийн асуудал удааширснаас болоод тэнд явагдах ажил нь саатаж байна. Би та бүгдээс асуулаа Байгаль орчны яамныхнаас тэгэхээр захиргаа нь бол бүрдсэн гэсэн юм ярилаа. Өнгөрсөн жил Булган аймгийн Сэлэнгэ, Тэшиг Хутаг-Өндөр хангайн сумуудын нутаг дэвсгэр дээр байгуулагдсан дархан цаазат газрын үйл ажиллагаа одоо хүртэл эхлээгүй байна. Энэнээс болоод хойд нуруунд нь өнөөдрийн байдлаар төрийн өмчит төмөр замын удирдах газрын харьяа модны үйлдвэр одоо болтол мод бэлтгэсээр байна. Хялганат тосгоны жирийн иргэд өөрсдийн орон сууцыг барих зориулалтаар мод тарихаар очиж хориод байдаг. Төрийн өмчит компани бол тэнд хэдэн зуу мянгаар нь одоо хүртэл хяргасаар байна. Өнөөдөр Монголын төмөр зам стандартаа өөрчлөөд мод гэдгийг болиод олон улсад явдаг тэр битонон дэрээ хийх хэрэгтэй. Энийг бол бүгд мэдэж байгаа. Тийм болохоор манай яамныхан энэ дээр нэг хариулт өгөөч. Дархан цаазат одоо энэ байгуулагдаж байгаа хамгаалалтын газруудын захиргаанууд нь хэзээ байгуулагдах уу? Түрүүний Булганы тэр дархан цаазтай холбоотойгоор хариултаа өг.

**Д.Дэмбэрэл:**-Чуулганы хуралдаанд энэ асуудлаар Байгаль, орчин, аялал жуулчлалын сайд Д.Цогтбаатар, мөн яамны тусгай хамгаалалттай нутгийн удирдлагын газрын дарга А.Намхай, мөн яамны тусгай хамгаалалттай газрын орлогч дарга Г.Энхтайван нар оролцож байна.

**Д.Цогтбаатар:**-Булган аймагт үнэхээр тэр тусгай хамгаалалттай газрын захиргааг бол ноднин байгуулсан. Хүний нь бид нар томилох асуудал дээр Засгийн газраар орон тоог нь батлуулах гэж оруулаад батлуулж чадаагүй юм. Тэгэхээр бид нар арваад байгаль хамгаалагчтай байхаар төслийг оруулаад батлагдаагүй юм байна. Даргы нь бол томилсон байгаа. Захиргааны даргыг нь томилсон Батбаяр гэж хүн байж байгаа. Одоо харин бид нар дотоод нөөцөөсөө хоёр, гурван байгаль хамгаалагч гаргаад бас ажиллуулж болж байна. Хэрэв ингээд бид нар юу байгаль хамгаалагч ажиллуулаад эхлэх юм бол дэр мод эсвэл төмөр замд дэр мод ашиглахыг хориглосон байгаа учраас битонон дэр ашиглаж байгаа. Гэхдээ тэнд тэр мод бэлтгэл хийгдээд байгаа бол одоо энэ захиргааг аль болох хурдан ажилд оруулаад энийг нь зогсоох тал дээр ажиллъя.

**Д.Дэмбэрэл:**-За Н.Энхболд дарга асуултаа тавья.

**Н.Энхболд:**-Яг энэ хуультай холбоотой. Ганцхан юм товчхон асууя. Богд уулыг тойрсон Улаанбаатарын хэсэг Төв аймгийн хэсгийн баахан газруудыг нэгэнт хүн амьтан эзэлчихсэн хөрөнгө, мөнгө босгочихсон өчнөөн хөрөнгө оруулчихсан энэ тохиолдолд хамгаалалтын бүсийн хил хязгаарыг өөрчлөөд явъя гэсэн санаа тогтоолын төсөл юмнууд яваад байсан. Тэр юу болсон бэ? Д.Цогтбаатар сайд аа.

Одоо энийг бол хамгаалалтын бүс учраас энэ байшинг бүгдийг буулга, нураа эргээд хэвийн байдалд нь оруул гэх юм бол бодит амьдрал дээр хэцүү болчихсон. Хил хязгаарыг нь харин яагаад илүү их хамгаалалттай болгох тэр талаас нь нөхцөл байдалд нь зохицуулж хийхгүй бол ийм л асуудал яваад байдаг. Энэ юу болсон юм бол. Энэ манай Төв аймгийнхнаас ч гардаг. Хотынхноос ч гардаг асуудал юм билээ.

**Д.Дэмбэрэл:**-За хариулъя.

**Д.Цогтбаатар:**-Сайд Богд уулын дархан цаазат газрын тухайд гэвэл ийм саналыг зарим гишүүн дэвшүүлээд Засгийн газраар орсон. Өнгөрсөн жил орж ирсэн юм. Тэгээд Засгийн газраас дэмжлэг аваагүй учраас албан ёсоор Улсын Их Хуралд Богд хан уулын Дархан цаазат газрын хувьд бол хуулийн төсөл орж ирээгүй юм байна. Д.Ганхуяг гишүүний санаачилсан энэ Тэрэлжийн тосгоны хавьцаах энэ зарим газрыг Туул зөрлөгийн хавьцаах газрын тухайд бол асуудал орж ирсэн Их Хурлаар хэлэлцэгдээд явж байгаа.

**Д.Дэмбэрэл:**-За баярлалаа гишүүд Д.Дондог гишүүн.

**Д.Дондог:**-Саяын сайдын танилцуулганд тусгай хамгаалалттай газар нутгийг хэдэн сумын нутгаас өргөтгөнө гэсэн юм орох шиг болох юм. Тэгэхээр энэ газар нутаг нь ашиглагдаж, бага ашигладаг газар байгаа юм уу. Огт ашигладаггүй газар байгаа юм уу. Малчид ашигладаг бол энэ талаар санал солилцсон юм байна уу? Сүүлд нь малчид маань бэлчээргүй боллоо өвөлжөө хаваржаагүй боллоо гээд эргээд асуудал босоод ирэх юм гарахгүй байгаа. Энийг сайн тодруулж өгөөч. Бусад газруудыг ч гэсэн ялгаа байхгүй. Ганц Эрдэнэ сум ч гэхгүй орон нутагтай санал солилцсон юмнууд байх уу үгүй юу. Шууд ингээд тусгай хамгаалалтанд авна гэхээр цаана нь нөгөө оршин байдаг малчид, тариачдын нөгөө эрх ашиг хохироод баахан нүүдэл суудал задалж чирэгдэл гардаг.

Нэгдүгээрт тэрнийг асууя.

Хоёрдугаарт нилээн дээхэн бас Засгийн газраас санал гарлаа. Засгийн газрын хуралдаан дээр ярилаа ч билүү. Ашигт малтмал ашиглахтай холбогдуулаад ер нь газар нутгийн ашигт малтмалын нөөцтэй газруудыг тусгай хамгаалалтанд авна гэсэн нэг ийм зүйл яригдсан. Энэ ямар учиртай юм бэ? Их Хурлаар орж авагдахаар юм байгаа юм уу? Засгийн газар дээр шийдээд болоод явчихаар байгаа юм уу? Эсвэл зүгээр бүр авагдахааргүй тийм юм болж хувирсан уу? Тэрийг нэг хариулж өгөөч ийм хоёр асуулт асууя.

**Д.Дэмбэрэл:**-Хариулъя. Д.Цогтбаатар сайд хариулах уу. Шаардлагатай бол Зөвлөх улсууд чинь хариулаг.

**Д.Цогтбаатар:**-Ер нь бол энэ тусгай хамгаалалттай зарим газрыг тусгай хамгаалалтанд авах саналыг боловсруулахад хамгийн эхний шатны шалгуур бол орон нутгийн засаг захиргааны байгууллагын санал байдаг. Энэ дээр бол манай энэ боловсруулсан ажлын хэсэг хэлж байна. Бүх газар дээр бол орон нутгийн саналыг үндэслэж энэ саналаа боловсруулсан тэр дээр ямар нэгэн мал бэлчидэг тийм асуудал бол байхгүй. Орон нутгаас манайд энэ асуудлыг тавихдаа. Энийгээ судалж өгсөн байгаа.

**Д.Дэмбэрэл:**-Гишүүдэд баярлалаа. Гишүүд асуулт асууж хариултаа авлаа. Үг хэлэх гишүүн байна уу? Хоёр дахь асуулт А.Намхай.

**А.Намхай:**-За Д.Дондог гишүүний асуусан асуултад хариулъя. Тэгэхээр энд шинээр орж ирж байгаа 15 газраас тийм яг компаниудад хийсэн давхцалтай газар байхгүй. Яг Засгийн газар нөөц талбайд давхцалтай 3, 4 газар бий. Өөр эрдэс баялаг эрчим хүчний яамнаас давхцалтай тийм газар байхгүй. Өгсөн хариун дотор тийм газар байхгүй.

**Д.Дэмбэрэл:**-Гишүүд асуултаа асуулаа. Үг хэлэх гишүүн байна уу? Алга байна. Гишүүд ээ, Зарим газар нутгийг улсын тусгай хамгаалалтанд авах тухай Улсын Их Хурлын тогтоолын төслийг хэлэлцэх нь зүйтэй гэсэн Байнгын хорооны саналаар санал хураалт явуулъя.

42 гишүүн санал хураалтанд оролцож 26 гишүүн зөвшөөрч 61,9 хувийн саналаар хэлэлцэх нь зүйтэй гэж гишүүд үзэж байна. За анхны хэлэлцүүлэгт бэлдүүлэхээр Байгаль орчин, хүнс, хөдөө аж ахуйн байнгын хороонд асуудлыг шилжүүллээ. За баярлалаа. Ажлын хэсгийнхэнд.

***Монгол Улсын Их Хурлын тухай хуульд нэмэлт, өөрчлөлт оруулах тухай Улсын Их Хурлын чуулганы дэгийн тухай хуульд өөрчлөлт оруулах тухай хуулийн төсөл /эцсийн хэлэлцүүлэг/.***

 Төрийн байгуулалтын байнгын хорооны санал дүгнэлтийг Улсын Их Хурлын гишүүн З.Энхболд танилцуулна.

Улсын Их Хурлын дарга, эрхэм гишүүд ээ,

Монгол Улсын Их Хурлын тухай хуульд өөрчлөлт оруулах тухай, Монгол Улсын Их Хурлын чуулганы хуралдааны дэгийн тухай хуульд нэмэлт, өөрчлөлт оруулах тухай хуулийн төслүүдийн хэлэлцэх эсэх асуудлыг Улсын Их Хурлын чуулганы 2012 оны 05 дугаар сарын 11-ний өдрийн нэгдсэн хуралдаанаар хэлэлцэж, анхны хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлсэн билээ.

Байнгын хороо 2012 оны 05 дугаар сарын 15-ны өдрийн хуралдаанаараа төслүүдийн анхны хэлэлцүүлгийг хийж дараахь санал, дүгнэлтийг Улсын Их Хурлын чуулганы нэгдсэн хуралдаанд танилцуулж байна.

Байнгын хорооны хуралдаанд оролцсон Улсын Их Хурлын гишүүд санал гаргаагүй болно.

Дээрх хуулийн төслүүдийн анхны хэлэлцүүлэг хийхийг Байнгын хорооны хуралдаанд оролцсон Улсын Их Хурлын гишүүдийн олонх дэмжлээ.

Улсын Их Хурлын эрхэм гишүүд ээ,

Монгол Улсын Их Хурлын тухай хуульд өөрчлөлт оруулах тухай, Монгол Улсын Их Хурлын чуулганы хуралдааны дэгийн тухай хуульд нэмэлт, өөрчлөлт оруулах тухай хуулийн төслүүдийг анхны хэлэлцүүлэгт бэлтгэсэн тус Байнгын хорооны санал, дүгнэлтийг хэлэлцэн, шийдвэрлэж өгөхийг Та бүхнээс хүсье.

**Д.Дэмбэрэл:**-З.Энхболд гишүүнд баярлалаа. Байнгын хорооны санал, дүгнэлтээс асуух асуулттай гишүүн байна уу?

Алга байна. Монгол Улсын Их Хурлын тухай хуульд нэмэлт, өөрчлөлт оруулах тухай Монгол Улсын чуулганы хуралдааны дэгийн хуульд нэмэлт, өөрчлөлт оруулах тухай хуулийн төслийг эцсийн хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлье.

За Н.Энхболд.

**Н.Энхболд:**- ... гэж санал гаргаад тэр нь дэмжигдээгүй. Тэрүүгээрээ л тохироод явуулъя. Харин тийм ээ тэрийг Байнгын хороон дээрээ бүгдээрээ л мэдэж байсан шүү дээ.

**Д.Дэмбэрэл:**-Эцсийн хэлэлцүүлэг хийгээд орхи. Ер нь Төрийн байгуулалтын байнгын хороон дээр хэд хэдэн асуудал үлдээд байна. Энийгээ түргэлье. Маргааш хуралдаан завсарлана гээд байхад ажил хойш нь уяад байх юм.

За дараагийн асуудалд оръё.

***Нэмэгдсэн өртгийн албан татварын тухай хууль болон холбогдохуйц хуульд нэмэлт өөрчлөлт оруулах тухай хуулийн төсөл.***

Хууль санаачлагчийн илтгэлийг Д.Хаянхярваа танилцуулна. Д.Хаянхярваа сайдыг индэрт урьж байна.

Их хурлын дарга эрхэм гишүүд ээ, Үндэсний үйлдвэрлэлийг дэмжин хөгжүүлэх замаар нийгмийн тогтвортой хөгжлийг хангахад бүх нийтийн оролцоог нэмэгдүүлэх, үйлдвэрлэлтэнд дэмжлэг үзүүлэх, бизнесийн орчинг сайжруулах, жижиг, дунд үйлдвэрлэлийн тухай хуулийн хэрэгжилтийг хангаж, Монгол Улсын Засгийн газрын 2012 оны 51 дүгээр тогтоолоор жижиг дунд үйлдвэрлэл эрхлэгчдийн зөвлөгөөний зөвлөмжийг хэрэгжүүлэх арга хэмжээний төлөвлөгөөг баталсан. Дээрх зорилт төлөвлөгөөнд тусгагдсан ажлын хүрээнд жижиг, дунд үйлдвэрлэл эрхлэгчдийн эрх зүй, эдийн засгийн таатай орчин бүрдүүлэх чиглэлээр дараах хуулиудад нэмэлт, өөрчлөлт оруулахын зэрэгцээ орлогыг нь тухай бүр тодорхойлох боломжгүй ажил үйлчилгээ хувь хүний орлогын албан татварын тухай хуулийн шинэчилсэн найруулгын төслийг боловсрууллаа.

*1.Нэмэгдсэн өртгийн албан татварын тухай хуульд нэмэлт, өөрчлөлт оруулах тухай хуулийн төсөл.*

1.Тус хуульд зарчмын шинж чанартай дараах нэмэлт, өөрчлөлтүүдийг оруулахаар бэлтгэлээ.

Нэмэгдсэн өртгийн албан татварын босгыг 50 сая хүртэл төгрөгөөр нэмэгдүүлэх

1998 онд анх батлагдсан нэмэгдсэн, өртгийн албан татварын хуулиар нэмэгдсэн өртгийн албан татварын босго хэмжээг 10 сая төгрөгөөр тогтоосноос хойш өнөөг хүртэл өөрчлөлт оруулаагүй байсныг 50 сая хүртэл нэмэгдүүлснээр жижиг, дунд үйлдвэрлэл эрхэлсний 60 орчим хувь нь нэмэгдсэн өртгийн албан татвараас чөлөөлөгдөн эдгээр татвар төлөгчдөд бүртгэл хөтлөх, дарамтаас чөлөөлөгдөж орлого хураалтын эрх бүхий байгууллага өөрийн хомс хүч хөрөнгөө том илүү өндөр өгөөжтэй татвар төлөгчид чиглүүлэх боломжийг нэмэгдүүлнэ.

2. Ноос, ноолуур болон арьс, ширийг экспортолсон тохиолдолд татвар ногдуулах, жижиг дунд үйлдвэрлэлийг дэмжих зорилгын хүрээнд дотоодын үйлдвэрлэлийг урамшуулах зорилгоор Монгол Улсад үйлдвэрлэсэн хагас боловсруулсан ноос, ноолууран бүтээгдэхүүнийг татвараас чөлөөлөхөөр заасан бөгөөд үндэсний үйлдвэрлэлийг дэмжих зорилгын хүрээнд ноос, ноолуур болон арьс ширний экспортолсон тохиолдолд татвар ногдуулахаар хуулийн төсөлд тусгалаа.

3.Импортоор орж ирж байгаа хагас боловсруулсан модон материалыг нэмэгдсэн өртгийн албан татвараас чөлөөлөх.

Импортын модны хэмжээ нэмэгдсэнээр манай орны нөөцөд эргээд нөлөөлөх төдийгүй, дотоод модны үйлдвэрлэлийн жигд ажиллагаа хангагдахын зэрэгцээ орлогын албан татвар, нийгмийн даатгалын шимтгэл хэлбэрээр төсөвт оруулах орлогын хэмжээ нэмэгдэн ажлын байр шинээр бий болж хууль бус мод бэлтгэж ашиглах явдал эрс буурах юм. Санал болгож буй 50 сая төгрөгийн босго нь ойролцоогоор 34 мянган америк доллартай тэнцэж байгаа ба дэлхийн бусад орнуудтай харьцуулахад дундаж түвшинд байгаа бөгөөд олон улсын түвшинтэй харьцуулахад харьцуулан үзэх үндэслэлтэй хэмжээ юм.

*2.Аж ахуйн нэгжийн орлогын албан татварын тухай хуульд нэмэлт өөрчлөлт оруулах тухай хуулийн төсөл.*

Тус хуульд зарчмын шинж чанартай дараах өөрчлөлтүүдийг оруулахаар бэлтгэлээ.

50 сая хүртэл борлуулалтын орлоготой аж ахуйн нэгжүүд борлуулалтын орлогын дүнгээс 1 хувиар аж ахуйн нэгжийн орлогын албан татвар төлөх.

2011 оны 4 дүгээр улирлын аж ахуйн нэгжийн орлогын албан татварын тайлангийн нэгтгэлд нийсэн судалгаагаар 50 сая хүртэл төгрөгийн жилийн борлуулалтын орлоготой 26329 аж ахуйн нэгж буюу нийт татварын ногдолтой тайлан өгсөн татвар төлөлтийн 41,5 хувь нь энэ хязгаарт хамаарна. Борлуулалтын орлогын дүнд албан татвар ногдуулахад тухайн аж ахуйн нэгжийн татварын тооцоолол хийх, шаардлага ихээхэн хялбар болох татварын албаны татвар ногдуулах хяналт, шалгалт хийхтэй холбоотой ажлын ачаалал хөнгөрөх зардал бууруулах, татварын ногдуулалт энгийн ойлгомжтой болох аж ахуйн нэгжүүдэд зардлын баримтуудыг хуурамчаар бүрдүүлдэг. Зардал өсгөх арга зам хайдаг сөрөг үзэгдлүүд багасах зэрэг олон давуу талтай байна.

Хуулийн энэхүү өөрчлөлттэй холбоотой аж ахуйн нэгжүүдийн татвараас зайлсхийх зорилгоор жижигрэх, өөрчлөгдөн зохион байгуулагдах асуудлыг хязгаарлах зорилгоор хуульд аж ахуйн нэгжийн нэг буюу түүнээс дээш аж ахуйн нэгжийн эд хөрөнгө буюу саналын эрхийн 50-иас дээш хувийг эзэмшиж байгаа бол нэг бүлэг болгон аж ахуйн нэгжийн орлогын албан татвар төлөгчөөр бүртгүүлнэ гэсэн заалтыг шинээр тусгалаа.

3.*Татварын ерөнхий хуульд нэмэлт, өөрчлөлт оруулах тухай хуулийн төсөл.*

Жижиг, дунд үйлдвэрлэл эрхлэгчдийн үйл ажиллагааг Татварын ерөнхий хуулиар зохицуулж байсан зарим зохицуулалтыг шинэ нөхцөлд оруулан өөрчлөх, шинээр гарсан хуулиудтай зөрчил үүсгэж байгаа зүйл заалтуудыг тэдгээрт нийцүүлэн татварын үйл ажиллагааны талаарх ойлголтыг илүүл ойлгомжтой болгох нэмэлт, өөрчлөлтийг хуулийн төсөлд оруулна. Түүнчлэн татварын хяналт, шалгалтанд үүсч болох гол бэрхшээл болох иргэд аж ахуйн нэгжийн орлогын бодит мэдээллийг олж авах зорилгоор төрийн болон төрийн бус аж ахуйн нэгжээс хөндлөнгийн мэдээлэл олж авах эрхийг хуульчлахаар төслийг боловсрууллаа.

4.Зарим хуульд нэмэлт, өөрчлөлт оруулах тухай хуулийн төсөл, жижиг дунд, үйлдвэрлэлийг татварт хамруулах түвшинг дээшлүүлэх татварын хураалтын үйл ажиллагааг боловсронгуй болгох бэлэн ба бэлэн бус тооцоог бүртгэлжүүлэх далд эдийн засгийн нөлөөллийг багасгах, арга хэмжээг хэрэгжүүлэх зорилгоор зарим хуулиудад нэмэлт оруулах тухай хуулийн төслийг боловсруулсан ба энэ нь холбогдох эрх бүхий байгууллагуудын татварын албатай хамтран ажиллах нөхцлийг хуульчлан боловсрууллаа.

Орлогыг нь тухай бүр тодорхойлох боломжгүй ажил үйлчилгээ эрхлэгч хувь хүний орлогын албан татварын тухай хуулийн шинэчлэгдсэн найруулгын төсөл.

Хуулийн шинэчлэгдсэн найруулгаар ажил үйлчилгээний доод хязгаарыг одоо мөрдөж буй хэмжээгээр дээд хязгаарыг 2000 оноос хойш хэрэглээний үнийн индексийн өөрчлөлтөөс хамааруулан татварын хэмжээг өсгөн тогтоосон болно. Мөн татварын тооцооллыг хялбаршуулах татварын үйл ажиллагааны зардлыг бууруулах татвар төлөгчийн үйл ажиллагааг хөнгөвчлөх зорилгоор татварын тайлан гаргах тооцоолол хийх үүргийг чөлөөлж татварын хуульд өөрчлөлт оруулсан. Хуулийн шинэчилсэн найруулгаар татварын одоо мөрдөж буй хуулийн шинэчлэн сайжруулж орон нутагт ирэх татварын хэмжээ тогтоох эрхийг шилжүүлэн тухайн ажил, үйлчилгээний онцлог төрөл, нөхцөл хэлбэрээс хамааруулан нийслэл, аймаг, дүүрэг, сум хилийн боомтоос хамааруулан ялгавартайгаар тогтоон орон нутгийн төсөвт орлого төвлөрүүлэх боломжтой юм.

Эдгээр хуулийн төслүүдийг хэлэлцэж өгөхийг хүсье.

Анхаарал тавьсанд баярлалаа.

**Д.Дэмбэрэл:**-Төсвийн байнгын хорооны санал, дүгнэлтийг Улсын Их Хурлын гишүүн Д.Дамба-Очир танилцуулна. Д.Дамба-Очир гишүүнийг индэрт урьж байна.

Улсын Их Хурлын дарга, эрхэм гишүүд ээ,

Монгол Улсын Засгийн газраас Нэмэгдсэн өртгийн албан татварын тухай хуульд нэмэлт, өөрчлөлт оруулах тухай, Аж ахуйн нэгжийн орлогын албан татварын тухай хуульд нэмэлт оруулах тухай, Татварын ерөнхий хуульд нэмэлт, өөрчлөлт оруулах тухай, Орлогыг тухай бүр тодорхойлох боломжгүй ажил, үйлчилгээ эрхэлсний орлогын албан татварын тухай хуулийн шинэчилсэн найруулгын төсөл, Банк, эрх бүхий этгээдийн мөнгөн хадгаламж, төлбөр тооцоо, зээлийн үйл ажиллагааны тухай хуульд нэмэлт оруулах тухай, Банкны тухай хуульд нэмэлт оруулах тухай, Улсын бүртгэлийн ерөнхий хуульд нэмэлт оруулах тухай, Хуулийн этгээдийн улсын бүртгэлийн тухай хуульд нэмэлт оруулах тухай хуулийн төслүүдийг 2012 оны 4 дүгээр сарын 27-ны өдөр Улсын Их Хуралд өргөн мэдүүлсэн билээ.

Дээрхи хуулийн төслүүдийн хэлэлцэх эсэх тухай асуудлыг Төсвийн байнгын хороо 2012 оны 5 дугаар сарын 21-ний өдрийн хуралдаанаараа хэлэлцлээ.

Засгийн газраас боловсруулсан хуулийн төслүүдэд дараах өөрчлөлтүүдийг оруулахаар тусгасан байна. Үүнд:

Нэмэгдсэн өртгийн албан татвар төлөх босгын хэмжээг нэмэгдүүлснээр жижиг, дунд бизнес эрхлэгчид зарим татварын дарамтаас чөлөөлөгдөх, нөгөө талаас татварын орлогыг бүрдүүлдэг эрх бүхий байгууллага өөрийн хүч бололцоогоо том татвар төлөгчдөд чиглүүлэх боломжийг бүрдүүлэх, нэмэгдсэн өртгийн албан татварыг хэрэгжүүлэх явцад гардаг маргаантай асуудлуудыг шийдвэрлэх, энэ хуулийг зөрчсөн этгээдэд тооцох хариуцлагыг нэмэгдүүлэх зохицуулалтыг Нэмэгдсэн өртгийн албан татварын тухай хуульд нэмэлт, өөрчлөлт оруулах тухай хуулийн төсөлд тусгажээ.

Аж ахуйн нэгжийн жилийн борлуулалтын хэмжээ 50.0 сая төгрөгөөс доош бол борлуулалтын орлогын дүнгээс 1 хувиар албан татвар ногдуулах, ингэхдээ тайлангаа хялбаршуулсан байдлаар гаргаж болох эрх зүйн зохицуулалтыг Аж ахуйн нэгжийн орлогын албан татварын тухай хуульд нэмэлт оруулах тухай хуулийн төсөлд тусгасан байна.

Татвар төлөгч, татварын албаны ажилтнуудын хооронд гарч байгаа маргаантай асуудлын ойлголтыг цэгцлэх, татварын албаны бусад хуулиар хүлээсэн үүргийг тусгаж өгөх, мэдээллийн санг бүрдүүлэх, мэдээллийн солилцоог боловсронгуй болгох зорилгоор Татварын ерөнхий хуульд нэмэлт, өөрчлөлт оруулах тухай хуулийн төслийг боловсруулжээ.

Орлогыг нь тухай бүр тодорхойлох боломжгүй ажил, үйлчилгээ эрхлэгч хувь хүний албан татварт төлөх сонголт бий болох, тэдний жилд төлөх татварын хэмжээг тодорхой болгох, ингэснээр татварын албаны ачаалал буурах, 2000 оноос хойших хэрэглээний үнийн индекстэй уялдуулан татварын хэмжээг өөрчлөх шаардлага бий болсны үндсэн дээр олон улсын туршлагад нийцүүлэн Орлогыг тухай бүр тодорхойлох боломжгүй ажил, үйлчилгээ эрхэлсний орлогын албан татварын тухай хуулийн шинэчилсэн найруулгын төслийг боловсруулжээ.

Дээрх хуулийн төслүүдийн өөрчлөлттэй уялдуулан Банк, эрх бүхий этгээдийн мөнгөн хадгаламж, төлбөр тооцоо, зээлийн үйл ажиллагааны тухай хуульд нэмэлт оруулах тухай, Банкны тухай хуульд нэмэлт оруулах тухай, Улсын бүртгэлийн ерөнхий хуульд нэмэлт оруулах тухай, Хуулийн этгээдийн улсын бүртгэлийн тухай хуульд нэмэлт оруулах тухай хуулийн төслүүдийг төсөл санаачлагч боловсруулсан байна.

Дээрх төслүүдийн хэлэлцэх эсэх тухай асуудлыг Байнгын хороогоор хэлэлцэх үед Улсын Их Хурлын гишүүн Д.Дамба-Очир, Ш.Сайхансамбуу нар аж ахуйн нэгжүүдийн тоо улам бүр өсч байгаа энэ үед цаашид энэ хуульд дахин дахин өөрчлөлт оруулахгүйн үүднээс нэмэгдсэн өртгийн албан татвар төлөх босгын хэмжээг хэлэлцүүлгийн үед нэмэгдүүлэх хэрэгтэй гэсэн саналыг гаргасан болно.

Жижиг дунд бизнес эрхлэгчдийг татварын бодлогоор урамшуулах, татварын зарим хуулиудын хэрэгжилтийг сайжруулах, хууль зөрчигчдөд хүлээлгэх хариуцлагыг дээшлүүлэх шаардлагуудын үүднээс дээрх хуулийн төслүүдийг чуулганы нэгдсэн хуралдаанд оруулан хэлэлцүүлэх нь зүйтэй гэж Байнгын хорооны хуралдаанд оролцсон гишүүдийн олонхи үзсэн болно.

Нэмэгдсэн өртгийн албан татварын тухай хуульд нэмэлт, өөрчлөлт оруулах тухай, Аж ахуйн нэгжийн орлогын албан татварын тухай хуульд нэмэлт оруулах тухай, Татварын ерөнхий хуульд нэмэлт, өөрчлөлт оруулах тухай, Орлогыг тухай бүр тодорхойлох боломжгүй ажил, үйлчилгээ эрхэлсний орлогын албан татварын хуулийн шинэчилсэн найруулгын төсөл, Банк, эрх бүхий этгээдийн мөнгөн хадгаламж, төлбөр тооцоо, зээлийн үйл ажиллагааны тухай хуульд нэмэлт оруулах тухай, Банкны тухай хуульд нэмэлт оруулах тухай, Улсын бүртгэлийн ерөнхий хуульд нэмэлт оруулах тухай, Хуулийн этгээдийн улсын бүртгэлийн тухай хуульд нэмэлт оруулах тухай хуулийн хуулийн төслийн хэлэлцэх эсэх тухай асуудлаар тус Байнгын хорооноос гаргасан санал дүгнэлтийг хэлэлцэн шийдвэрлэж өгнө үү.

Анхаарал тавьсанд баярлалаа.

**Д.Дэмбэрэл:**-Д.Дамба-Очир гишүүнд баярлалаа.

Хууль санаачлагчийн илтгэл, Байнгын хорооны санал, дүгнэлтээс асуух асуулт байна уу. Алга байна. За Р.Буд гишүүн асуулт тавих гээд байгаа юм уу. За асуучих.

**Р.Буд:**-Надад нэг асуулт байна. Энэ их чухал асуудлыг хөндөж байна. Жижиг дунд үйлдвэрлэлийг хөгжүүлэхэд татварын дарамтаас чөлөөлөх, жижиг, дунд үйлдвэрлэл эрхлэгчдийг дэмжих асуудал их чухал байгаа юм. Тэгэхээр Улсын Их Хурлын нэр бүхий гишүүдээс бас хуулийн төсөл өргөн барьсан юм байна. Тэгэхээр энэ 2-ыг хамтруулж хэлэлцэх гэж байна уу, тус тусд нь хэлэлцэх гэж байна уу? нэгдүгээр асуулт нэг ийм.

Хэрвээ тус тусд нь хэлэлцэнэ гэвэл сая Засгийн газраас өргөн барьсан төсөл дээр бол би юу гэж үзэх гэж байна гэхээр 50 сая биш 100 сая хүртэл чөлөөлмөөр байгаа юм.

Жижиг, дунд үйлдвэрлэлийн эрхлэгчдийн улсын зөвлөгөөнийг Монгол Улсын Ерөнхий сайдын ивээл дор сая зохион байгуулсан. Тэгээд энэ зөвлөгөөнд оролцож байсан улсуудтай уулзаж байхад татварын дарамт их байна. Тийм учраас нэг хэсэг бид нарыг татвараас чөлөөлж өгөөч гэх асуудлыг их ярьсан. За тэр уулзалтан дээр оролцсон манай Засгийн газрын тэргүүн Монгол ардын намын дарга С.Батболд ч гэсэн энэ чиглэлээр чөлөөлөлт үзүүлнэ. Энэ их зүйтэй арга хэмжээ гэдгийг хэлж байсан тийм учраас энийг ер нь 100 сая төгрөгнөөс доош татвар авахгүйгээр чөлөөлөлт хийж өгвөл болох уу? Эсвэл энэ хуулийн төслийг хамтруулж хэлэлцэх боломж байна уу гэсэн ийм асуулт байна. Баярлалаа.

**Д.Дэмбэрэл:**-За Байнгын хороо хариулъя даа. Д.Дамба-Очир.

**Д.Дамба-Очир:**-Байнгын хороон дээр энэ асуудал яригдсан. Гишүүдийн нэр бүхий гишүүдийн өргөн барьсан хууль дээрээс нь Засгийн газраас оруулж ирж байгаа хуулиудыг хамтатгаад хэлэлцье гэж тохирсон байгаа Байнгын хороон дээр.

Ер нь 50 сая, 100 сая төгрөгний хоорондох босгоны зөрүү бол НӨТ-ын татвараар бол тэрбум 400 гаран сая төгрөгний зөрүү гарч байгаа татвараар орж ирж байгаа. Тийм учраас байн байн хэлэлцээд энэ татварыг хөдөлгөөд байхгүйн тулд үндсэндээ 10 сая төгрөгийн НӨТ-ын татвар гэдэг маань 1998 оноос хэрэгжиж байгаа юм билээ. Тэгэхээр өнөөдрийг хүртэл босгын асуудал бол НӨТ-ын асуудал нэг удаа яригдаагүй юм билээ.

Тэгэхээр байн байн энийгээ хэлэлцээд байхгүйн тулд өнөөдрийн эдийн засаг эрчимтэй өсөж байгаа үед бол нэг мөсөн 100 байвал яасан юм бэ гэдэг бол Байнгын хороон дээр яригдсан. Гишүүд нь энийг шийдээд явах боломжтой байгаа юм.

**Д.Дэмбэрэл:**-За баярлалаа. Гишүүд асуулт асууж, хариулт авлаа. Үг хэлэх гишүүн байна уу? За алга байна. Хэлэлцэх эсэх асуудлаар санал хураая. Тэгээд завсарлъя.

Санал хураалтыг 15 цагаас эхлээд явуулъя. Наана нь Байнгын хороод нэг жижиг хэлэлцэх асуудал байвал хэлэлцчихээрэй. Баярлалаа. Завсарлага.

***Үдээс өмнөх хуралдаан 13 цаг 10 минутад завсарлав.***

**Н.Энхболд:**-Засгийн газраас өргөн мэдүүлсэн нэмэгдсэн өртгийн албан татварын тухай болон холбогдох бусад хуульд нэмэлт, өөрчлөлт оруулах тухай хуулиудын төслүүдийг хэлэлцэх эсэх асуудлаар ярилцаад хууль санаачлагчийн илтгэл, Байнгын хорооны санал дүгнэлт танилцуулсан. Тэдгээртэй холбогдуулж гишүүд асуусан, хариултаа авсан, үг хэлж дууссан одоо санал хураах ёстой. Гишүүдийг байраа эзэлж санал хураалтанд оролцохыг хүсч байна. Байнгын хорооны саналаар нэмэгдсэн, өртгийн албан татварын тухай хуульд нэмэлт, өөрчлөлт оруулах тухай болон холбогдох бусад хуульд нэмэлт, өөрчлөлт оруулах тухай хуулийн төслүүдийг хэлэлцэх нь зүйтэй гэж гаргасан саналыг дэмжиж санал хураалт явуулъя. Гишүүд саналаа өг. Санал хураалт явж байна шүү гишүүд ээ. Байнгын хорооны саналыг дэмжсэн санал хураалт явуулъя.

39 гишүүн санал хураалтанд оролцож 24 зөвшөөрч 61.5 хувиар санал дэмжигдлээ.

Ингээд нэмэгдсэн өртгийн албан татварын тухай хууль болон холбогдох бусад хуульд нэмэлт, өөрчлөлт оруулах тухай хуулиудын төслүүдийн анхны хэлэлцүүлэгт бэлтгүүлэхээр Байнгын хороонд шилжүүллээ.

За дараагийн хэлэлцэх асуудалд оръё.

Улсын Их Хурлын гишүүн П.Алтангэрэл нараас өргөн мэдүүлсэн нэмэгдсэн өртгийн албан татварын тухай хуульд өөрчлөлт оруулах тухай хуулийн төсөл.

Хууль санаачлагчийн илтгэлийг Я.Батсуурь гишүүн танилцуулна. Я.Батсуурь гишүүн хаачив. Мөнхбаатараа яваад Батсуурь гишүүнийг дуудаад ир.

Хууль санаачлагч нь бол Ц.Сэдваанчиг, Я.Батсуурь хэн гурав л байгаа юм л даа. Энэ чинь хууль санаачлагч нь. Санаачилсан 3 гишүүн л байгаа шүү дээ. Ажлын хэсгийнхэнийг нь юу ч гэсэн оруулчих.

Энэ хууль санаачлагдаас нь хүн байхгүй байна. Иртэл нь түр хойшлуулаад дараагийн асуудалд орж байя. Ирэхээр нь үргэлжлүүлье.

Дараагийн асуудал.

***Хөгжлийн бодлого, төлөвлөлтийн тухай хуулийн төсөл /Засгийн газраас өргөн мэдүүлсэн/.***

Хууль санаачлагчийн илтгэлийг Д.Хаянхярваа сайд танилцуулна.

Улсын Их Хурлын дэд дарга, эрхэм гишүүд ээ, Монгол Улсын эдийн засаг, нийгмийн хөгжлийн бодлогын нэгдмэл байдлыг хангах, эдийн засгийн гадаад, дотоод хүчин зүйлийн өөрчлөлтийг тухай бүр судлан хөгжлийн бодлогод тусган хэрэгжүүлэх төв болон орон нутгийн хөгжил салбарын хөгжлийн төлөвлөлтийг бүс нутгийн хөгжлийн бодлоготой уялдуулах, эдийн засгийн төлөвлөлтийг сайжруулахтай холбоотой харилцааг зохицуулах зорилгоор хөгжлийн бодлого, төлөвлөлтийн тухай хуулийн төслийг боловсруулаад байна. Хөгжлийн бодлого, төлөвлөлтийн хуулийг батлан гаргаснаараа дараах үр дүнд хүрнэ гэж үзэж байна.

Монгол Улсын эдийн засгийн бодит нөөц хүчин чадал, судалгаа, шинжилгээнд тулгуурласан урт хугацааны төсөөлөл, дунд хугацааны эдийн засгийн бодлогыг боловсруулан хэрэгжүүлэх боломж бүрдэнэ. Хөгжлийн үе шат бүрд тэргүүлэх чиглэлийг тодорхойлж түүнд хөрөнгө санхүү, зээл тусламж ажиллах хүч, материалын нөөцийг үр ашигтай чиглүүлэх боломж бүрдэнэ. Хөгжлийн бодлого, төлөвлөлт болон төсөв, боловсруулалтын чиг үүрэг зааглагдаж төрийн байгууллагын тогтолцоо боловсронгуй болно. Үндэсний хэмжээний болон бүс, аймаг, нийслэл, сум дүүргийн хөгжлийн бодлого, төлөвлөлтийн баримт бичгүүдийн хоорондын уялдааг хангаж бодлогын цогц байдал бүрдэж хэрэгжилт үр өгөөжийг үнэлэх, тайлагнах, хяналт шинжилгээ хийх тогтолцоог бий болно. Үндсэн чиглэл хөрөнгө оруулалт, төлөвлөлт нь мэргэжлийн чиг хандлагатай болж Монгол Улсын эдийн засаг нийгмийн хөгжлийн урт, дунд, богино хугацааны бодлогын залгамж чанар хоорондын уялдаа тасралтгүй байдлыг хангах юм. Хөгжлийн бодлого төлөвлөлтийн тухай хуулийн төсөл нь 7 бүлэг 28 зүйлтэй бөгөөд Монгол Улсын эдийн засаг нийгмийн хөгжлийн хэтийн төсөөлөл, хөгжлийн бодлого төлөвлөлтийн баримт бичиг боловсруулах батлах хэрэгжүүлэх үйл ажиллагааг зохион байгуулахтай холбогдож үүсэх харилцааг зохицуулна. Хуулийн төслийг баталснаар хөгжлийн бодлого, төлөвлөлтийн уялдаа холбоог сайжирч Монгол Улс урт, дунд, богино хугацаанд хэрхэн яаж хөгжих бодлого тодорхой болох юм. Эрхэм гишүүд ээ хуулийн төслийг Улсын Их Хурлын нэгдсэн чуулганд оруулах асуудлыг хэлэлцэн шийдвэрлэж өгөхийг хүсье.

Анхаарал тавьсанд баярлалаа.

**Н.Энхболд:**-Ажлын хэсгийн гишүүд Үндэсний хөгжил, шинэтгэлийн хорооны дарга Ч.Хашчулуун, Үндэсний хөгжил, шинэтгэлийн хорооны орлогч дарга Л.Зориг мөн хорооны Салбарын хөгжил, хөрөнгө оруулалтын нэгдсэн бодлогын газрын дарга Б.Ганбаатар, мөн хорооны Төрийн захиргааны удирдлагын газрын дарга Р.Жадамбаа ийм улсууд оролцож байна. Байнгын хорооны санал, дүгнэлт сонсъё. Эдийн засгийн байнгын хорооны санал, дүгнэлт Ц.Баярсайхан гишүүнийг урьж байна.

Улсын Их Хурлын дэд дарга эрхэм гишүүд ээ,

Хөгжлийн бодлого, төлөвлөлтийн тухай хуулийн төсөл болон Монгол Улсын Засгийн газрын тухай хуульд нэмэлт, өөрчлөлт оруулах тухай, Засгийн газрын бүтцийн тухай хуульд нэмэлт оруулах тухай, Засгийн бүрэлдэхүүний тухай хуульд өөрчлөлт оруулах тухай Концепцийн тухай хуульд өөрчлөлт оруулах тухай, Төсвийн тухай хуульд нэмэлт, өөрчлөлт оруулах тухай хуулийн төслүүд, тогтоолын хавсралтад нэмэлт, өөрчлөлт оруулах тухай Улсын Их Хурлын тогтоолын төслийг Засгийн газраас 2012 оны 05 сарын 11-ний өдөр Улсын Их Хуралд өргөн мэдүүлсэн билээ. Монгол Улсын Эдийн засгийн хөгжлийг түргэтгэх, тогтвортой хөгжлийг хангах зорилгоор нөөц бололцоог хөгжлийн бодлого, төлөвлөлтийн баримт бичигт тодорхойлсон тэргүүлэх салбаруудад зохистой хувиарлах тогтвортой хэрэгжүүлэх хөгжлийн бодлого, төлөвлөлтийн тасралтгүй харилцан уялдаатай нэгдмэл, цогц байх зарчмыг хангах, хөгжлийн төсөл хөтөлбөрүүдийн харилцан уялдааг хангах, санхүү, эдийн засгийн өсөлт, тооцоо, үр өгөөжийн хяналт, шинжилгээ, үнэлгээ хийх тогтолцоог бий болгох шаардлага тавигдаж байна.

Хөгжлийн бодлого, төлөвлөлтийн хуулийг батлан гаргаснаар дээрх дурдсан шаардлага бүрэн хангагдана гэж үзэж байна. Хөгжлийн бодлого, төлөвлөлтийн тухай хуулийн төсөл болон холбогдох бусад хууль, тогтоолын төслүүдийг хэлэлцэх эсэх асуудлыг Эдийн засгийн байнгын хороо 2012 оны 05 сарын 15-ны өдрийн хуралдаанаар хэлэлцээд хуралдаанд орсон гишүүдийн олонхийн саналаар Улсын Их Хурлын нэгдсэн хуралдаанд оруулж хэлэлцүүлэх нь зүйтэй гэж үзлээ.

Эрхэм гишүүд ээ хөгжлийн бодлого, төлөвлөлтийн тухай хуулийн төсөл болон Монгол Улсын Засгийн газрын тухай хуульд нэмэлт, өөрчлөлт оруулах тухай, Засгийн газрын бүтцийн тухай хуульд нэмэлт оруулах тухай, Засгийн газрын бүрэлдэхүүний тухай хуульд өөрчлөлт оруулах тухай, Концефцийн тухай хуульд өөрчлөлт оруулах, Төсвийн тухай хуульд нэмэлт, өөрчлөлт оруулах тухай хуулийн төслүүд тогтоолын хавсралтанд нэмэлт, өөрчлөлт оруулах тухай Улсын Их Хурлын тогтоолын төслийн хэлэлцэх эсэх асуудлаар Эдийн засгийн байнгын хорооноос гаргасан санал, дүгнэлтийг хэлэлцэн шийдвэрлэж өгөхийг хүсье.

Анхаарал тавьсанд баярлалаа.

**Н.Энхболд:**-Ц.Баярсайхан гишүүнд баярлалаа. Хууль санаачлагчийн илтгэл, Эдийн засгийн байнгын хорооны санал, дүгнэлттэй холбогдуулж асуух гишүүд байвал нэрээ өгье.

Э.Бат-Үүл, Батбаяр, Р.Раш, Ц.Мөнх-Оргил гишүүдээр жагсаалтыг хаалаа. За Э.Бат-Үүл гишүүн.

**Э.Бат-Үүл:**-Хоёр асуулт байна. Энэ хөгжлийн бодлого, төлөвлөлтийн хууль батлагдсанаар одоо Улсын Их Хурлаас гараад байгаа ер нь хөгжлийн стратегийн чиг хандлагыг тогтоох гэсэн 2 том баримт бичиг байгаа юм. Уг нь хоорондоо нилээд зөрсөн баримт бичиг л дээ.

 Нэг нь бол нөгөө үндэсний хөгжлийн цогц бодлого байгаа юм. Нөгөөдөх нь болохоор шинэ бүтээн байгуулалт хөтөлбөр байгаа юм. Би Хашчулуун даргаас тодорхой хариулт авмаар байна. Энэ их ноцтой асуудал яригдаад байгаа юм. Тэгэхдээ би нэг зүйлийг одоо энэ хөгжлийн бодлого, төлөвлөлтийн асуудал орсноор бид нар энэ саяны хоёр том баримт бичгийн талаар эргэж үзэх шаардлага гарах уу үгүй юу. Их Хурал шинэ хуралтай нийцүүлээд тийм шаардлага гарах уу, үгүй юу, нэгдүгээр асуудал.

Энэ бусад улсын хөгжлийн туршлагыг судлах чиглэлээр манайх үнэхээр тааруу юм билээ. Энэ чиглэлээр нэн ялангуяа төрийн бодлогод энэ чиглэлээр тусгахдаа тааруу юм билээ. Хятад бол энэ чиглэлээр мундаг юм байна гэж ойлгогдсон. Хятад бол үнэхээр бусдын хөгжлийг бол уйгагүй судалдаг. Бүр том том инстетутуудтай. Хөгжсөн орнуудыг ч гэсэн маш их судалдаг. Энэ их судалгаагаа Төрийн бодлогод нилээд өндөр түвшинд авч ярилцдаг. Тэгээд нилээн тийм долоо хэмжиж нэг огтолсон шийд гаргадаг ийм хандлага байна л даа. Өөрөөр хэлбэл бусдын туршлага бол бас нийтлэг шинжтэй зүйлүүд байдаг гэдгийг их анхаардаг. Манайд бол тийм биш байгаа юм.

 Гуравдахь асуудал нь бол та нар ийм зүйлийг яаж зогсооё гэж бодож байгаа юм бэ? Их Хурал дээр бол гишүүдийн сайн дурын уран сайхан бол хэмжээ хязгааргүй болсон шүү дээ. Одоо зүгээр нэг гишүүний санаачилгаар төрийн бодлогод бол жанжин шугам бол хугарч, нугардаг болсон байгаа. Явж байсан бодлого тас өөр тийшээ явах гэх мэт. Өөр уламжилж ирж байсан бодлого ч хүртэл өртөгддөг байдалд ороод байгаа шүү дээ. Тэгэхээр энэ хөгжлийн бодлогын хуулийг бид баталснаар энэ сайн дурын уран сайханд хир хязгаарлалт тавьж чадах вэ? Ийм гурван асуулт байна.

**Н.Энхболд:**-За Ч.Хашчулуун дарга хариулъя.

**Ч.Хашчулуун:**-За Э.Бат-Үүл гишүүний асуултад хариулъя. Тэгэхээр бол хөгжлийн бодлого, төлөвлөлтийн хуулийн төслийн хүрээнд 2 ийм, 2 өөр үе шаттай зүйл байгаа юм.

1. Урт хугацааны үзэл баримтлал. Энэ бол үндсэндээ 10 жилийн хугацаатай.

За энэ бол манай өнөөгийн үндэсний хөгжлийн цогц бодлого бол яг таарч байгаа юм. Ер нь бол 2021 онд бол дараагийн үндэсний хөгжлийн цогц бодлогыг бол одоо баримтлах бас батлах ёстой болно. Энэ цогц бодлогыг буюу урт хугацааны үзэл баримтлалыг хэрэгжүүлэх хамгийн гол арга хэрэгсэл бол энэ дунд хугацааны төлөвлөгөө байгаа юм. Дунд хугацааны төлөвлөгөөний дотор бол 5 жилийнх, 4-5 жилийн том хөтөлбөрүүд орж байгаа. Яг одоогийн байдлаар бүтээн байгуулалтын хөтөлбөрийн хувьд гэвэл 2012 оноос 2016 оны тэргүүлэх чиглэлийн бодлогын төсөл бол гаргаад бид нар Их Хуралд өргөн барьчихсан байгаа. Энэ дотор бол шинэ бүтээн байгуулалт хөтөлбөр орчихсон байгаа. Шинэ бүтээн байгуулалт бол өөрөөр хэлбэл манай тэргүүлэх чиглэлүүдийн нэг хэмээн үзэж байгаа. Үүнийг бол цаашдаа хэрэгжүүлэх ёстой. Тэгэхдээ бол эдийн засагт дэд бүтэц, барилга хот байгуулалтын чиглэлээс гадна өөр бас одоо Монгол Улсын тэргүүлэх чиглэлүүд байгаа учраас бол дунд хугацааны тэргүүлэх чиглэл маань шинэ бүтээн байгуулалт хөтөлбөрөөс бол арай өргөн.Тиймээс бол одоогийн байдлаар бол шинэ бүтээн байгуулалт хөтөлбөр бөгөөд цогц бодлого бол аль аль нь хуулийн төсөлд ороод энд бол онцгой өөрчлөлт оруулах шаардлагагүй гэж бодож байгаа юм.

Хоёрдугаарт нь бол БНХАУ болон бусад орнуудын туршлагыг бол бид нар судалсан байгаа. Засгийн газраар хуулийн төслийг оруулахдаа жишээ нь ямар ямар улсуудад бол хөгжлийн бодлого, төлөвлөлтийн тогтолцоо ямар байна. Жишээлбэл Монгол Улсад бол ямар байна. Мөн өндөр хөгжилтэй гэж ярьж байгаа орнууд бол өөрийнхөө хөгжлийн гараан дээрээ ямар бүтэцтэй байсан. Ямар зохион байгуулалттай байсан гэсэн тийм тодорхой баримт материалуудыг бүгдийг нь судалж үзсэн байгаа. За энэ талаар бол тухайлбал бидний одоо үздэг Зүүн Азийн орнууд бүгдээрээ мөн одоо өндөр хөгжилтэй орнуудаас Герман, Итали, Нидерланд бүгд одоо ийм байгууллагатай ийм бүтэцтэй байна гэдэг нь тодорхой байна. Мөн өндөр хөгжилтэй орнууд биш шилжиж байгаа орнууд манай хөрш орнуудаас гэхэд чинь ОХУ, Казакстан, Унгер, Польш, Латви, Литви, Тайвань, Малайз, Индонез, Вьетнам бүгд ийм бүтэцтэй хөгжиж байна. Тийм учраас Монгол Улсын хувьд бол ийм өөрийн тогтолцоо байх нь бол зайлшгүй хэрэгтэй байгаа юм.

За бусдын туршлага судлах талаасаа гэвэл Дэлхийн банк, Азийн хөгжлийн банк бусад байгууллагын шугамаар зарим ажлуудыг хийсэн. Ер нь бол энэ талаар хамгийн тод жишээ бол манайд БНХАУ бол байгаа. Манай хорооны зүгээс гэвэл Унгер, Энэтхэг, Польш, Солонгос улсуудтай санамж бичгээ байгуулаад энэ туршлагыг нь газар дээр нь очиж бол судалсан. Одоо энэ зах зээлийн эдийн засагтай орон гэвэл Энэтхэгийн төлөвлөлтийн тогтолцоо байна. Польшийнхийг нилээд сайн үзсэн байгаа. Солонгосынх бол манайхтай их тогтолцоо бол байгаа юм гэж хэлэх гэсэн юм. Ер нь бол энэ талаар сүүлийн үед бол Дэлхийн банк, Олон улсын валютын сангийн байр суурь нь бол их өөрчлөгдсөн. Хуучин бол хөгжлийн бодлого хөгжиж байгаа орнуудад хэрэггүй. Бид нар бүх юмыг зааж өгнө гэдэг байснаасаа эрс татгалзаад улс бүрийн хөгжлийн бодлого, төлөвлөлтийг нь их дэмждэг болсон байна. Тэрийгээ бол Дэлхийн банк Улсын төрийн санхүүгийн төлөвлөлт гэж тийм байдлаар нэрлээд нийтлэг байдлаар дэмждэг болсон.

Гуравдах асуултад хариулахад бол Улсын Их Хурал дээр гишүүдийн санаачлагаар бодлогод өөрчлөлт орох ийм асуудал бол байна. Тэгэхээр бол ер нь хамгийн гол нь хуульд зааснаар ямар өөрчлөлт орох вэ гэхээр Монгол Улсын хөгжлийн бодлого энэ тэргүүлэх дунд хугацааны бодлогыг Их Хурлаар батална. Энэ үедээ бол гишүүдээс мөн одоо байгууллагуудаас санал бол бүгдээрээ тусна. Нэгэнт одоо сонгосон, баталсан хөгжлийн бодлогоо үндэслээд энэнийхээ дагуу санхүүжилтээ тодорхой хэмжээний зохицуулалтаа хийгээд харьцангуй тууштай, тогтвортой мөн их хариуцлагатай үүнийг ээ үе үеэр нь хэрэгжүүлнэ л гэсэн үг. Тийм учраас гэнт одоо 2, 3 жил явж байгаад нэмэлт, өөрчлөлт бол оруулж болно. Гэхдээ харьцангуй процессийн хувьд илүү тодорхой болж байгаа учраас энэ тал дээрээ бол илүү одоо ойлгомжтой тал талдаа хариуцлагатай ийм механизм үүсэх болов уу гэж бодож байна. Баярлалаа.

**Н.Энхболд:**-За Э.Бат-Үүл гишүүн. Өнөөдөр С.Эрдэнэ гишүүний урилгаар Техникийн Их сургуулийн оюутнууд Их Хурлын үйл ажиллагаа ордонтой танилцаж байгаа юм байна. Та бүхэнд Их Хурлын гишүүдийн нэрийн өмнөөс сурлагын өндөр амжилт хүсье.

 **Э.Бат-Үүл:**-Би сүүлийн хариултыг сонсоод асуух хэрэгтэй болоод байна л даа. Ер нь үндэсний хөгжлийн цогц бодлого дотор нэг алдаа байдаг гэж хувьдаа боддог. Тэр нь юу вэ гэхээр Африк, Латин Америкийн орнуудад хийгдсэн алдаа тэр нь юу вэ гэхээр Шинжлэх ухаан үйлвдэржүүлэлтийг хөрөнгө оруулах замаар хөгжинө том том үйлдвэрийн төвүүдийг Төмөр замаар холбох замаар хөгжилд хүрнэ гэсэн ийм бодлого бариад энэ нь бүгд дампуурсан яагаад вэ гэхээр хүн өөрөө тэр иргэд тэр хүний капитал нь тэр түвшинд хүрээгүй байхад тэрнээс ахадсан том зүйл тавиад зураг зураад тэрэндээ хөрөнгө оруулаад тэгээд баларсан. Нөгөө баялгийн орлого байхгүй болонгуут ажиллуулж чадахгүй үйлдвэр, ажиллуулж чадахгүй дэд бүтэцтэй, ажиллуулж чадахгүй шинжлэх ухааны байгууллагатай болж ингээд бүр хамаг мөнгөө тийш нь түгжчихсэн. Тэгэхээр үндэсний хөгжлийн цогц бодлого манайхыг яг энэ хандлага руу түлхсэн ийм баримт бичиг байсан л даа.

**Н.Энхболд:**-За Ч.Хашчулуун.

**Ч.Хашчулуун:**-За тэгэхээр Э.Бат-Үүл гишүүний асуусан асуултад хариулъя. Ер нь бол өөрийнхөө нөөц бололцооноос хэтэрсэн их хэмжээний хөрөнгө оруулалт хийж тэр нь ялангуяа одоо тийм бүтээлч биш салбаруудад бол их хөрөнгө оруулалт хийхэд асуудал үүсдэг тийм маягаар би ойлголоо. Тэгэхээр бол яахын аргагүй ийм асуудал бол байдаг. Ялангуяа байгалийн нөөцтэй гэнэт байгалийн нөөцөө олсон орнуудын хувьд бол ийм асуудал бол их гарч ирж байна. Тухайлбал саяхан Дубай улс гэхэд чинь л үндсэндээ эдийн засгийн хувьд дампуурсан одоо 2009 онд дампуурлаа зарлаад учир нь өөрийн нөөц хийгээс олдог хий газрын тосноос олдог орлогоос давсан их хэмжээний хөрөнгө оруулалт хийгээд дараа нь 2009 онд хүнд байдалд орж бусад дараагийн улсууд түүнийг хямралаас гаргаж байсан түүх бол байна. Ийм учраас бол энэ одоогийн хөгжлийн бодлого төлөвлөлтийн төсөвт бол аливаа хөгжлийн бодлого хөрөнгө оруулалтыг бол өөрийнхөө нөөц бололцоотой маш хатуу суурилсан байх ёстой. Үүнээс хэтэрсэн байх ёсгүй. Ийм учраас эрдэм шинжилгээ судалгааны их том сайн үндэслэлтэй, тоотой ийм байхаар бол төлөгдсөн байгаа юм. Тийм учраас бол энэ хууль гарснаар бол одоо боломжоосоо хэтэрсэн эсвэл үр ашиггүй ийм хөрөнгө оруулалт хийгдэх нь багасах ёстой гэж үзэж байна.

**Н.Энхболд:**-За Ц.Батбаяр гишүүн асуултаа асууя.

**Ц.Батбаяр:**-За баярлалаа хоёр юм байна.

Нэгдүгээрт нь энэ үндэсний хөгжлийн хууль хэрэгжсэнээр бусд яамдуудын уялдаа холбоог зангидах тал дээр ямархуу ажлууд зохион байгуулагдаж байгаа вэ? Хэр үр дүнтэй болно гэдэг бол. Өнөөдөр бол хэн нэгэн сайд өөрийнхөө тааллаар асуудлаа ярьдаг болчихоод байгаа шүү дээ. Энэ дээр бол манай Үндэсний шинэтгэлийн хороо эрх хэмжээ, яамны түвшинд очих тийм эрх зүйн орчинг бүрдүүлсэн юмнууд энэ хуулийн заалтанд оруулж болохгүй байсан юм уу?

Хоёрдугаар асуудал энэ нийслэл орон нутгийн хөгжлүүдийн төлөвлөлттэй ямар уялдаа холбоотой тэдгээрийг яаж хөгжүүлэх чиглэлээр тэдгээрийн эрх үүрэг хэмжээг нь тодорхойлсон зүйлүүд байгаа вэ?

**Н.Энхболд:**-За Ч.Хашчулуун дарга хариулъя.

**Ч.Хашчулуун:**-За Ц.Батбаяр гишүүний асуултад хариулъя. Тэгэхээр бол энэ хууль хэрэгжсэнээр бол одоогийн байгаа тогтолцооноос шинээр үүсгэх юм юу гэхээр юуны өмнө тэргүүлэх чиглэл буюу дунд хугацааны одоо хэрэгжилтийн гол баримт бичиг Монгол Улсын хөгжлийн бодлого гэж хэлж болно. Үүнийгээ үндэслээд яамдын одоо агентлагууд бүгдээрээ хэрэгжүүлэх тал талаасаа идэвхитэй ажиллах мөн тодорхой хэмжээгээр хамтын ажиллагааны хүрээг зохицуулах ийм заалтууд бол орсон байгаа. Одоогийн байдлаар бол ямар байна вэ гэхээр нэг том төслийг бол хэрэгжүүлэх хүсэл байгаа боловч эхлээд нэг яамдын хүрээнд тэрийгээ хийх юм бол нөгөө бусад яамд нь тэрийгээ дэмждэггүй ч юм уу тийм байдал бол үүсээд байгаа юм. Тийм учраас Засгийн газар, Их Хурлаас нэн тэргүүний төсөл гэж үзсэн бол энэ төслүүдээ албан ёсоор батлаад Монгол Улсын хөгжлийн бодлогод орсон гэдгээ зарлаад энийг бол дахин хүн бүрт тайлбарлаж одоо дэмжлэгийг нь авах биш Засгийн газар бүрэн боломж мөнгөөрөө хэрэгжүүлнэ гэсэн үг. Энэ бол асар хүчтэй хэрэгжүүлэлтийн механизм бол үүснэ. Энэ бол урьд өмнө зохицуулалтанд зарцуулж байсан цаг хугацаа, зардлыг маш ихээр хэмнэнэ. Мэдээж бол төлөвлөгөөгөө боловсруулахдаа хариуцлагатай, бодлоготой, тооцоотой гаргаж таарна. Одоогийн зохицуулалтаас илүү их үр өгөөжтэй байхаар бол үзэж байгаа юм.

Яг одоогийн байдлаар эрх хэмжээ, статус байна уу гэвэл яг одоогийн хуулиар бол байхгүй хуулийн төсөлд орсон байгаа. Нэгдсэн жишээлбэл Өмнөговийн ч юмуу баруун бүсийн ч юмуу ийм нэгдсэн том төлөвлөлт хийе гэвэл энэ дээр зөвхөн одоо байгууллагуудын хооронд зохицуулалт хийхэд бол асар их хэмжээний цаг хугацаа бол алдагдаж байгаа тийм учраас бол тэр дээр бол хуулийн төсөл дээр бол механизм порцедур нь тодорхой байгаа зохицуулалтын арга нь их тодорхой байгаа. гэж бодож байна. Хоёрдугаарт нь бол энэ хуулийг боловсруулахдаа нийслэл орон нутгийн өөрөө удирдах ёстой одоо уялдуулна гэж заасан байгаа зарчим нь бол. Тэгэхээр орон нутаг аймаг өөрийн гэсэн хөгжлийн бодлого, төлөвлөлтийг өөрийнхөө хүрээнд өөрөө хийнэ. Тэгээд энийгээ хийхдээ энийгээ улсын том бодлоготой уялдуулах тийм порцедур байгаа тэгэхээр угаасаа одоо тухайлбал аймгийн хэмжээнд хэрэгжүүлж байгаа бодлого хэрэгжилтийг бол харин ч эсрэгээр сайжруулах хүний нөөцийг нь бэлдэх. Тэрийг улсын бодлоготой хатуу уялдуулах боломж бол үүснэ. Тухайлбал за би нийслэл хотын хувьд жишээ авч үзье. Нийслэл хотын хүрээнд хамгийн том төсөл бол метро одоо сүүлийн жилүүдэд бол яригдаж байгаа. Ирээдүйн төслүүдээс. Метро гэдэг төсөл бол 3-4 удаа яам оролцож нилээн олон агентлагууд ажиллаж нийслэл хотоос бол бүх албан газар агентлагууд нь оролцох ийм төсөл л дөө. Хэрвээ энийг одоогийн байдлаар ингээд онцгой зохицуулалтгүйгээр хийх юм бол энэ дээр цаг хугацаа алдах ч юмуу бэлтгэл ажил дээр бол асар удаан явах магадлал бий. Тэрний оронд бол нэгдсэн бодлогоор одоо авч үзэх юм бол энийг хэрэгжүүлэх талаасаа аймаг орон нутагт ч гэсэн их одоо хэрэгтэй. Төв Засгийн газрын хэмжээнд ч гэсэн энийг хэрэгжүүлэх тал дээр бол зохицуулалт талаасаа бол цаг хугацаа хэмнэгдэнэ. Энэ нь эдийн засаг өөрөө үр өгөөжтэй байх эдийн засгийн өсөлт өндөр байх зарчим бүрэлдэнэ. Хөгжлийн бодлогод нэгдсэн томоохон төслүүдийн жагсаалтыг Засгийн газар, Их Хурал өөрөө батална. Энийгээ боловсруулахдаа бүх яамдууд бүх агентлагууд орон нутаг хамтран боловсруулна. За баярлалаа.

**Р.Раш:**-За энэ туйлын чухал асуудал орж ирж байна гэж үзэж байна одоо бол бүсчилсэн хөгжлийн үзэл баримтлал, Монгол төрийн цогц бодлого тэгээд 4 жилийн Засгийн газрын мөрийн хөтөлбөр нэг жилийн төсөв хоорондоо бол тун уялдаа холбоо ядмаг ийм л одоо яваа л даа. Ер нь энэ улсыг хөгжүүлэх төлөвлөлт энэ юм цаг хугацааны хувьд бид бол Их Хурлын сонгуулийн 4 жилээр л одоо ингээд хийчихээд явж байгаа шүү дээ. Энүүн дээр дүн шинжилгээ хийж байгаа зүйл байна уу? Ер нь 5 жил баримжаагаар болоод тэгээд Улсын Эдийн засгийн хямралын шинж тэмдгүүд илэрдэг гэж ярьдаг. Энэ бол шинжлэх ухаан. Энэ талаас нь хэр бодож болгоосон зүйл байна уу. Бид энэ маягаараа л яваад байхуу гэдэг ийм зүйл. Цаг хугацааны хувьд тэр хүчин зүйлийг харж үзэж байгаа юм байна уу гэж.

Хоёрдугаарт нь тэргүүлэх чиглэл гэж одоо чухал зүйлийг тэмдэглэж хэллээ. Тэгээд энэ тэргүүлэх чиглэлээ гэдгийг яаж тодорхойлох вэ гэдэг тэр хүчин зүйлүүд үзүүлэлтүүд ийм байх одоо учиртай. Өнөөдөр бол уул уурхай гээд л хуйларцгааж л байна. Энийг нилээд бодож тунгаах ийм л хэрэгтэй л байгаа л даа. Энэ талаар бодож санаж байгаа хуулийн төслийг боловсруулах явцад харж үзсэн зүйл хэр зэрэг байна вэ?

**Н.Энхболд:**-За Ч.Хашчулуун дарга хариулъя. Асуулт болсон уу?

**Ч.Хашчулуун:**-За Р.Раш гишүүний асуултад хариулъя. Тэгэхээр хуулийн төсөлд бол дунд хугацааны төлөвлөлтийг 5 жилээр хийнэ гэж заасан байгаа. Энэ бол Энэтхэг бусад улсуудын туршлагыг ашиглаж байгаа гэж хэлж болно. Тэгэхээр бол энэ хугацааны хувьд гэвэл өнөөгийн эдийн засгийн байдалтай санхүүгийн дэлхийн зах зээлийн байдалтай харьцуулахад бол бас их боломжийн хугацаа байгаа гэж бодож байгаа. Тэр нь бол сүүлийн үед бусад улс орнууд эдийн засгийн хөгжлөө иймэрхүү хугацаагаар төлөвлөж байна. Дэлхийн зах зээлийн хямралыг бол үнэхээр тодорхой хугацаатай мөчлөгтэй ийм зүйлүүд байгаа. Тэгэхээр 5 жилийн дотор бол жишээлбэл энэ мөчлөгийн гарсан үр дүнг арилгах тэрний бэлтгэл ажлыг хангах зохицуулах ийм боломжууд бол гарна гэж үзэж байгаа. Ер нь бол энэ мөчлөгийн хувьд бол манай эдийн засгийн хувьд гэвэл нилээд улс төрийн шинж чанартай мөчлөг болж байгаа. Ний нуугүй хэлэхэд сонгуулийн мөчлөг гэж ярьдаг. Өөрөөр хэлбэл манай эдийн засаг бол 4-4 жилээр яваад тэр дотроо залгамж шинж чанар нь заримдаа алдагдаад яг энэ сонгуулийн өмнөх жил юм уу дараагийн жил нь ч юмуу их хэмжээний хөрөнгө оруулалт хийгээд дараа нь 2-3 жил бол хийгдэхгүй байх ч юм уу, тийм тохиолдол бол байдаг гэж судлаач нар үздэг. Тэгэхээр одоо бол бид нар тэр мөчлөгөөс илүү хөгжлийн бодлого дээр тулгуурласан үе шат мөчлөгт ийм боломж үүснэ гэж үзэж байгаа юм. Нөгөө талаасаа бол тэргүүлэх чиглэлийг яаж сонгох вэ гэдэг процедурын асуудал бол хуулийн төсөлд орсон байгаа. Тэргүүлэх чиглэлийг бол аль нэг яам юмуу, аль нэг байгууллага дангаараа өөрөө шийдэх биш энийг бол бүх талын оролцогчидтой яамдтай судлаач нартай олон нийтийн хэлэлцүүлгийн үндсэн дээр бол улс орон дараагийн 5 жил, дараагийн 10 жил юунд эхний ээлжинд мөнгө, төгрөгөө зарцуулж хөгжих ёстой вэ гэдгээ гаргаж за тэрийгээ шинжлэх ухааны үндэс дээр үзэж, тооцож үзээд, судлаад тэрнийхээ дагуу төслөө боловсруулаад тэрнийхээ дагуу бол дараа нь яам, албан газруудын хооронд хэлэлцүүлэг хийнэ. Шинжлэх ухааны байгууллагатай хэлэлцүүлэг хийгээд тэгээд одоо дараагийн шатанд батлах шатандаа оруулна гэсэн үг. Сая бол жишээ нь 2012-2016 оны тэргүүлэх чиглэлийн төслийг бол Их Хуралд өргөн барьсан байгаа энэний бэлтгэл ажил бол 2 жил болсон. Тэгээд энэ 2 жилийн хүрээнд бол бүх яамдуудтай албан газартай олон удаа хэлэлцсэний үндсэн дээр бүх дээд сургууль, шинжлэх ухааны байгууллагууд, эрдэмтний хэлэлцүүлгийг бол өргөнөөр зохион байгуулж энэ төслийг бол тухайлбал бэлдсэн ийм тактик байгаа. Тэгэхээр бол сая бол бид нар Польшийн туршлагыг харахад мөн одоо яг ийм ижилхэн тогтолцоогоор мөн адилхан хугацаагаар ажилладаг гэдэг нь бол харагдсан байгаа. Иймээс энэ тэргүүлэх чиглэлийг сонгох порцедур нь бол өөрөө илүүл боловсронгуй болж хуульчлагдана гэж үзэж байна. Ер нь бол Монгол Улсын хувьд одоогийн тэргүүлэх чиглэлийн хүрээнд бол бид нар зөвхөн уул уурхай биш хөдөө аж ахуй аялал жуулчлал тогтвортой хөгжил, зэрэг бусад чиглэлүүдийг заасан байгаа. Энэ нь бол цаашдаа улам чухал болно гэж үзэж байгаа. Учир нь бол сүүлийн 2, 3 жил уул уурхай манай эдийн засаг, экспорт бүх салбарыг бол маш их давамгайлж ирлээ. Энэний дагуу бол байгаль орчинд маш их сөрөг нөлөө гарч байна. Тийм учраас бодлогоор энэ сөрөг нөлөөг арилгах бусад салбаруудыг бодлогоор хөгжүүлэх шаардлагыг улам их өндөр болж байгаа юм. Ийм учраас тэргүүлэх чиглэл дээрээ цаашаагаа улам их анхаарч дээшээгээ их мөнгө, төгрөг чиглүүлэх хөрөнгө оруулалт хийж байгаль орчноо хамгаалах шинэ салбаруудаа үүсгэх, мэдлэгт суурилсан эдийн засаг руугаа одоо эрчимтэй ахих ийм одоо хэрэгцээ байгаа юм аа. Баярлалаа.

**Н.Энхболд:**-За баярлалаа. Ц.Мөнх-Оргил гишүүн.

**Ц.Мөнх-Оргил:**-Шууд саналаа хэлдэг юм уу.

**Н.Энхболд:**-За тэгвэл Д.Лүндээжанцан гишүүн. Дараа нь санал өгнө өө. Асуултаа дуусгъя.

 **Д.Лүндээжанцан:**-За тэгэхээр энэ хууль бол их олон жил яригдсан.

Н**э**гдүгээрт ийм хууль байх хэрэгцээ шаардлага юу байна гээд манайх зах зээлийн харилцаа шилжсэн үеэс эхлээд ярьсан юм. Үндэсний хөгжлийн газар гээд 1990-1992 онд Үндэсний хөгжлийн яам гээд дараа нь Үндэсний хөгжлийн газар гээд тэгээд сүүлдээ юу ч үгүй болоод Санхүү, эдийн засгийн яам болоод ингээд Сангийн яамтайгаа мөнгө барьдаг газартайгаа хамт байх ёстой гээд саяхан харин эдийн засгийн шинэтгэлийн хороо байгуулагдаж ажиллаж байх шиг байна. Энэ бол яахав тогтолцооныхоо талаас юм. Гол нь одоо энэ Монгол Улсын эхлээд ийм учиртай байдаг юмуу? Өмч хувьчлал болоод хувьчлах процесс явагдаад задраад тэгээд тэр нь одоо урсгалаараа ямар ямар үйлдвэрлэлүүд бий болгох ёстой юм жам ёсоор нь явуулж байгаад дараа нь энэ хөгжлийн төлөвлөлт гэдэг зүйл гарч ирдэг юм уу? эсвэл анхнаасаа одоо бид жаахан буруу зөрүү явчихсан юм уу? Энүүн дээр ямархуу бодол санаатай дүн шинжилгээтэй байдаг юм бэ гэж Үндэсний шинэтгэлийн хорооны удирдлагаас асуух гэж байгаа юм. Энэ хүмүүс нилээд сүүлийн хэдэн жил ажиллав. Тэгээд бас нилээд зүйлийг туршлага хуримтлуулж байгаа байх гэж бодож байна. Хөдөө орон нутагт юмуу иргэдтэй уулзахад тавьдаг асуудал бол ерөөсөө нэг юм төлөвлөгөөтэй хөгжөөд аль аймаг, аль суманд аль төвлөрсөн суурин газарт ямар одоо ажлын байр үйлдвэрлэлийг бий болгох юм бэ? Ямар зүйлийг брэнд болгох юм бэ гэдэг зүйлийг л асуугаад байх юм. Хуучин төлөвлөгөөний комисс гэж байх үед Баянхонгор аймагт зуд болдог олон сумдыг нүүлгээд тэр хүмүүсийг тэнд нь таарсан ажлын байр ч юм уу үйлдвэр байгуулаад өгчихөж болохоор л байсан л даа. Одоо цаг агаар өөрчлөгдөөд зуд болох газар нь арай өөр өөр газар болчихсон юм шиг байгаа юм. Нэг том үйлдвэр хэрвээ одоо энэ хууль батлагдсанаар том уул уурхайг оруулахгүй байна шүү. Том үйлдвэрийн салбарыг бий болгоод тэр салбараа олон газар нэг нь одоо эд ангийг нь газар газар хийдэг, сав баглаа боодлыг нь нэг газар хийдэг ингээд сүүлд нь угсраад олон газар ажлын байртай ийм том үйлдвэр байгуулах ийм боломж байдаг юмуу, үгүй юмуу?

Хоёдугаарт нь гол гол аймгийн төвүүдэд ядаж нэг брэнд болох 500-аас доошгүй ажилчидтай үйлдвэрийн газрыг бодлогоор байгуулах, төр хувийн хэвшлийн харьцаа гэнэ үү бүр бодлогоор зохицуулах. Боломж байгаа шүү дээ гээд л хаячихаар болохгүй байгаа юм. Яахав махны үйлдвэрүүдийг газар бүр байгуулна л гээд байгаа юм. Сүүний үйлдвэрүүдийг байгуулна гээд байгаа, жижиг дунд үйлдвэрүүдийг байгуулна гээд байгаа юм. Яг цаг дээрээ бол тэд нар байгуулагдаад ажиллаад яахав нэг хэдэн хүн ажлын байртай болох байх. Гэлээ гэхдээ энэ хот, хөдөөгийн ялгааг багасгаж нийслэл рүү төвлөрсөн газар руу явдаг урсгалыг багасгахын тулд ядахдаа тэр бүсийн төвүүд гэж байгаа газар аймгийн төвүүдэд ийм зүйлийг барьж байгуулах ямар боломж байна вэ? Энэ хууль батлагдсанаар тийм механизм бүрдэх үү, үгүй юу? Ер нь том том хууль яриад хөгжил төлөвлөлтийн хууль яриад байж болно. Нефть боловсруулах үйлдвэр газрын тосны үйлдвэр, нүүрс боловсруулах үйлдвэрүүд ярьж болно. Хамгийн гол нь тэр аймгийн төвүүд дээр нэг үйлдвэрийг бүр бодлогоор барих 500-аас доошгүй ажилчидтай ийм боломж бий юу?

**Н.Энхболд:**-За Ч.Хашчулуун дарга хариулъя.

**Ч.Хашчулуун:**-За Д.Лүндээжанцан гишүүний асуултад хариулъя. Тэгэхээр бол ер нь зарчмын хувьд Солонгос, Япон сүүлд бол БНХАУ дэлхийн зах зээлд орохдоо бодлогоо бол ихээхэн боловсруулж хэрэгжүүлж байсан туршлага байдаг юм билээ. Тухайлбал Японы хөгжил тийм байгаа. Солонгос бол 70, 80-аад онд үйлдвэрүүдээ босгож дараа нь бол бүсчилсэн хөгжлөө хэрэгжүүлж дараа нь өндөр хөгжилтэй орнуудын тоонд орчихоод явж байгаа ийм туршлага бол байна. Монгол Улсын хувьд бол зах зээлд орохдоо нэн түрүүнд бол чөлөөтэй зах зээлд орно гэдэг тийм олон улсын чиг хандлага байсан. Энэний сөрөг үр тал нь бол үндсэндээ мөнгө, төгрөг хөрөнгө оруулалтыг бодлогоор хөрөнгө оруулалт хийх орон нутгийг хөгжүүлэх энэ ажил бол хүнд болсон гэдэгтэй санал нэг байна. Тэгэхээр ийм Хөгжлийн бодлого, төлөвлөлтийн хууль бий болсноор бол юуны өмнө бодлогоор хөрөнгө оруулалт хийх бүсчилсэн хөгжлийг бол эрчимтэй хэрэгжүүлэх, үйлдвэржилт болон бусад салбарыг бол босгох ийм процесс, механизм бол үүсч байна. Энэ бол үндсэндээ тэргүүлэх чиглэл буюу дунд хугацааны бодлогоор дамжиж яагаад гэвэл үйлдвэрлэл босгох бүхэл бүтэн бүс нутгийг хөгжүүлэх бол нэг жилийн дотор хийхэд хэцүү. Дөрвөн жилийн дотор ч амжихгүй тийм ажил байгаа. Тэгэхээр энийг бол нилээд урт хугацаанд төлөвлөөд дараа нь дөрөв, дөрвөн жилээр үе шатаар нь хэрэгжүүлдэг ийм механизм руу орно гэсэн үг. Тухайн үед тухайлбал боловсруулах үйлдвэрийг бол нэн тэргүүний чиглэл гэж үзэх юм бол. Нэн тэргүүлэх чиглэл гэдгээ үзээд тэрлүүгээ мөнгө, төгрөгөө шилжүүлээд бүх боловсон хүчнээ тийш нь бэлдээд за гадаад, дотоодын зах зээл юмаа бэлдээд гаргаад ийм бодлогоор салбаруудаа хөгжүүлэх боломж гарна. За энэ бол үйлдвэржилтийн зөвхөн үйлдвэржилтийн хүрээнд ч биш бүс нутгийн хүрээнд ч мөн адил байгаа. Хуулийн хүрээнд бол бүс нутгийн хөгжлийг оруулсан байгаа.

Одоогийн байдлаар бол бүс нутгийн хөгжилд бол яг саяны гишүүний хэлсэн зүйлүүд бол дутагдаж байгаа. Тэгэхээр бол бодлогоор тодорхой хэмжээний урт хугацааны санхүүжилтээр зээл татварын бодлоготойгоор бол бид нар одоо ямар ч бүс нутагт ямар ч аймагт бол шаардлагатай гэвэл эдийн засгийн үр ашигтайгаар бол байгуулах бололцоо байгаа. Мэдээж хэрэг бүх үйлдвэрүүд зах зээлийн хувьд байгуулахад хэцүү байх. Гэхдээ бол томоохон бүс нутгийн хөгжлийг авч явж байгаа ийм төслүүдийг бол бодлогоор хэрэгжүүлэх боломж гарна гэж үзэж байна. Энэ бол яг одоогийн Солонгос улсын хэрэгжүүлж байгаа туршлага байна. Солонгос улс 6 бүс нутгийг сонгоод бүс нутаг бүрд дунд нэг том төсөл тавиад тэр нь үйлдвэрийн төслүүд байна зарим нь одоо дэд бүтцийнх, эрчим хүчнийх байна. Тэгээд энийгээ бол бүс нутгаа чирж хөгжүүлэх ийм төслүүд гэж үзэж байгаа. Тэгэхээр бол манайд бол ийм байдлаар боловсруулах мөн магадгүй дараагийн ээлжинд хурдны төмөр зам ч байдаг юмуу, баруун бүс нутгийн төмөр зам иймэрхүү том төсөл бол байгаа энийг бол хэрэгжүүлэхийн тулд эхлээд улсын тэргүүлэх чиглэл гэдгээ тогтоогоод, хоёрдугаарт нь энэнийхээ дагуу мөнгө, төгрөгийг нь гаргаад бэлтгэл ажлыг нь хийгээд боловсон хүчин бэлтгээд явах юм бол энэ бол харьцангуй одоогийнхоос илүү богино хугацаанд шийдэх боломж гарах байх гэж бодож байна.

**Н.Энхболд:**-За Д.Лүндээжанцан гишүүн тодруулчих.

**Д.Лүндээжанцан:**-Ингээд байна. Бид бол боломж байна гээд байгаа юм. Юм байгуулвал тэр татвараар нь, хөнгөлөлтөөр нь, зээлээр нь энэ тэр гээд тэгээд юм байгуулахад олон юм ордог л доо. Боловсон хүчин, мөнгө, төгрөг, зах зээл одоо юу байдаг юм тооцоо судалгаа их л юм ордог байх. Гэлээ гэхдээ би яриад байна шүү дээ ерөөсөө л энэ Арвайхээрт гэнэ үү, Цэцэрлэгт гэнэ үү, Өндөрхаанд гэнэ үү одоо хаа байдаг юм Баянхонгорт гэнэ үү ерөөсөө аймгийн төвүүдэд л 500-аас доошгүй ажиллагсадтай тий л үйлдвэрүүдийг шууд барих тийм боломж байна уу үгүй юу. Тийм боломж байгаа шүү дээ гээд байвал ерөөсөө баригдахгүй. Санаачлагч гарч ирээд, хөрөнгө оруулагч олоод ингээд төсөл хөтөлбөр хийгээд энийг бүх юмыг нь хийгээд түлхүүр гардуулах нөхцлөөр ажиллуулаад яваандаа хувьчилдаг юм уу яадаг юм гэрээ хэлэлцээрээр өгдөг юмуу янз бүрийн энийг л би асуугаад байгаа юм.

**Н.Энхболд:**-За Ч.Хашчулуун нэмж хариулъя.

**Ч.Хашчулуун:**-За Д.Лүндээжанцан гишүүний асуултад хариулъя. Ойлголоо, ер нь бол хуулийг баталснаар ийм төслүүдийг хэрэгжүүлэх үе шатруу орно. Энэ дээр зарим нь бол одоо үйлдвэрийнх бол байж магадгүй. Тухайлбал бид нар 2012-2016 оны хоорон дахь үйлдвэржилтийн гол бодлого, төлөвлөгөөг бол танилцуулсан байгаа тэнд бол бүс нутаг бүрд томоохон төслүүдийг бол ингээд төлөвлөгөө болгоод оруулсан байгаа. Зарим нь бол одоо миний саяны хэлснээр өндөр технологийнх, шинжлэх ухааных, дэд бүтцийнх бол байж таарнаа.

**Н.Энхболд:**-За баярлалаа. Хууль санаачлагчийн илтгэл, Эдийн засгийн байнгын хорооны санал, дүгнэлттэй холбогдуулаад гишүүд асуулт тавьж, хариулт авч дууслаа. Одоо үг хэлнэ. Ц.Мөнх-Очир гишүүнээс эхэлье.

**Ц.Мөнх-Очир:**-За баярлалаа манай энэ Хөгжил шинэтгэл хорооны нөхдүүд уучилна биз дээ. Би бол энэ хуулийн төслийг дэмжих боломжгүй буцаах хэрэгтэй юм байна гэж бодож байна. Яагаад гэвэл нэгдүгээрт цаг хугацаа нь биш байна. Энэ Их Хурал 4 жил бүрэн эрхээ хэрэгжүүлээд өнөөдөр 4 жилийн эцэст ажлын хамгийн сүүлийн өдөр хуралдаж байна. Бид нар маргааш зургаа авахуулаад сонгуульдаа тараад явах гэж байна. Тэгж байхад одоо нэг ухаан орсон юм шиг Хөгжлийн бодлого, төлөвлөлтийн тухай хуулийн төсөл оруулж ирээд цаг хугацаа нь биш байна. Шинэ Их Хурал тэр шинэ Засгийн газрынхаа саналыг аваад энэ чухал хуулиа батлах ёстой гэж бодож байна. Бидэнд цаг хугацаа ч алга. Хэлэлцэх эсэхийг нь шийдээд явууллаа ч гэсэн, дараагийн Их Хуралд шийдэгдэхгүйгээр хэлцэгдэхгүйгээр шинэ Засгийн газрын санал аваад буцаж л таараа. Цаг хугацаа нь ерөөсөө биш байна, нэгдүгээрт.

Хэрвээ энэ 2 жилийн өмнө за аргаа барахад жилийн өмнө орж ирсэн бол бид нар тал талаас нь хэлэлцээд яриад янз янз болоод сайжруулаад нэг тийш нь болгож болох байх л даа. Одоо ерөөсөө тийм цаг хугацаа ч алга.

Хоёрдугаарт энэ явсаар байгаад төлөвлөлтийг төлөвлөх, төлөвлөгөөг яаж боловсруулах вэ гэдэг ийм төлөвлөгөө байна шүү дээ. Тэгээд та хэдийн яриад байгаа тэр Солонгост чинь ч юмуу, Хятадад чинь ч юмуу, Энэтхэгт чинь ч юмуу одоо яадаг юм бэ? Төлөвлөгөө боловсруулахдаа энд дурдсанаар чинь ингээд орон нутгаас санал аваад олон нийтээс санал аваад бүх яамдаас санал аваад, салбараас нь санал аваад дараагийн шатандаа гаргаад ингэсээр байгаад ийм хөгжлийн төлөвлөгөө гаргаж ирдэггүй байлгүй дээ. Тэгэх юм бол тэр чинь төлөвлөгөө биш юу гэдэг юм. Хэн нь илүү лоббидох нь үү, эсвэл мөрөөдлийн мөхөөлдөс ийм л юм болж таарах байлгүй дээ. Үүнийг уншихаар ийм юмнууд боловсруулж гарч ирэх юм байна л даа. За хөгжлийн урт, хөгжлийн дунд, хөгжлийн богино хугацааны бодлогын баримт бичгүүд гарч ирэх юм байна л даа. Үүний хажуугаар тэргүүлэх чиглэлүүд гэж гарч ирэх юм байна. Ингээд цаашаа явж байтал үндэсний хөтөлбөрүүд гарч ирэх юм байна. Үндэсний хөтөлбөр нь үндэсний хөтөлбөр бүсийн стратеги гэж салах юм байна. Ингээд цаашаа явж байтал эд нар чинь хөрөнгө оруулалтын хөтөлбөр, хөрөнгө оруулалтын хөтөлбөр нь урт дунд гээд ингээд салаад явах юм байна. За тэгээд явж байтал Хөгжлийн тэргүүлэх болон стратегийн ач холбогдол бүхий салбарууд гээд задраад явах юм байна. Тэгж байснаа стратегийн салбар гээд сүүлдээ аргаа бараад орон нутгийн дунд хугацааны хөгжлийн стратеги гээд бөөн л бодлогын баримт бичгүүдийг цуглуулга болоод дуусахаар юм байна шүү дээ. Тэгэхээр энэ төлөвлөгөөгий чинь өөр л юм бодож энэ хуулийг чинь бодож байсан юм л даа. Тэгээд энэ хууль чинь төлөвлөлтийг төлөвлөх төлөвлөгөөний тухай хуулиасаа гадна яам байгуулах тухай хууль болж хувирсан байна шүү дээ. Явж явж нэг яам л байгуулах юм байна. Танай газар улсын хэмжээний том яам л болох юм байна. Ерөөсөө ийм л юм байна. Үүний цаана бол өөр юм харагдахгүй байна. Бид чинь танай газрыг байгуулахдаа ийм хуулийн төсөл биш одоо жинхэнэ энэ хөгжлийн бодлого, төлөвлөлтөө гаргаад ирээ ч ээ гэдэг хүсэлт тавьж та хэдийг чинь энэ том мундаг газар байгууллаа. Одоо эд нар маань энд түрүүн манай гишүүдийн яриад байгаа олон бодлогын баримт бичиг нөгөө олон стратегийн баримт бичгүүдийг бүгдийг нь базаад хамаад Монгол Улс ийм л замаар хөгжинө гэдэг төлөвлөгөөгөө оруулаад ирэх юм байх гэсэн чинь та нар төлөвлөгөөг төлөвлөх тухай хууль оруулаад ирсэн байна. Тэгэхээр цаг хугацаагаа бодсон ч агуулгаа бодсон ч биш юмаа. Одоо хэлэлцэж дараагийн Их Хуралдаа садаа болоод яах вэ? Үүнийг нь буцаая гэсэн бодолтой байна.

**Н.Энхболд:**-За Ц.Мөнх-Оргил гишүүнд баярлалаа. Дэгээрээ хэлэлцэх эсэхийг дэмжиж 3, эсэргүүцсэн 3 хүртэл гишүүн үг хэлэх дэгтэй нэг гишүүн эсэргүүцэж байна. Р.Раш гишүүн.

**Р.Раш:**-Зүгээр энэ хууль бол 2 жилийн өмнөөс амьсгалж эхэлсэн л дээ. Төсөл боловсруулъя гээд явсаар байгаад л одоо маний ажил ийм л байдаг юм болохдоо зэрэг тэр л болж байх шиг байна. Тэгээд яахав орж ирсэн юугаар нь хэлэлцэх эсэхийг нь шийдээд тэгээд явсан дээр байхаа гэж бодож байна. Энэ хуульд ингээд бодоход ер нь үндэсний хөгжлийн үзэл баримтлал бол бид нар даанч тоогоогүй хаясан болохоос биш нилээн одоо бодсон тийм төрийн баримт бичиг гэж ингэж ойлгох ёстой юм шиг байгаа юм. Тэгээд тэндээс чухал чухал санаануудыг авч энэ хуулиндаа шигтгэж өгөх юм бол илүү тэр нэр усандаа ч тэр улсын хөгжилд бас дэм болох хэрэгтэй зүйл болох байх гэж бодож байна.

2**.** Ер нь бол тэгээд хот улс л болчих гээд байгаа энэ хөдөө орон нутаг эзгүйрч байгаа. Би эрт ярьж байсан аягүй бол гадаадын хүн мал маллана. Ийм л юм болоод байгаа юм. Эндээ л эргэлдээд байгаа юм. Тэгээд энийг л нилээн сайн бодох тэр тэгээд энүүн дээр үндэслээд энэ зам харилцааны асуудал л даа. Энийг чиргүүлэх чиглэлээ болгож ингэж тавьж яах юм бол харин тэр хүн зон чинь оршин байгаа газраа оршин тогтнох амьдрах тийм л нөхцөл илүү бүрдэнэ л дээ. Энэ талын нөхцлийг сайн бодолцоосой гэж бодож байна. Концефцоо улам сайжруулахад Засгийн газрын мөрийн хөтөлбөр түрүүний тэр ярьдаг цаг хугацааны тухай асуудал бий л дээ. Өнөөдөр бол улс төрийн бичиг баримт л явж байгаа ер нь бол цаашдаа тэгээд ухаа нь шинжлэх ухааныхаа тэр чиглэлд илүү түлхүү анхаарч хүссэн ч хүсээгүй тэр рүү л явж таарах байх. Гэхдээ би 4 жилийн сонгуулиа өнөөдөр өөрчлөөд хаячихъя гэж байгаа үг биш, нэг ийм зүйл.

Даргаагийнх нь бол яах вэ? Хуучнаа мөрөөдөж байна энэ нэг юм гэж одоо тийм зүйл биш. Тэр төлөвлөгөөт эдийн засаг, зах зээлийн эдийн засаг энэ зах зээл тэр төлөвлөлтийн шинжлэх ухааныг яаж хэрэглэдэг юм бэ гэдэг тэр л зүйл. Хуучинд чинь бол ухаа нь одоо авах юм зөндөө бий шүү дээ. Бид нар зүгээр л шалдан тал дээр цэцэг ургуулж байгаа юм шиг л юм яриад байдаг. Асар их зүйл бий. Энийг одоо бас энэ төлөвлөлтийнхөө хууль номыг бий болгохдоо харгалзаж үзээсэй билээ. Авахыг нь авна биз. Авах гээхийн ухаанаар. Тэрнээс биш бүгдийг нь цувруулаад а, б гээд бич гэсэн үг биш шүү дээ.

**Н.Энхболд:**-За Р.Раш гишүүнд баярлалаа. Монгол Улсын Их сургуулийн Хууль зүйн сургуулийн 1 дүгээр ангийн оюутнууд, Чингэлтэй дүүргийн иргэдийн төлөөлөл танхимтай танилцаж байна. Их сургуулийн оюутнуудын манай Арвин гишүүн урьсан юм байна. Бусад гишүүнийг Д.Зоригт гишүүний урилгаар чуулганы ажиллагаа, Төрийн ордонтой танилцаж байгаа юм байна. Та бүхэнд Улсын Их Хурлын гишүүний нэрийн өмнөөс сурлага, хөдөлмөр, ажлын хамгийн сайн сайхан бүхнийг амжилтыг хүсэн ерөөж байна аа. За Д.Лүндээжанцан гишүүн. Тооны харьцаа 1, 1 болоод явж байна.

**Д.Лүндээжанцан:**-Би бол одоо энэ хуулийг бол гаргах ёстой байх гэж бодож байна. Тэр яам гаргах одоо асуудал бол өөр хэргийн асуудал байх. Ямар ч байсан энэ хуулийг нэг цаасан дээр буулгаад төсөл маягтай болгоод оруулаад ирж байгаа нь бол олон жилийн ярианы үр дүн юм гэж ойлгож байна. Уул нь бол эрт орж ирээд их сайн ярих ийм шаардлага бол байсан. Түрүүчийн хүмүүстэй санал нэг байна. Тэгэхээр би бол ганцхан л юм хүсэж мөрөөдөж явдаг энэ Монгол Улсад тэр нэг сайхан ажлын байр бий болгосон сайхан үйлдвэрүүд сүндэрлээсэй гэж бодож байна. Энэ үйлдвэр нь төрийн өмчийнх байх албагүй. Энэ төслүүдийг нь хийгээд энэ аймагт ийм үйлдвэр барина гэдэг юмыг л гаргаж ирдэг газар байгаасай. Зураг төсөлтэйгээ, тооцоо судалгаатай, Тэ Зү гэдэг юмтай нь тэгвэл тэрэнд гадаадын хөрөнгө оруулагч орж ирнэ үү, дотоодынхон оролцоно уу? тэгээд тэнд нь улсаас тодорхой дэмжлэг үзүүлээд ингээд хөтөч маягаар явахгүй бол бололцоо бол байгаа төслөө хийхээр шалгаруулна гэхээр л явахгүй байгаа юм. Пи Пи гурван Пи –гийн зарчим ч билүү энэ тэрээрээ концефцийн хууль бусад юмаараа бол эрх зүйн орчнууд нь овоо бүрдлээ шүү дээ.

Энийг хөтлөөд явдаг тийм байгууллага, газар, хууль хэрэгтэй байна. Энэ үйлдвэр ингэж баригдана, ийм хүчин чадалтай энд хөрөнгө оруулах хүмүүс байгууллага хуулийн этгээд байна уу? Энэнд татварын ийм ийм хөнгөлөлт үзүүлнэ, зээлийн ийм хөнгөлөлт үзүүлнэ. Улсын төсвөөс ингэж шууд санхүүжүүлнэ. Тэрний зээлийг тэдэн жилд хүүгүй яана ч гэдэг юм уу бүх юмыг тооцоо судалгаатай зарлаад тэгээд хувийн хэвшлийг татаж оруулаад болж өгвөл нээлттэй хувьцаат компани маягаар ингээд зохион байгуулаад үнэт цаасныхаа хуулиар ингээд явдаг тийм хөтөч байгууллага, тэгээд тэрийг зохицуулсан бол хэрэгтэй гэж ингэж л бодогдоод байх болчихсон юм даа.Тэгээд нэг үеэ бодоход дэд бүтэц гайгүй хөгжиж байна шүү дээ. Авто зам газар сайгүй аймгийн төвүүдийг авто замаар холбож байна. Энэ бол удахгүй дуусна. Төмөр замын бодлого хэрэгжээд ирэхээр төмөр замтай холбогдчихно. Ингээд ирэхээр тээврийнх нь асуудал шийдэгдчихнэ. Эрчим хүчний шинэ эх үүсвэрүүдийг бий болгох, эрчим хүчний нэгдсэн хөтөлбөр хэрэгжээд эхэлчихнэ. Ингээд явахаар зам тээвэр холбоогоор дутахаа байсан үед бол одоо тэр алслагдсан байдлаас үл шалтгаалан үйлдвэрүүдийг байгуулах боломж бүрдэх юм. Нэг үеэ бодоход бол энэ нь овоо болж байна. Тийм учраас бол яг тодорхой Монгол Улсын дунд зэргийн тэдэн үйлдвэр нилээн том олон ажилчидтай тэдэн үйлдвэрийг яг тэгж тэгж барина гэсэн бэлэн төслүүдийг гаргаж ирээд олон улсын хэмжээнд Монгол орныхоо дотор өрсөлдүүлээд зарлаад бариад л эхэлвэл одоо Монгол орон жинхэнээсээ хөгжинө гэж ойлгож байна. За хэдэн одоо стратегийн орд газруудыг түшиглэсэн үйлдвэрүүд энэ тэр гээд яригдах байх. Нөхрүүд нь ажилтай эмэгтэйчүүд нь ажилгүй ингээд нэг баахан хүмүүсийг нэг газар хориод байж болохгүй л дээ. Тэрийг дагасан юм ч гарах байх. Тэр энэ тэр нь бол тусдаа асуудал юм. Монгол цемент, монгол арматур, монгол ноолуур монгол гэсэн хаягтай ийм үйлдвэрүүдийг аймаг болгонд одоо тэр Увс чацаргана гэдэгтэй адилхан янз бүрийн газар ийм хаягтай үйлдвэрүүд олноор байгуулагдах л хөгжлийн гол зүйл юм. Энэнд зориулагдсан хууль гарах учраас энийг дэмжиж байна.

**Н.Энхболд:**-За баярлалаа. Э.Бат-Үүл гишүүн саналаа хэлье 2:1.

Энэ хуулийг хэлэлцэхийг би эсэргүүцээд байгаа юм. Жишээн дээр яръя. Ямар жишээн дээр ярих вэ гэхээр жишээ нь Хөгжлийн банк бол сая 580 сая орчим доллар босгосон. Тэгээд энэ хөгжлийн банкны босгосон шинэ төмөр замыг хийх гэж байна . Таван толгой, Сайншандыг холбосон шинэ төмөр зам хийх гэж байна. Энэ асуудлыг ярихад нь удаа дараа Их Хурал дээр юу гэж асуусан бэ гэхээр зэрэг за энд ингээд арай гэж олж ирсэн мөнгөө энэ шинэ төмөр зам руу хийх юм байна аа. Би нэг зүйл асуусан. Нүүрсний үнэ уначихвал яах юм бэ? Хамаг мөнгөө тийш нь хийсэн эсвэл нөгөө тал дарамт учруулахын тулд нүүрсийг чинь авахгүй ээ гэх юм бол яах юм бэ? Хамаг мөнгөө тийш нь хийчихсэн. Энэ гадны хөрөнгө оруулагч ирье Японууд ирье, Солонгосууд ирье гэж байна тэгвэл тэд нарын хөрөнгийг оруулаач ээ наад дэд бүтэц рүүгээ яагаад бид өөрсдийнхөө мөнгө нөөцийг бариад тийш нь оруулчихаж байгаа юм бэ гэж асуусан байхгүй юу даа. Баталгаа нэхсэн. Хэнч сонсоогүй юм шийг энэ шийдвэр гарсан . Жишээ нь Япон бол Солонгос төмөр зам руу хөрөнгө оруулах юм бол энэ барааг чинь өнө удаан бид нар авна гэсэн урьдчилгаа шүү дээ. Хөрөнгө оруулалт гэдэг чинь урьдчилгаа байхгүй юу эдийн засгийн харилцааны урьдчилгаа байхгүй юу. Ер нь тэгээд тэгсэн чинь явчихсан. Бусад улс орон ийм байдалд орж баларсан байхгүй юу. Яагаад гэвэл байсан мөнгө, нөөцөө аваачаад эрсдэлтэй газар руу хөрөнгө оруулаад хаячихсан. Одоо жишээ нь тэр Сайншанд руу тийм л их мундаг бүтээн байгуулалт, үйлдвэрийн район болох гэж байгаа юм бол яагаад гадны хөрөнгө оруулагч ирэхгүй байгаа юм бэ? Яагаад манай кокосыг угаагаад ашиг олъё гэж бодохгүй байгаа юм бэ? Бид өөрсдөө муу мэдэж байгаа мөртөө дээрээс нь ийм пантаз амбицтай яваад мөнгөө тийш нь оруулж түгжих гэж байгаа байхгүй юу. Тэгээд би одоо их нэхэл хатуутай байгаа. За энэ мөнгө түгжигдээд нүүрсний үнэ унаад бид нар бүр өрөндөө баригдаж өтөндөө ороод энэ улс орны юуг ч шийдээгүй байх юм энэ хариуцлагыг хэн хүлээх юм гэдэг асуудлыг тавьж байгаа. Тэр үед хариуцагч эзэн их тодорхой байгаа. Би тэрийг тэр цаг нь болохоор хэлнэ гэж бодож байгаа.

Жишээ нь одоо Монгол мал хөтөлбөр дээр очиход нь хөгжлийг нь та нараас асуусан шүү дээ. Монгол мал хөтөлбөрийн зорилго юу гэхээр мал их болгъё гэж бодож байгаа юм биш шүү дээ. Гадаадад экспортын ийм чадавхитай болгъё гэж асуудал тавиа ч ээ судалгаагаа өгөөч гэсэн байдаггүй. Тэгээд одоо ингээд энэ Лүндээгийн хэлж байгаагаар бид нар нэг үйлдвэр бариад үйлдвэр бариад энэ чинь манай дотоодын зах зээл чинь хязгаарлагдмал энэний цаана би тэгээд ажигласан чинь юу явсан гэхээр энэ төлөвлөлт гэдгийн цаан явж явж дандаа лобби бизнес явсан байгаа байхгүй юу. Нэг бизнес өөрийнхөө бизнест хөрөнгө оруулалт олж авахын тулд нэг төлөвлөгөө гаргаж ирээд тэрийгээ оруулж ирж батлуулаад одоо энэ шинэ төмөр замын цаана бөөн бизнес явуулах гэж байгаа шүү дээ хувийн.Тэр ард нь улс юутай үлдэж байна вэ? Тэр нүүрс ч унаад яаж балрах вэ, эсвэл гадны хөрөнгө оруулагч энийг эрсдэлтэй гэж тооцоод хөрөнгө оруулахгүй байгаа гэдгийг хэн ч ярихгүй байгаа байхгүй юу. Ийм эрсдэлтэй тэгээд бизнесийн лобби яваад одоо хөгжлийн бодлого нэрээр сүүлийн үед яваад байгаа байхгүй юу. Одоо харж байгаарай Лүндээгийн хэлдгээр нэг газар энэ үйлдвэрийг бариад алаад өгнө өө. Тэр рүү мөнгөө хийнэ. Дараа нь тэр үйлдвэрийг хэн ч хариуцахгүй хамгийн гол нь жишээ нь бол тэр Ч.Хашчулуун хэлээд байна л даа. Экспортын чадавхаа нэмэгдүүлэхийн тулд Солонгос эд нар бол асуудлыг өөрөөр тавьсан. Хөрөнгө оруулалт урт хугацааны хөнгөлөлттэй олон улсын санхүүгийн зах зээл дээр авсан мөнгөөрөө тэд нар Солонгосын бүтээгдэхүүнийг олон улсын зах зээл дээр гаргах үйл ажиллагааг л дэмжсэн шүү дээ. Яагаад гэвэл орлоготой орон болъё л гэсэн шүү дээ. Болиоч дээ чиний ярьж байгаа чинь ерөөсөө тийм юм яриагүй шүү дээ. Харин чи тийм юм яриагүй байхгүй юу. За битгий худлаа яриад бай чи.

**Н.Энхболд:**-За цагаа алдчихлаа даа. Гишүүд саналаа хэлж дууслаа санал хураалт явуулъя. Гишүүд байраа эзэл.

Хөгжлийн бодлого, төлөвлөлтийн тухай хуулийн төслийг хэлэлцэх нь зүйтэй гэж Эдийн засгийн байнгын хороо үзсэн байна. Тийм учраас Байнгын хорооны саналын дагуу энэ хуулийн төслийг хэлэлцье гэсэн санал хураалт явуулъя.

42 гишүүн санал хураалтанд орж 28 гишүүн зөвшөөрч 66.7 хувиар хэлэлцэх нь зүйтэй гэж үзлээ.

Асуудлыг анхны хэлэлцүүлэгт бэлтгүүлэхээр Эдийн засгийн байнгын хороонд шилжүүллээ.

За түрүүчийн хэлэлцэж байгаад дундаас нь орхисон асуудалдаа оръё. Хууль санаачлагч ирсэн байна. Я.Батсуурь гишүүнийг урья. Таныг хүлээж байгаад хууль санаачлагчдаас нэг нь ч байхгүй байсан учраас түр хойшлуулсан юм. Хууль санаачлагчийн илтгэлийг тавина уу.

**Я.Батсуурь:**- Улсын Их Хурлын дарга, эрхэм гишүүд ээ,

Одоо хүчин төгөлдөр үйлчилж байгаа Нэмэгдсэн өртгийн албан татварын тухай хуулиар нэмэгдсэн өртгийн татвар төлөгч 10 сая түүнээс дээш төгрөгийн борлуулалтын орлоготой аж ахуйн нэгж хамаарч байна. Хуулиар нэмэгдсэн өртгийн албан татвар төлөгчийн тухайн эдийн засгийн цар хүрээ татвар төлөгчид үзүүлэх дарамт ачааллыг харгалзан 10 сая төгрөгөөс дээш борлуулалтын орлоготой иргэн хуулийн этгээдэд нэмэгдсэн өртгийн албан татвар ногдуулж байхаар хуульчилсан. Түүнээс хойш 6 жил орчмын хугацаанд эдийн засгийн цар хүрээ өргөжиж, төсвийн орлогын хэмжээ хэд дахин нэмэгдэж татвар төлөгчдийн бүтэц өөрчлөгдлөө. Тухайн үеийн 10 саяын бодит үнэ өнөөгийн цаг үе 10 саяын үнэ цэнэтэй харьцуулахад чанарын ихээхэн ялгаа бий болсон бөгөөд тухайн үед 10 сая төгрөгийн борлуулалт хийж байсан аж ахуйн нэгж эрхлэгчид, дунд түүнээс дээш аж ахуй эрхлэгчид хамаарч байсан бол өнөөдөр 10 саяын борлуулалт хийж байгаа бизнес эрхлэгч жижиг өрхийн аж ахуйн түвшинд авч үзэхээр тийм татвар төлөгчийн хэсэг хамаарч байна. Татварын 10 хувь нь тэдгээрийн үйл ажиллагаанд ч ихээхэн дарамт болж байна. Татварын байгууллагаас авсан судалгаагаар 2011 оны 2 дугаар улирлын байдлаар 0-10 сая төгрөгийн борлуулалтын орлоготой татвар төлөгч нийт НӨТ төлөгчдийн 40 орчим хувийг эзэлж байгаа хэдийч нэмэгдсэн өртгийн албан татварын орлого орлогын дөнгөж 1.6 хувийг л бүрдүүлж байгаа юм. Дээрх нөхцөл байдлыг үндэслэл болгож Нэмэгдсэн өртгийн албан татварын тухай хуульд өөрчлөлт оруулах тухай хуулийн төслийг санаачлан боловсруулж Улсын Их Хуралд өргөн мэдүүлж байна. Хуульд өөрчлөлт оруулж нэмэгдсэн өртгийн албан татвар төлөх борлуулалтын орлогын босго дүнг 10 сая байсныг 100 сая төгрөг болгон өөрчлөх санал оруулж байна. Ингэхдээ эдийн засгийн цар хүрээ нэмэгдсэн төсвийн хүрээ өргөжсөн түүнчлэн үнэ ханшны өсөлт зэрэг макро эдийн засагт гарсан өөрчлөлт нөхцөл байдлыг харгалзан үзлээ.

Татварын байгууллагаас авсан судалгаагаар 2011 оны 2 дугаар сарын байдлаар 100 сая төгрөгийн борлуулалтын орлоготой нэмэгдсэн өртгийн татвар төлөгч нь энэ төрлийн татвар төлөгчдийн 77.3 хувийг эзэлж байгаа бөгөөд харин нэмэгдсэн өртгийн татварын орлогын 2.8 хувийг л бүрдүүлж байгаа юм. Тиймээс хуульд дээрх өөрчлөлт оруулснаар улсын төсөвт зайлшгүй өөрчлөлт оруулах шаардлага үүсэхгүй гэж үзэж байна.

Хуулийн төсөл хэлэлцэж шийдвэрлэж өгнө үү.

Анхаарал тавьсанд баярлалаа.

**Н.Энхболд:**-За Я.Батсуурь гишүүнд баярлалаа. Төсвийн байнгын хорооны санал, дүгнэлт Ц.Сэдванчиг гишүүнийг индэрт урьж байна.

**Ц.Сэдванчиг:**- Улсын Их Хурлын дарга, эрхэм гишүүд ээ,

Нэмэгдсэн өртгийн албан Улсын Их Хурлын гишүүн П.Алтангэрэл, Я.Батсуурь нарын гишүүд Нэмэгдсэн өртгийн албан татварын тухай хуульд өөрчлөлт оруулах тухай хуулийн төслийг 2012 оны 4 дүгээр сарын 19-ний өдөр Улсын Их Хуралд өргөн мэдүүлсэн билээ.

Уг хуулийн төслийн хэлэлцэх эсэх тухай асуудлыг Төсвийн байнгын хороо 2012 оны 5 дугаар сарын 21-ний өдрийн хуралдаанаараа хэлэлцлээ.

Нэмэгдсэн өртгийн албан татвар төлөх борлуулалтын орлогын босго дүнг 10.0 сая байсныг 100.0 сая төгрөг болгож нэмэгдүүлэн жижиг, дунд бизнес эрхлэгчдийг зарим татварын дарамтаас чөлөөлөх нь зүйтэй гэж төсөл санаачлагч үзэж уг хуулийн төслийг боловсруулжээ.

1998 онд батлагдсан Нэмэгдсэн өртгийн албан татварын тухай хуульд дээрх өөрчлөлтийг хийж жижиг дунд бизнес эрхлэгчдийг татварын бодлогоор урамшуулах нь зүйтэй гэж Байнгын хорооны хуралдаанд оролцсон гишүүд үзэж, хуулийн төслийг чуулганы нэгдсэн хуралдаанд оруулан хэлэлцүүлэх нь зүйтэй гэж шийдвэрлэсэн болно.

Нэмэгдсэн өртгийн албан татварын тухай хуульд өөрчлөлт оруулах тухай хуулийн төслийн хэлэлцэх эсэх тухай асуудлаар тус Байнгын хорооноос гаргасан санал дүгнэлтийг хэлэлцэн шийдвэрлэж өгнө үү.

Анхаарал тавьсан баярлалаа.

**Н.Энхболд:**-За Ц.Сэдванчиг гишүүнд баярлалаа.

Хууль санаачлагчийн илтгэл, Байнгын хорооны санал, дүгнэлтээс асуух асуулттай гишүүн байна уу. Алга байна. Үг хэлэх гишүүн байна уу? Алга байна, тэгвэл санал хураалт явуулъя.

Байнгын хорооны саналаар нэмэгдсэн өртгийн албан татварын тухай хуульд өөрчлөлт оруулах тухай хуулийн төслийг хэлэлцэх нь зүйтэй гэсэн санал хураалт явуулъя.

42 гишүүн санал хураалтанд оролцож 23 гишүүн зөвшөөрч 54,8 хувиар хэлэлцэх нь зүйтэй гэж үзлээ. За гишүүдээ энэний түрүүн бас Нэмэгдсэн өртгийн албан татвартай холбоотой Засгийн газраас өргөн мэдүүлсэн хуулийн төсөл хэлэлцээд хэлэлцэх нь зүйтэй гэж үзсэн. Саяын гишүүдийн өргөн мэдүүлсэн хууль бол тэр хуулийн нэг зүйл заалттай нь яг давхцаж байгаа. Ганцхан тооны хувьд зөрүүтэй ялгаатай зүйл байгаа. Байнгын хороон дээр ярихдаа 2 хуулийг нэгтгээд хэлэлцэж болно гэсэн байдлаар хэлэлцсэн юм билээ. Тэгэхээр 2 хуулийн төслийг нэгтгэж хэлэлцээд маргааш гэхэд чуулганы нэгдсэн хуралдаанаар оруулж ирээд шийдвэрлэх хэрэгтэй байна. Өнгөрсөн завсарлагааны үеэр бид нарыг орон нутагт ажиллаж байхад манай бизнес эрхэлж байгаа ялангуяа жижиг, дунд бизнес эрхэлж байгаа хүмүүс бол энэ асуудлыг маш их хөндөж тавьж байсан. Би Улсын Их Хурлын гишүүдийг асуудлыг яаралтай шийдэхэд идвэхтэй оролцоно байх гэж найдаж байна. Ингээд хуулийн төслийг анхны хэлэлцүүлэгт бэлтгүүлэхээр Төсвийн байнгын хороонд шилжүүллээ.

Дараагийн асуудалд оръё.

***Донорын тухай хуульд нэмэлт, өөрчлөлт оруулах тухай хуулийн төсөл /эцсийн хэлэлцүүлэг/.***

Байнгын хорооны санал, дүгнэлтийг хэн танилцуулах вэ? С.Ламбаа гишүүн танилцуулъя.

**С.Ламбаа:**-Улсын Их Хурлын дэд дарга, эрхэм гишүүд ээ,

Монгол Улсын Засгийн газраас 2012 оны 01 дүгээр сарын 20 өдөр Улсын Их Хуралд өргөн мэдүүлсэн Донорын тухай хуульд нэмэлт, өөрчлөлт оруулах тухай хуулийн төслийн анхны хэлэлцүүлгийг Улсын Их Хурал 2012 оны 05 сарын 22-ны өдрийн нэгдсэн хуралдаанаар хийж эцсийн хэлэлцүүлэгт бэлтгүүлэхээр тус байнгын хороонд шилжүүлсэн билээ.

Донорын тухай хуульд нэмэлт, өөрчлөлт оруулах тухай хуулийн төслийг эцсийн хэлэлцүүлэгт бэлтгэсэн тухай асуудлыг Нийгмийн бодлого, боловсрол, соёл, шинжлэх ухааны байнгын хороо 2012 оны 05 сарын 22-ны өдрийн хуралдаанаараа хэлэлцэж нэгдсэн хуралдааны анхны хэлэлцүүлгээр олонхийн дэмжлэг авсан саналыг төсөлд бүрэн тусгалаа.

Тухайлбал хуулийн төслийн 18 дугаар зүйлд Доннорын тухай хууль тогтоомж зөрчигчдөд ногдуулах захиргааны хариуцлагын торгуулын хэмжээг Эрүүл мэндийн тухай хуулийн 46 дугаар зүйлтэй нийцүүлэн өөрчлөн болно. Мөн хүндэт донорын болзлыг хангасан иргэнийг жилд нэг удаа эрүүл мэндийн үзлэгт оруулж байхаар нэмэлт оруулсан. Түүнчлэн хуулийн төсөлд хууль тогтоомжийн бичлэгийн болон техникийн, хэл зүйн найруулгын зарим засвар хийж төслийн эцсийн хэлэлцүүлэгт бэлтгэсэн хувилбарыг та бүхэнд тараасан болно.

Улсын Их Хурлын эрхэм гишүүд ээ Донорын тухай хуульд нэмэлт, өөрчлөлт оруулах тухай хуулийн төслийг хэлэлцэн баталж өгөхийг хүсье.

Анхаарал тавьсанд баярлалаа.

**Н.Энхболд:**-Байнгын хорооны санал, дүгнэлттэй холбогдуулж асуух хүн байна уу? Алга байна. Санал хураалт явуулъя. Ажлын хэсгийн бүрэлдэхүүнд Эрүүл мэндийн дэд сайд Цолмон, мөн яамны Эмнэлгийн тусламж үйлчилгээний газрын орлогч дарга Р.Амаржаргал нар оролцож байна. За санал хураалт явуулъя гишүүд ээ.

Донорын тухай хуульд нэмэлт, өөрчлөлт оруулах тухай хуулийн төслийг баталъя гэсэн санал хураалт явуулж байна.

Санал хураалтанд 42 гишүүн орж 29 гишүүн зөвшөөрч 69.0 хувийн саналаар энэ хууль батлагдлаа.

Хуулийн эцсийн найруулга сонсъё. Эцсийн найруулгатай холбогдуулж үг хэлэх хүн байна уу.

За С.Ламбаа гишүүнийг сонсъё.

**С.Ламбаа:**-Саяын танилцуулганд орсон энэ нөгөө хүндэт донорын болзлыг хангасан иргэнийг жилд нэг удаа эрүүл мэндийн үзлэгт хамруулж байхаар нэмэлт, өөрчлөлт оруулав гээд сая уншлаа л даа. Гэхдээ энэ 15.1 дээр энэ заалтын журмыг эрүүл мэндийн асуудал эрхэлсэн гээд цусаа 35-аас дээш удаа өгсөн цусны донор хүнийг жилд нэг удаа гэсний урд талд эд эрхтний донор болон гээд орчихжээ. Эд эрхтний донор болон гэдэг үг бол байх ёсгүй юм байгаа юм. Энийг нь үлдээх хэрэгтэй. Тэр хүн бол амралтанд явах шаардлага байхгүй юм байгаа юм. Илүү үг орчихжээ гэдгийг редакци дээр хэлэх гэсэн юм.

**Н.Энхболд:**-Урьд нь наадах чинь хасагдах тухай яригдсан юмуу?

**С.Ламбаа:**-Анхны хэлэлцүүлэг дээр яригдсан.

**Н.Энхболд:**-Хэрэв Байнгын хороон дээр яригдаагүй бол эд эрхтний донор болон гэдэг үгийг хасах чинь өөрөө найруулгын биш зарчмын зөрүүтэй санал шиг болчихно. Байнгын хороон дээр ярьсан тэгээд тэр нь техникийн хувьд хасагдаагүй яваад ирсэн бол Тлейхан дарга нягталж үзээд эцсийн найруулгаараа засаад оруулаад ирээрэй. Ингээд саяын хэлсэн зүйлийг анхааралдаа аваад хуулийн эцсийн найруулгыг сонслоо.

Өнөөдрийн чуулганы нэгдсэн хуралдааны ажил дууслаа гишүүдэд баярлалаа. Шаардлагатай Байнгын хороод хуралдаж маргаашийн чуулганы нэгдсэн хуралдаанаар хэлэлцэх асуудлуудыг бэлдэх хэрэгтэй байна. Маргааш чуулган завсарлана. Гишүүд бас бүгдээрээ ирээрэй гэж урихаар байна. Яагаад гэвэл маргааш завсарлагааны дараа бүрэлдэхүүнээрээ зураг авахуулах ийм ажил байгаа шүү гэдгийг Байнгын хороод өөрсдийнхөө шугамаар гишүүддээ зарлаарай. За баярлалаа.

**Соронзон хальснаас буулгасан:**

ХУРАЛДААНЫ ТЭМДЭГЛЭЛ ХӨТЛӨГЧ

П.МЯДАГМАА